নেপালে বিমান দুর্ঘটনায় নগরীর পিয়াসসহ নিহত অর্ধ শতাধিক\nনিজস্ব প্রতিবেদক ॥ একমাত্র ছেলে পিয়াস রায়কে হারিয়ে নগরীর নতুন বাজার এলাকার গফুর সড়কের মধুকাঠি ভবনের বাসিন্দা মা-বাবা বাকরুদ্ধ। ভাইকে হারিয়ে বোন শোকে স্তব্দ। খবরটি শোনার পর থেকে গগন বিদারী আর্তনাদ করে কান্না ও জ্ঞান হারিয়ে ফেলার মধ্যেই রয়েছেন তারা। নেপালের কাঠমুন্ডুতে ইউএস বাংলার বিমান দুর্ঘটনায় পিয়াস রায়সহ অর্ধশতাধিক যাত্রী নিহত হয়েছে। গোপলগঞ্জের সায়েরা খাতুন মেডিকেল কলেজের এমবিবিএস চুড়ান্ত পর্বের পরীক্ষায় অংশ নিয়েছে পিয়াস। পরীক্ষা শেষে নেপালে ভ্রমনে গিয়ে মর্মান্তিক দুর্ঘটনার শিকার হয়ে নিহত হয়েছে সে। নগরীর বাসিন্দা নলছিটির চন্দ্রকান্দা মাধ্যমিক বিদ্যালয়ের শিক্ষক সুখেন্দ্র বিকাশ রায় ও বরিশাল সরকারি পলিটেকনিক প্রাথমিক বিদ্যালয়ের শিক্ষক পূর্ণিমা রায় দম্পত্তির একমাত্র ছেলে পিয়াস। পরিবার সুত্রে জানা গেছে, পিয়াসের ছিল বিশ^ ঘুরে দেখার নেশা। এর আগেও বিভিন্ন দেশ ঘুরেছে সে। এমবিবিএস’র ফাইনাল পরীক্ষা দেয়ার পর তাই নেপাল ভ্রমনে যায় সে। রোববার রাতে নগরী থেকে লঞ্চযোগে ঢাকা যায়। নৌ-বন্দরে এগিয়ে দিতে গিয়ে শেষবারের মতো দেখা হয় বাবা-মায়ের সাথে। গতকাল সোমবার ইউএস বাংলার ফ্লাইটে শাহজালাল আন্তর্জাতিক বিমান বন্দর থেকে নেপালের উদ্দেশে যাত্রা করেছে। বিকালে পরিবারের সদস্যরা জানতে পারে নেপালের বিমান দুর্ঘটনার কথা। তবে এখন পর্যন্ত পিয়াস কি অবস্থায় রয়েছে সেই খবর নেই তাদের কাছে। বেসরকারি একটি টেলিভিশনে পিয়াসের ছবি দেখানো হয়েছে বলে পরিবারের এক সদস্য দাবী করে। পিয়াস দুই ভাইবোনের মধ্যে বড়। ছোট বোন শুভ্রা রায় নগরীর গ্লোবাল ইউনিভার্সিটিতে ইংরেজী প্রথম বর্ষের ছাত্রী। সংবাদ সংস্থা বিডিনিউজ জানিয়েছে, নেপালের কাঠমান্ডুতে বাংলাদেশের ইউএস-বাংলা এয়ারলাইন্সের উড়োজাহাজ বিধ্বস্তের ঘটনায় নিহতের সংখ্যা ৫০ ছাড়াতে পারে বলে আশঙ্কা করা হচ্ছে। বিমানে ৭১ জন অরোহী ছিল। এর মধ্যে ৬৭ জন ছিল যাত্রী। এদের মধ্যে ১৭ জনকে বিভিন্ন হাসপাতালে ভর্তি করা হয়েছে। যাত্রীদের মধ্যে বাংলাদেশের ৩২ জন, নেপালের ৩৩ জন, চীনের একজন ও মালদ্বীপের একজন যাত্রী ছিলেন বলে এয়ারলাইন্স কর্তৃপক্ষের তরফ থেকে জানানো হয়েছে। ইউএস-বাংলার ফ্লাইট বিএস ২১১ ঢাকার শাহজালাল থেকে রওনা হয় বাংলাদেশ সময় দুপুর ১২টা ৫২ মিনিটে। নেপাল সময় বেলা ২টা ১৮ মিনিটে কাঠমান্ডুতে নামার সময় পাইলট নিয়ন্ত্রণ হারালে উড়োজাহাজটি রানওয়ে থেকে ছিটকে পড়ে এবং আগুন ধরে যায়। নেপালের বেসামরিক বিমান চলাচল কর্তৃপক্ষের ডিজি সঞ্জীব গৌতমের বরাত দিয়ে কাঠমান্ডু পোস্ট লিখেছে, ড্যাশ-৮ কিউ ৪০০ মডেলের ওই উড়োজাহাজ ত্রিভূবনে নামার কথা ছিল রানওয়ের দক্ষিণ দিক দিয়ে। কিন্ত সেটি নামার চেষ্টা করে উত্তর দিক দিয়ে। ধারণা করা হচ্ছে, পাইলট কোনো ধরনের কারিগরি জটিলতায় পড়েছিলেন। উড়োজাহাজটি থেকে ২৫ জনকে উদ্ধার করে কাঠমান্ডু মেডিকেল কলেজ হাসপাতালে নেওয়া হয়েছিল। তাদের মধ্যে আটজনকে সেখানে মৃত ঘোষণা করা হয়।\nদুর্ঘটনায় জীবিত রয়েছে যারা তারা হলো- ইমরানা কবির হাসি, কবির হোসেন, মেহেদী হাসান, রিজওয়ানা আব্দুল্লাহ স্বর্ণা সাঈদা কামরুন নাহার, শাহরিন আহমেদ, মো. শাহীন বেপারি, মো. রিজওয়ানুল হক, প্রিন্সি ধামি, সামিরা বায়জানকার, কিশোর ত্রিপাটি, হরিপ্রসাদ সুবেদী, দয়ারাম তামরাকার, কিষাণ পান্ডে, আশিস রঞ্জিত, বিনোদ পৌদাল, সনম সখ্য, দিনেশ হুমাগাইন, বসন্ত বহরা।\nপ্রধান বৈমানিক আবিদ সুলতান জীবিত আছেন বলে আগেই জানিয়েছিল ইউএস-বাংলা। ক্রুদের মধ্যে ফার্স্ট অফিসার পৃথুলা রশিদ ও ক্রু খাজা হোসেনের নাম কাঠমান্ডু মেডিকেল কলেজ হাসপাতালের দেওয়া মৃতদের তালিকায় রয়েছে। আরেক ক্রু নাবিলার খবর পাওয়া যায়নি। নেপালি কর্মকর্তারা বলছেন, উড়োজাহাজটির ৪৯ আরোহী নিহত হয়েছেন। তবে নিহত অধিকাংশের সবার নাম-পরিচয় এখনও জানা যায়নি। বিধ্বস্ত বিমানটি আগুন ধরে যাওয়ায় অনেকের লাশ পুড়ে গেছে বলে নেপালি কর্মকর্তারা জানান। ইমরান আসিফ বলেন, “আহতদের চিকিৎসা ও নিহতদের দেশে ফিরিয়ে আনবে ইউএস বাংলা। আগামীকাল ইউএস বাংলা, সিভিল এভিয়েশন ও সংশ্লিষ্টরা নেপাল যাবেন।”\nএকমাত্র সন্তান হারিয়ে\nসন্তান ভর্তিতে জালিয়াতির দায়ে পিয়নকে বদলি\nনিজস্ব প্রতিবেদক ॥ মেয়েকে সরকারি স্কুলে ভর্তি করতে জাল জালিয়াতির আশ্রয় নেয়া শের-ই-বাংলা মেডিকেল কলেজের সেই অফিস সহায়ক (এমএলএসএস) রিয়াজ এর বিরুদ্ধে ব্যবস্থা নিয়েছে কর্তৃপক্ষ। পরিবর্তনে সংবাদ প্রকাশের পরে গতকাল সোমবার তাকে এক স্থান থেকে বদলী করে অন্য স্থানে দায়িত্ব দেয়া হয়েছে। সংশ্লিষ্টদের দাবী এটি কোন শাস্তির মধ্যে পড়েনি। ঘটনার দায় এড়ানোর জন্য রিয়াজকে ফরেনসিক মেডিসিন বিভাগ থেকে সরিয়ে ছাত্র হোস্টেলের দায়িত্ব দেয়া হয়েছে। মেডিকেল কলেজের প্রশাসনিক বিভাগ থেকে বদলীর তথ্য নিশ্চিত হওয়া গেছে।\nজানাগেছে, ফরেনসিক মেডিসিন বিভাগে ইতিপূর্বে দায়িত্বে থাকা রিয়াজ তার মেয়েকে বরিশাল নগরীর সরকারি বালিকা বিদ্যালয়ে অবৈধ উপায়ে ভর্তির করাতে জাল জালিয়াতির আশ্রয় নেয়। চাকুরীর শুরু থেকে তিনি শের-ই-বাংলা মেডিকেল কলেজে কর্মরত ছিলেন। কিন্তু মেয়েকে সরকারি স্কুলে ভর্তি করাতে সে ঝালকাঠি থেকে বরিশালে বদলি হয়ে আসছে বলে দাবী করে। এমনকি বদলির ছাড়পত্রে ঝালকাঠি সিভিল সার্জন এর স্বাক্ষর ও সিল জাল করা সনদ জমা দেয়া হয় মেয়েকে ভর্তির কাগজের সঙ্গে। শুধু তাই নয়, শেবামেক এর অধ্যক্ষও তার জাল জালিয়াতির বিষয়টি বুঝে উঠতে না পেরে প্রত্যায়নপত্রে স্বাক্ষর করে দেন। কিন্তু শেষ পর্যন্ত সংশ্লিষ্ট স্কুল কর্তৃপক্ষের তদন্তে ধরা পড়ে। এসব কিছুর পরেও বহাল তবিয়তে রয়ে যায় পিওন রিয়াজ। এমনকি তার বিরুদ্ধে কোন ব্যবস্থা না নিয়ে বিষয়টি এড়িয়ে যাবার চেষ্টা করেন স্বয়ং অধ্যক্ষ। এ নিয়ে দৈনিক আজকের পরিবর্তনে একটি সংবাদ প্রকাশিত হয়। এতে টনক নড়ে যায় কলেজ কর্তৃপক্ষের। আর এজন্যই রিয়াজকে ফরেনসিক মেডিসিন বিভাগ থেকে বদলী করে মেডিকেল কলেজের ছাত্রাবাসে স্থানান্তর করা হয়।\nএদিকে মেডিকেল কলেজ সংশ্লিষ্টরা বলেন, একজন পিওন হয়ে রিয়াজ যে জাল জালিয়াতি করেছে তা খুব বড় ধরনের অপরাধ। বিগত দিনেও তার এ ধরনের জালিয়াতি থাকতে পারে যা ধরা ছোয়ার বাইরে রয়েছে। তাছাড়া তাকে যে শাস্তি দেয়া হয়েছে তা তার অপরাধের গুরুত্বের থেকে খুবই নগন্য। বিষয়টি প্রকাশ পাওয়ায় অধ্যক্ষ নিজে দায় এড়াতে নামে মাত্র রিয়াজের বিরুদ্ধে ব্যবস্থা গ্রহন করা হয়েছে বলে অভিযোগ সংশ্লিষ্টদের।\nসন্তান ভর্তিতে জালিয়াতির\nতুচ্ছ ঘটনায় কাউন্সিলর ও বাস মালিক নেতার পরিবারের মধ্যে মারামারি\nনিজস্ব প্রতিবেদক ॥ কুকুর নিয়ে দ্বন্দ্বে কাউন্সিলর ও জেলা বাস মালিক গ্রুপের সাধারণ সম্পাদকের পরিবারের মধ্যে দফায় দফায় মারামারির ঘটনা ঘটেছে। এতে ওয়ার্ড কাউন্সিলরের ভাই আহত হয়েছেন। তাকে শেবাচিম হাসপাতালে ভর্তি করা হয়েছে। তবে এই ঘটনায় দুই পক্ষই কোতয়ালী মডেল থানায় পাল্টা পাল্টি অভিযোগ দিয়েছেন। গতকাল সোমবার দুপুর ২টার দিকে নগরীর ২০নং ওয়ার্ডের বিএম কলেজ রো গেরাকুল লজের সামনে এই ঘটনা ঘটে।\nঘটনার প্রত্যক্ষদর্শী ১৯নং ওয়ার্ড কাউন্সিলর ও মহানগর আওয়ামী লীগের যুগ্ম সাধারণ সম্পাদক গাজী নঈমুল হোসেন লিটু বলেন, গৃহপালিত কুকুর নিয়ে তার ভাই মহানগর যুবলীগ সদস্য গাজী মইনুল হোসেন অরুনের সাথে প্রতিবেশি ও জেলা বাস মালিক গ্রুপের সাধারণ সম্পাদক গোলাম মাসরেক বাবুল এর ছেলে গোলাম মোসাদ্দেক অহিন ও গাড়ির ড্রাইভার জুয়েলের বাকবিতন্ডা হয়। এক পর্যায়ে তারা দু’জন গাজী মইনুল হোসেন অরুনের উপর হামলা ও তাকে মারধর করে।\nকাউন্সিলর লিটু বলেন, আমি একটি অনুষ্ঠানে ছিলাম। সেখান থেকে নতুন বাজার কাউন্সিলর কার্যালয়ে এসে ভাইকে মারধরের খবর পেয়েছেন। খবর পেয়ে সেখানে গিয়ে পরিস্থিতি শান্ত করার চেষ্টা করি। কিন্তু গোলাম মাসরেক বাবুল আরো উত্তেজিত হয়ে যায়। পরবর্তীতে বিষয়টি থানা পুলিশকে অবহিত করলে তারা এসে পরিস্থিতি নিয়ন্ত্রনে আনে। তাছাড়া এই ঘটনায় হামলার শিকার যুবলীগ নেতা গাজী মইনুল হোসেন অরুন থানায় একটি লিখিত অভিযোগ দায়ের করেছেন। পরে তাকে শেবাচিম হাসপাতালে ভর্তি করা হয়।\nকাউন্সিলর লিটুর অভিযোগ, তার ভাইকে হাসপাতালে ভর্তি করার বিষয়টি টের পেয়ে বাস মালিক গ্রুপের ওই নেতা ঘটনাটি ভিন্নখাতে প্রভাবিত করতে পরিকল্পিত ভাবে থানায় লিখিত অভিযোগ দেন।\nএদিকে গোলাম মাসরেক বাবুল অভিযোগ করে বলেন, সামান্য বিষয় নিয়ে তার ছেলে গোলাম মোসাদ্দেক অহিন ও গাড়ির চালক জুয়েল এর সাথে গাজী মইনুল হোসেন অরুনের কথা কাটাকাটি হয়। এক পর্যায় তাদের মধ্যে হাতাহাতি হয়। খবর পেয়ে আমি সেখানে পৌছে গাড়ির চালক জুয়েলকে চর থাপ্পর এবং মইনুল হোসেন অরুন এর নিকট ক্ষমা চাওয়াই। এরপরেও আমার বাড়িতে হামলা চালায়। এক পর্যায়ে থানা পুলিশ এবং জেলা বাস মালিক গ্রুপের সভাপতি ও মহানগর শ্রমিক লীগের সভাপতি আফতাব আহম্মেদ ঘটনাস্থলে এসে পরিস্থিতি নিয়ন্ত্রনে আনে বলে জানান ওই বাস মালিক।\nবিষয়টি নিশ্চিত করে বরিশাল কোতয়ালী মডেল থানা পুলিশের উপ পরিদর্শক নজরুল ইসলাম জানান, উভয় পক্ষই থানায় পাল্টা পাল্টি অভিযোগ দিয়েছে। আমরা অভিযোগের বিষয়টি তদন্ত করে দেখছি। তদন্ত সাপেক্ষে যথযথ আইনগত ব্যবস্থা গ্রহন করা হবে।


টিকা ছাড়া বের হলে শাস্তির সিদ্ধান্ত হয়নি: তথ্যমন্ত্রী টিকা ছাড়া বের হলে শাস্তির সিদ্ধান্ত হয়নি: তথ্যমন্ত্রী – ভয়েস একাত্তর\nতথ্য ও সম্প্রচার মন্ত্রী ড. হাছান মাহমুদ জানিয়েছেন, করোনা পরিস্থিতিতে ১১ আগস্ট থেকে ১৮ বছরের বেশি বয়সী কোনও নাগরিক টিকা নেয়া ছাড়া বাইরে বের হলে শাস্তির বিষয়ে কোনও সিদ্ধান্ত হয়নি। বুধবার সচিবালয়ে সাংবাদিকদের এক প্রশ্নের জবাবে তিনি এ তথ্য জানান।\nড. হাছান মাহমুদ বলেন, মঙ্গলবার (৩ আগস্ট) অনুষ্ঠিত আন্তঃমন্ত্রণালয় বৈঠকে টিকা না নিয়ে বাইরে বের হলে শাস্তির মুখোমুখি হতে হবে, এমন কোনও সিদ্ধান্ত নেয়া হয়নি। গতকাল যে\nবৈঠক হয়েছে, মূলত বেশিরভাগ অনলাইনে সংযুক্ত ছিলেন। আমিও অনলাইনে সংযুক্ত ছিলাম। সেখানে আসলে এ ধরনের কোনও সিদ্ধান্ত হয়নি।\nউল্লেখ্য, মঙ্গলবার সচিবালয়ে সরকারের শীর্ষ পর্যায়ের বৈঠক শেষে ব্রিফিংয়ে মুক্তিযুদ্ধ বিষয়ক মন্ত্রী আ ক ম মোজাম্মেল হক বলেছিলেন, করোনার টিকা না নিয়ে বাইরে ঘোরাফেরা করলে আগামী ১১ আগস্ট থেকে শাস্তির আওতায় আনা হবে ১৮ বছরের বেশি বয়স্কদের। রাস্তাঘাটে,\nগাড়ি-ঘোড়ায়, ট্রেনে হোক, কেউ আইন না মানলে সরকার হয়তো অধ্যাদেশ জারি করে শাস্তি দিতে পারে। তবে মঙ্গলবার রাতে স্বাস্থ্য মন্ত্রণালয় থেকে এক বিবৃতিতে বলা হয়েছে, এরকম কোনো কিছু বলা হয়নি।


হাই-টেক পার্ক কর্তৃপক্ষের এমডি পদে পুনরায় হোসনে আরা - সি নিউজ\nহাই-টেক পার্ক কর্তৃপক্ষের এমডি পদে পুনরায় হোসনে আরা\nবাংলাদেশ হাই-টেক পার্ক কর্তৃপক্ষ-এর ব্যবস্থাপনা পরিচালক পদে হোসনে আরা বেগম, এনডিসি-কে পুনরায় নিয়োগ প্রদান করা হয়েছে। গতকাল রাষ্ট্রপতির আদেশক্রমে জনপ্রশাসন মন্ত্রণালয় থেকে এ সংক্রান্ত একটি প্রজ্ঞাপন জারি করা হয়।\n২০১৩ সালের ৩০ এপ্রিল থেকে বাংলাদেশ হাই-টেক পার্ক কর্তৃপক্ষ-এর ব্যবস্থাপনা পরিচালক হিসেবে সফলতার সঙ্গে দায়িত্ব পালন করে আসছিলেন হোসনে আরা বেগম। এ বছরের ২৩ মার্চ তিনি অবসর উত্তর ছুটিতে চলে যান।\nবাংলাদেশ হাই-টেক পার্ক কর্তৃপক্ষে তার অসামান্য অবদানের স্বীকৃতি স্বরূপ সচিব পদমর্যাদায় ব্যবস্থাপনা পরিচালক পদে পুনরায় তাকে নিয়োগ প্রদান করা হয়েছে।\nআজ বৃহস্পতিবার দুপুরে, ব্যবস্থাপনা পরিচালক আগারগাঁও-এর আইসিটি টাওয়ারস্থ অফিসে আসলে সকল কর্মকর্তা-কর্মচারিরা তাকে ফুল দিয়ে বরণ করেন। এ সময় হাই-টেক পার্ক কর্তৃপক্ষ-এর পরিচালক (অর্থ ও প্রশাসন) মো. আব্দুর রহিম, পরিচালক (কারিগরি) ফাহমিদা আখতার, বঙ্গবন্ধু হাই-টেক সিটির প্রকল্প পরিচালক এ এন এম শফিকুল ইসলাম, শেখ হাসিনা সফটওয়্যার টেকনোলজি পার্ক এর প্রকল্প পরিচালক মো. জাহাঙ্গীর আলমসহ বাংলাদেশ হাই-টেক পার্ক কর্তৃপক্ষ-এর কর্মকর্তা-কর্মচারিরা উপস্থিত ছিলেন।\nকর্মজীবনে এই সরকারি কর্মকর্তা ১৯৮৩ সালের ৩ এপ্রিল ফরিদপুর সদরে ম্যাজিস্ট্রেট হিসেবে ৭৫০ টাকা বেতনে প্রথম কর্মজীবনে প্রবেশ করেন। সেসময় বাংলাদেশে প্রথমবারের মতো যে ৪০জন নারী ম্যাজিস্ট্রেট নিয়োগ পান, তাদের মধ্যে একজন ছিলেন হোসনে আরা।\nবর্ণাঢ্য কর্মজীবনের প্রথম দিকে ১৯৮৭ সালে টাঙ্গাইল সদরে, ৮৯ সালে জামালপুর সদরে এবং ৯১ সালে মুন্সীগঞ্জ সদরে ম্যাজিস্ট্রেট হিসেবে মাঠ পর্যায়ের দায়িত্ব পালন করেন। এরপর ১৯৯২ সালের জুন মাসে তথ্য মন্ত্রণালয়ের সিনিয়র সহকারী সচিব পদে পদোন্নতি পেয়ে ফিরে আসেন ঢাকায়। চার মাস পর বদলী হন কৃষি মন্ত্রণালয়ে। একই পদে ৯৬ সালের জুন পর্যন্ত কৃষি মন্ত্রণালয়ের দায়িত্ব পালন করেন। উচ্চ শিক্ষার উদ্দেশ্যে চলে যান নেদারল্যান্ডস। সেখান থেকে ফিরে ১৯৯৯ সালের ১৪ ফেব্রুয়ারি থেকে ২০০০ সালের ২১ সেপ্টেম্বর পর্যন্ত ময়মনসিংহের ত্রিশালে উপজেলা নির্বাহী অফিসারের দায়িত্ব পালন করেন।\nএরপর পর্যায়ক্রমে প্রাথমিক শিক্ষা উন্নয়ন প্রকল্প, খাদ্য ও দুর্যোগ ব্যবস্থাপনা মন্ত্রণালয়, সংস্কৃতি বিষয়ক মন্ত্রণালয়, সংস্থাপন মন্ত্রণালয়, বাণিজ্য মন্ত্রণালয়ের উপ-সচিব হিসেবে দায়িত্ব পালন করেন। পদোন্নতি পেয়ে ২০০৯ সালের ৩ আগস্ট থেকে ২০১০ সালের ১৩ জানুয়ারি পর্যন্ত বাংলাদেশ চিনি ও খাদ্য শিল্প কর্পোরেশনের এবং ২০১১ সালের ১০ অক্টোবর থেকে ২০১৩ সালের ২৫ এপ্রিল পর্যন্ত বাংলাদেশ লোকপ্রশাসন প্রশিক্ষণ কেন্দ্র যুগ্ম-সচিবের দায়িত্ব পালন করেন। প্রবল ইচ্ছা থাকা সত্তেও পিএইচডি করতে না পারেননি তিনি, কিন্তু দায়িত্ব পালনের পাশাপাশি ২০১০ সালে ন্যাশনাল ডিফেন্স কলেজ থেকে এনডিসি ডিগ্রি ঠিকই অর্জন করেন তিনি।\nহোসনে আরা বেগম এনডিসি, ২০১৩ সালের ৩০ এপ্রিল থেকে বাংলাদেশ হাইটেক পার্ক কর্তৃপক্ষের ব্যবস্থাপনা পরিচালক হিসেবে দায়িত্ব পালন করে আসছেন। গত ১১ জানুয়ারি জনপ্রশাসন মন্ত্রণালয়ের এক প্রজ্ঞাপনের মাধ্যমে তাকে অতিরিক্ত সচিব থেকে ভারপ্রাপ্ত সচিব পদে পদোন্নতি দেয়া হয়। আর আজ সচিব পদমর্যাদায় ফিরে এসেছেন স্বপদে।\nহোসনে আরা বেগম এনডিসি ১৯৫৮ সালের ২৬শে মার্চ পিরোজপুর জেলার ভান্ডারিয়ায় জন্ম গ্রহণ করেন। আলহাজ্জ মো. আবদুল জব্বার ও মাহামুদা বেগম এর সাত সন্তানের মধ্যে হোসনে আরা বেগম দ্বিতীয়। তিনি ঢাকা বিশ্ববিদ্যালয়ের উদ্ভিদ বিজ্ঞান বিভাগ থেকে মাস্টারস অব সায়েন্স ডিগ্রি অর্জন করেন।\n← ৮ জিবি র‌্যামের নকিয়া স্মার্টফোন!


সব ষড়যন্ত্রের মাস্টারমাইন্ড বিএনপি :ওবায়দুল কাদের\nআওয়ামী লীগের সাধারণ সম্পাদক এবং সড়ক পরিবহণ ও সেতুমন্ত্রী ওবায়দুল কাদের বলেছেন, ১৫ আগস্ট, ১৭ আগস্ট আর ২১ আগস্টের হত্যাকান্ড একইসূত্রে গাঁথা। সব হত্যা ও ষড়যন্ত্রের মাস্টারমাইন্ড বিএনপি। সব হত্যা, সন্ত্রাস অভিন্ন ষড়যন্ত্রের অংশ।\nদেশব্যাপী সিরিজ বোমা হামলার ১৫তম বার্ষিকী উপলক্ষে সোমবার দুপুরে ঢাকা মহানগর উত্তর ও দক্ষিণ আয়োজিত আলোচনা সভায় এ কথা বলেন সেতুমন্ত্রী। বঙ্গবন্ধু এভিনিউয়ে দলের কেন্দ্রীয় কার্যালয়ে এ আলোচনা সভায় নিজ সরকারি বাসভবন থেকে ভিডিও কনফারেন্সের মাধ্যমে যুক্ত হন তিনি।\nকাদের বলেন, সারা দেশে সিরিজ বোমা হামলার পেছনে বিএনপি সরকারের মদদ থাকায় রাষ্ট্রযন্ত্র নীরব ছিল। তখন বিএনপির হাতে রাষ্ট্র পরিচালনার ভার। দেশের ৬৩টি জেলায় একযোগে বোমা হামলার জন্য দীর্ঘ প্রস্তুতি, নেটওয়ার্ক গড়ে তোলা, জনবল ও বোমা সরবরাহ এতসব একদিনে গড়ে ওঠেনি। 'রাষ্ট্রযন্ত্র সেদিন নীরব ছিল কেন? নিশ্চয়ই সরকার প্রশ্রয়দাতা আর পৃষ্ঠপোষক ছিল। না হয় কীভাবে এ দীর্ঘপ্রস্তুতি জঙ্গিরা গ্রহণ করল।'\nতিনি বলেন, বঙ্গবন্ধুর স্বপ্নের সোনার বাংলা আর শেখ হাসিনার স্বপ্নের সমৃদ্ধ বাংলায় কোনো ষড়যন্ত্রকারীর ঠাঁই নেই। প্রশ্রয়ও নেই কোনো জঙ্গিগোষ্ঠী এবং সাম্প্রদায়িক অপশক্তির। সব ষড়যন্ত্র মাড়িয়ে জনগণের ভালোবাসা এবং সমর্থন নিয়ে উন্নয়ন ও সমৃদ্ধির যে চলমান যাত্রা তা আমাদের নেত্রী শেখ হাসিনার নেতৃত্বে এগিয়ে যাবে। অদম্য গতিতে পৌঁছে যাবে অর্জনের সোনালি দিগন্তে।\nতিনি বলেন, 'আগস্ট মানে আমাদের হৃদয়ে রক্তক্ষরণ। বাঙালি জাতি তথা বিশ্ব ইতিহাসের কলঙ্কের দিন। এই মাসে আমরা হারিয়েছি আমাদের জাতির পিতা ও তার পরিবারের সবাইকে। এমন নৃশংস রাজনৈতিক ঘটনা পৃথিবীর ইতিহাসে আর ঘটেনি। আবার এই মাসেই ১৭ আগস্ট ২০০৫ সালে মুন্সিগঞ্জ বাদে ৬৩ জেলার ৫০০ স্থানে বোমা হামলা করা হয়।\nআওয়ামী লীগ সাধারণ সম্পাদক বলেন, শেখ হাসিনা আছেন বলেই জাতির পিতা হত্যার বিচার হয়েছে। জাতি আজ কলঙ্কমুক্ত হয়েছে।\nতিনি আরও বলেন, একটি স্বাধীন দেশের রাষ্ট্রপতিকে হত্যা করা হয়েছে আবার সে হত্যার বিচার যেন করতে না পারে, সেজন্য ইনডেমনিটি দেয়া হয়েছে। পঞ্চম সংশোধনীর মাধ্যমে বিচারের পথ বন্ধ করে দিয়ে লাখো শহীদের রক্তের বিনিময়ে পাওয়া সংবিধানকে অবমাননা করা হয়েছে।\nহত্যা, সন্ত্রাস আর ষড়যন্ত্রের পাশাপাশি উগ্র সাম্প্রদায়িকতা আর জঙ্গিবাদকে বিএনপিই এদেশে প্রশ্রয় ও লালনপালন করে ক্যানসারে রূপান্তর করেছে উলেস্নখ করে তিনি আরও বলেন, এখনো তারা সে চর্চা অব্যাহত রেখেছে। নিলর্জ্জভাবে তারা গুম খুনের কথা বলে। আমি জিজ্ঞেস করতে চাই তারা কি অপারেশন ক্লিনহার্ট পরিচালনা করেনি? ২০০২ সালের ১৬ অক্টোবর হতে ২০০৩ সালের জানুয়ারি পর্যন্ত সময়ে ৯৭ জনকে হত্যা করেছিল। শুধু তাই নয়, বঙ্গবন্ধু হত্যাকান্ডের খুনিদের বাঁচাতে যারা ইনডেমনিটি দিয়েছিল সেই বিচারহীনতার সংস্কৃতির ধারাবাহিকতায় আবারও ২০০৩ সালের ২৪ ফেব্রম্নয়ারিতে অপারেশন ক্লিনহার্টের হত্যার বিচার বন্ধে ইনডেমনিটি দিয়েছিল। আজ তারা মানবাধিকার, হত্যার বিচারের কথা বলে।\nঅনুষ্ঠানে আওয়ামী লীগের সভাপতিমন্ডলীর সদস্য মতিয়া চৌধুরী, দপ্তর সম্পাদক বিপস্নব বড়ুয়া, ঢাকা মহানগর দক্ষিণ আওয়ামী লীগের সভাপতি আবু আহমেদ মন্নাফী, সাধারণ সম্পাদক হুমায়ুন কবীর, মহানগর উত্তর আওয়ামী লীগের সভাপতি শেখ বজলুর রহমান, সাধারণ সম্পাদক এস এম মান্নান কচি বক্তব্য রাখেন।


৬ বছর পর নির্মাণে ফিরলেন জহির খান – চ্যানেল আই অনলাইন\n- চ্যানেল আই অনলাইন ৪ নভেম্বর, ২০২১ ১৭:০৩\nএকটা আবাসিক রাত, চায়না ফনিক্স, বিবাহ বটিকা, দ্য উইক, স্বপ্নের ফুল, রিপ্রেজেন্টেটিভ, লগ ইন লগ আউট, নিঃশব্দ আততায়ী’র মতো বেশকিছু দর্শকপ্রিয় নাটক বানিয়ে সাড়া ফেলে দিয়েছিলেন কবি ও নির্মাতা জহির খান। কিন্তু ২০১৫ সালের পর থেকেই আর নাটক নির্মাণে তাকে পাওয়া যায়নি। আশার খবর হচ্ছে, শিগগির টেলিভিশনের জন্য নতুন কাজ নিয়ে আসছেন এই নির্মাতা।\n২০১৫ সালে সর্বশেষ ‘হু অ্যাম আই?’ নামে সাহিত্য নির্ভর একটি গল্পে নাটক নির্মাণ করেছিলেন জহির খান। সেই নাটকে আহমেদ রুবেল ছিলেন লেখক চরিত্রে। রাইটার ব্লকে পড়া একজন লেখকের গল্প দেখানো হয়েছিলো নাটকটিতে। সেসময় অনেকেই এটি পছন্দ করেন। তারপরও কেন নির্মাণ থেকে দূরে ছিলেন এই নির্মাতা?\nচ্যানেল আই অনলাইনের সাথে আলাপকালে জহির খান জানান, ‘আসলে নির্মাণ থেকে দূরে ছিলাম না, গত ৬ বছরে কম বেশি কাজ করেছি। ডকুমেন্টারির কাজ করেছি, নাটক নির্মাণের সাথে কিছুটা দূরত্ব তৈরী হয়েছিলো বটে, তাছাড়া ব্যক্তিগত কিছু কারণেও এরকমটা হয়েছিলো। তবে এখন আমি নিয়মিত নাটক নির্মাণ করবো।’\nমাঝখানে ছয় বছর নেই, ফিরে এসে ছেড়ে যাওয়া জায়গা কি পাওয়া যায়? এমন প্রশ্নে জহির খান বলেন, ‘ছেড়ে যাইনি। নাটক বানাইনি, কিন্তু এই অঙ্গনের সাথে নিয়মিত যোগাযোগটা ছিলো। ফলে ছয় বছর পরে ফিরে এলেও খুব একটা বেগ পেতে হচ্ছে না।’\nকী ধরনের কাজ দিয়ে ‘কামব্যাক’ করছেন জহির খান? জানালেন, আমার নতুন টিভি ফিকশনটির নাম ‘নীলার লাল শাড়ি’। তারেক মাহমুদের রচনায় টেলিছবির চিত্রনাট্যও আমার। আগামি ১০ নভেম্বর দুপুর ৩টায় চ্যানেল আইয়ের পর্দায় এটি দেখতে পারবেন দর্শক।\nনির্মাতা জানান, অক্টোবরের ২৭ ও ২৮ তারিখে উত্তরার আনন্দবাড়িতে ‘নীলার লাল শাড়ি’র শুটিং সম্পন্ন করেছি। এতে একটি গানও দেখতে পারবেন দর্শক। সেহাঙ্গল বিপ্লবের কথা ও এ আর সারোয়ারের সুরে গানটিতে দ্বৈতকণ্ঠ দিয়েছেন মৌমিতা বড়ুয়া ও আমিনুল ইসলাম।\n‘নীলার লাল শাড়ি’ টেলিছবির একটি দৃশ্য\nটেলিছবির গল্প নিয়ে জহির খান বলেন, আমি বরাবরই সাহিত্য নির্ভর গল্প নিয়ে কাজ করেছি। তবে এই গল্পটি একটু অন্য ধরনের। মূলত নাতনিকে দেয়া দাদীর একটি শাড়িকে ঘিরেই টেলিছবির গল্প। যে শাড়িটি উপহার হিসেবে নাতনির কাছে দেয়ার মাসখানেক পরেই দাদী মারা যান। তার ক’দিন পর সেই শাড়িটিও বাড়ির ছাদ থেকে উধাও হয়। দাদীর দেয়া শাড়িটি খুঁজতে নানা কৌশল অবলম্বন করে নাতনি। হাসি আর মজারছলে গল্প এগিয়ে যাবে।\nএতে নাতনির চরিত্রে অভিনয় করেছেন জনপ্রিয় অভিনেত্রী অপর্ণা ঘোষ। এছাড়াও আরো অভিনয় করেছেন, গোলাম কিবরিয়া তানভীর, আবদুল্লাহ রানা, ইশরাত জাহান, আহমেদ জিসান, সাহেলা আক্তার, মো. শামীম, লাভলী আক্তার, নাসিক মাহি প্রমুখ।\nঅভিনয়একটা আবাসিক রাতচায়না ফনিক্সচ্যানেল আইজহির খানদ্য উইকনিঃশব্দ আততায়ীবিবাহ বটিকা\nইউপি নির্বাচন: রাঙ্গামাটিতে উৎসবের বদলে আতঙ্ক\nপরবর্তী পূর্ববর্তী ১ এর ৪,৩০০


১৬ জুন, ২০২০ ১১:২৬\nসুশান্ত সিং রাজপুত আত্মহত্যা করেননি বলে দাবি করেছেন অভিনেতা কঙ্গনা রানাওয়াত। সোশ্যাল মিডিয়ায় একটি ভিডিও পোস্ট করে বলিউড কুইন বলেন, সুশান্তকে পরিকল্পনা করে খুন করা হয়েছে।\nকঙ্গনা তার ভিডিওতে বলেন, সুশান্তের মৃত্যু আমার মনকে নাড়িয়ে দিয়েছে। তিনি বলেন, অনেকে যুক্তি দেখিয়েছে, সুশান্ত মানসিকভাবে দুর্বল ছিল ও অবসাদে ভুগছিল। কিন্তু আমি এটি বিশ্বাস করতে পারি না। কেননা যে ছেলে স্ট্যানফোর্ডের স্কলারশিপ পায়, ইঞ্জিনিয়ারিং এন্ট্রান্স পরীক্ষায় র‌্যাঙ্ক করে, সেই ছেলে কি সত্যিই এত দুর্বল হতে পারে?\nবলিউড কুইন আরও বলেন, সুশান্তের সোশ্যাল মিডিয়া পোস্ট যদি দেখেন, তাহলে বুঝবেন উনি সকলকে বারবার অনুরোধ করেছিলেন, আমার ছবি দেখুন, ইন্ডাস্ট্রিতে আমার গডফাদার কেউ নেই। ছবি না চললে আমায় ইন্ডাস্ট্রি থেকে বের করে দেওয়া হবে। নিজের সাক্ষাৎকারেও বারবার এ কথা বলেছেন সুশান্ত। তাহলে কী বলবেন, এই ঘটনার পেছনে কিছু সত্যিই কিছু নেই? যে কাই পো চে-র মতো ছবি করে, ছিছোড়ের মতো ছবি করে, তাকে কেন কোনো অ্যাওয়ার্ড দেওয়া হয় না?\nবলিউড ইন্ডাস্ট্রির দিকে লক্ষ্য করে কঙ্গনা আরও বলেন, সুশান্তের প্রতি অবিচার হয়েছে। ঠিক আছে আপনাদের কোনো ছবি দিতে হবে না, তবে আমরা যে ছবি করছি, তার সম্মান কেন পাব না? আমার ছবিকে বহুবার ফ্লপ বলেও ঘোষণা করা হয়েছ? কেন আমার বিরুদ্ধে ৬টা মামলা করা হল? আমায় জেলে পাঠানোর পরিকল্পনা কেন করা হল?\nএদিকে দেখছি কিছু জায়গায় লেখা হচ্ছে, সুশান্ত মাদকাসক্ত ছিলেন। অথচ সঞ্জয় দত্ত নেশাগ্রস্ত হলে সেটা তো আপনাদের বেশ ভালো লাগে!\nকঙ্গনার কথায়, এটা আত্মহত্যা নয়, পরিকল্পনা করে খুন করা হয়েছে। সুশান্তের এটাই ভুল ছিল যে, ও তাদের কথায় প্রভাবিত হয়েছে। যারা বলেছে তোমার দারা কিছু হবে না। ওরা এটাই চায়, ওরা একাই রাজত্ব করবে ফিল্ম ইন্ডাস্ট্রিতে। আর সুশান্ত অবসাদগ্রস্ত, নেশাগ্রস্ত ছিল, এটাই লেখা হবে। তাই আমাদের এটা ঠিক করতে হবে ইতিহাসকে কারা লিখবে?


আপনার আইডি কার্ড দিয়ে অন্য কেও সিম নিবন্ধন করে নিয়েছে কি না কীভাবে জানবেন? - But BD\nHome / টুকি-টাকি / আপনার আইডি কার্ড দিয়ে অন্য কেও সিম নিবন্ধন করে নিয়েছে কি না কীভাবে জানবেন?\nআপনার আইডি কার্ড দিয়ে অন্য কেও সিম নিবন্ধন করে নিয়েছে কি না কীভাবে জানবেন?\nরসুন খেলে ৩ গুণ বেড়ে যায় পুরুষের সক্ষমতা! কিন্তু কিভাবে খাবেন? দেখুন সঠিক পদ্ধতি


একটি ঘটে যাওয়া ঘটনা এবং তার ভিন্নতর প্রকাশ….\n19, February, 2018, 11:07:25:PM\nআমি তাঁকে চিনিনা কিন্তু মুখটা পুরোপুরি চিনি। বিভিন্ন প্র্যাংক ভিডিওতে তার সুঅভিনয় দেখেছি! আজ তাঁর পেইজ অথবা ব্যক্তিগত আইডি (দ্বিধান্বিত) থেকে তিনি পুলিশকে ঘৃণাভরে ছিঃ ছিঃ বলেছেন;\nআমি তাঁর ভিডিওতে করা অভিযোগগুলো শুনছিলাম। হঠাৎ করেই খেয়াল করে দেখলাম তিনি যে এলাকা নিয়ে কথা বলছেন তা যাত্রাবাড়ী এলাকা; একটু থমকেই গেলাম। মনোযোগ দিয়ে তাঁর অভিযোগগুলো ভিডিওতে শুনলাম।\nতিনি ও এক আপু বাইকে করে কমলাপুর যাচ্ছিলেন। ফ্লাইওভারে উঠে ভাইটি কাউকে ফোন করতে বাইক থামালেন। হঠাৎ তিনি দেখলেন পাশের বাড়ি থেকে ৩-৪টি ছেলে খুব অশ্লীল অঙ্গভঙ্গি করে টিজ করছে তার সাথের আপুকে। পরমুহূর্তেই তাঁরা সেই বাসার ওখানে চলে যান এবং যাত্রাবাড়ি পুলিশ ফাঁড়ির অফিসারদের কাছে সাহায্য চান! যাত্রাবাড়ি ফাঁড়ির ইনচার্জ এস আই আজিজ তাদেরসহ উক্ত বাসায় যান। গিয়ে দেখেন ওখানে ৪ জন নয় ৩ জন ছেলে এবং তারা এসএসসি পরিক্ষার্থী!!\nতাদের বাবা মায়েরা করজোরে বারবার বাইকার ভাই ও আপুর কাছে ক্ষমা চান এই বলে যে, আমরা জানিনা ওদের কী অপরাধ, আপনারা দয়া করে ক্ষমা করে দেন। ওরা এসএসসি পরীক্ষার্থী!! বাইকার ভাই সেখান থেকে ব্যাপারটা সুরাহা করে বাইরে চলে আসেন। বাহিরে এসে তিনি ফাঁড়ির ইনচার্জ এসআই আজিজের সাথে চা পান করেন এবং নিজ গন্তব্যের পথে চলে যান।\nএবার আসা যাক পুলিশ অফিসারের ভুল বিষয়ক প্রসঙ্গে:\nপ্রথম যে অফিসারকে তিনি রাস্তায় অভিযোগ করেন তিনি এএসআই শাহাদাৎ ; বাইকার ভাইয়ের বর্ণিত অভিযোগের চাক্ষুষ সাক্ষী তাঁরা নিজেরা দুজনই! এএসআই শাহাদাৎ তাকে বললেন আপনারা থানায় যেয়ে অভিযোগ করেন আমরা ব্যবস্থা নেবো। আইনগত জায়গা থেকে খুব বড় ব্যত্যয় ঘটিয়েছেন তা নয়। কারণ থানা অতীব নিকটবর্তী আর সরাসরি এএসআইরা সকল বিষয়ে সবসময় অগ্রবর্তী হতে পারেন না, কিছু বাঁধাও থাকে।\nপরমুহূর্তে বাইকার ভাই ৯৯৯ এ কল করলে এসআই আজিজ তাৎক্ষণিক ঘটনাস্থলে যান এবং ব্যাপারটার সুরাহা করে আসেন। তিনি ৯৯৯ এর সাহায্য নিলেন, ফাঁড়ির ইনচার্জ ঘটনাস্থলে গিয়ে বিষয়টি সুরাহাও করে আসলেন।\nঘটনা পরবর্তী বাইকার ভাইয়ের প্রতিক্রিয়া :\nপুলিশের হেঁটে যাওয়ার দৃশ্য দেখিয়ে তার বলা; স্যালুট এবং ছি: ছি: ছি:! এত ঘৃণা কোত্থেকে আসেরে ভাই?\nএক পুলিশ আপনাকে থানায় অভিযোগ করতে বলে দোষ করে ফেললো! আরেক পুলিশ সদস্য ৯৯৯ এর মাধ্যমে আপনার অভিযোগ সঠিক জায়গায় প্রদান করলো এবং আরেকজন ঘটনাস্থলে এসে আপনাকে নিয়ে গিয়ে পুরো বিষয়টা সুরাহা করিয়ে আসলেন!! এসব কী কিছুই না? এত ঘৃণা তাই শুধু ঘৃণার অংশটুকুই উপস্থাপন করলেন?\nআপনি ভালো অভিনয় করেন তা জানি, কিন্তু তা এতটা উচ্চমার্গীয় হবে তা ভাবিনি! আচ্ছা একটা প্রশ্ন ঘুরছে মাথায় এসএসসি পরীক্ষার্থী ছেলেগুলো বাসার ছাদে গাঁজা সেবন করছে সেটি ফ্লাইওভার থেকে কিভাবে বুঝলেন? এটা আমার জানতে চাওয়া কারণ আপনি তো ছাদে উঠেননি! আমরা প্রায়শই ঘটনার বিস্তৃতি নানান আঙ্গিকে ঘটাই কিনা? এই দেখেন না আপনি ৯৯৯ এর সাহায্য, ডিউটি অফিসার এস আই নূরজাহান, রেডিও অপারেটর আলতাফের ভূমিকা, ফাঁড়ির এস আই আজিজের ধনাত্মক ভূমিকা নিয়ে একটি শব্দও ব্যয় করেননি!\nআপনাদের মত অনেকেই যখন ৯৯৯ এ ১৪ হাজার প্র্যাংক কল দিয়ে ফাজলামি করেন! আমরা পুলিশেরা একটিবারের জন্যও বলে উঠতে পারি না – ছিঃ!\nভালো-মন্দের মিশেলে যে সমাজ, সে সমাজের প্রত্যেকটি পেশায় ও শ্রেণিতে ভালো-মন্দের মিশেল থাকবে এটাই স্বাভাবিক…\nআমারও ইচ্ছা ছিল আপনাকে স্যালুট জানানোর! পারলাম না। কারণ আপনার জাজমেন্টাল আচরণ আমাদের ব্যথিত করার পাশাপাশি বিস্মিতও করেছে।\nনাহ ছিঃ বললাম না, একরাশ বেদনাই রেখে গেলাম…\nভালো থাকবেন আপনারা, ভাল থাকুক আপনার অবাক করা নাগরিক মন ও নাগরিক সাংবাদিকতা।\n(লেখকের ফেসবুক পেইজ থেকে সংগৃহীত)


নববর্ষ: কোন দেশে কেমন ? – Muktobuli | মুক্তবুলি\nজানুয়ারি ১, ২০২২ admin\nনববর্ষ: কোন দেশে কেমন ?\nনববর্ষ । বছরের প্রথম দিন । নতুন স্বপ্নের শুরু। অতীতের ভুল, পাওয়া না পাওয়ার হিসেব ভুলে নতুন স্বপ্নে বিভোর হয় হয় বছরে এই দিনে। স্নপ্ন দেখে নতুনের। নতুন সম্ভাবনার। অতীতের দুঃখ-গ্লানি ধুয়ে-মুছে নতুনভাবে জীবন শুরু করার স্বপ্ন রচনা করেন সবাই। তবে বছরের এই প্রথম দিনটি উদযাপনের রীতি কিন্তু সেই প্রাচীন সভ্যতা থেকে। রয়েছে উদযাপনের ভিন্নতা । পাশ্চাত্যের খ্রিস্টানরা ১ জানুয়ারি Happy New Year ডে, আরবসহ গোটা মুসলিম বিশ্বেই হিজরি নববর্ষ, অন্যদিকে বাঙালিরা বাংলা নববর্ষ “পহেলা বৈশাখ” পালন করছে। আজকে আমরা জানবো দেশে দেশে যেভাবে পালিত হয় নববর্ষ।\nভারতীয় উপমহাদেশ- বাংলা নববর্ষ ও দীপাবলী\nবাংলাদেশে ১৪ এপ্রিল আর ভারতে ১৫ এপ্রিল পহেলা বৈশাখ বা বাংলা নববর্ষ উদযাপন করা হয়ে থাকে। এ উপলক্ষে বাংলাদেশের নানা স্থানে সারা বৈশাখ মাস ধরে বিশেষ করে পয়লা বৈশাখে মেলা বসে। স্থানীয় লোকেরাই এসব মেলার আয়োজন করে থাকে। গ্রামগঞ্জে বৈশাখের আমেজ খানিকটা লোপ পেলেও শহরে এটি এখন বেশ জনপ্রিয়। আবৃত্তি, আলোচনা, যাত্রা, পালাগান, বাউল, কীর্তন, শহরের পান্তা-ইলিশ ভোজের দৃশ্যে বর্ষবরণ এখন জনপ্রিয় অনুষ্ঠানে পরিণত হয়ে পড়েছে। গ্রামে-গঞ্জে, হাট-বাজার, ঢাকার রমনা বটমূল, বিশ্ববিদ্যালয় এলাকা, পুরান ঢাকাসহ সারাদেশের গ্রাম-শহরে আবালবৃদ্ধবনিতা এই দিনে সকাল থেকে মেতে ওঠে নাচ-গান, কবিতা, নাটক, হা-ডু-ডু খেলা, গ্রাম্য মেলা, নাগরদোলা ও ঘুড়ি উড়ানো ও হালখাতা উৎসবে। নতুন সাজে, পোশাকে উৎসবে মেতে ওঠে সবাই।\nভারতে বর্ষবরণ উৎসবকে দীপাবলী উৎসব বলে অভিহিত করে। দীপাবলী অর্থ আলোর উৎসব। ভারতসহ বিশ্বজুড়ে থাকা শিখ, হিন্দু ও জৈনরা দীপাবলী উদযাপন করে থাকে। হিন্দু নববর্ষের সঙ্গে সঙ্গতি রেখে দীপাবলী উদযাপন করা হয়ে থাকে। হিন্দু লুনার বর্ষপঞ্জি অনুযায়ী অক্টোবরের মাঝামাঝি থেকে নভেম্বরের মাঝামাঝি সময়ের কোনও দিনে দীপাবলী হয়ে থাকে। পাঞ্জাবে নববর্ষ উৎসব পরিচিত বৈশাখী নামে। নববর্ষে পুষ্পসরা প্রায় সর্বভারতীয় রেওয়াজ। দক্ষিণ ভারতের অঞ্চলবিশেষের মজাদার খাবার ও পুষ্পাহার গুরুত্বপূর্ণ প্রথা।\nরোমান ক্যালেন্ডারে নতুন বছর শুরু হতো ১ মার্চ থেকে। ল্যাটিন ভাষায় সেপ্টেম্বরের অর্থ সাত, অক্টোবর আট, নভেম্বর নয় এবং ডিসেম্বর দশ। সে সময় রোমান সরকারের নতুন অধিবেশন শুরু হতো জানুয়ারি মাস থেকে। জুলিয়াস সিজার খ্রিষ্টপূর্ব ৪৭ সালে এ ক্যালেন্ডারে পরিবর্তন করে জুলিয়ান ক্যালেন্ডারের সৃষ্টি করেন। এতে খ্রিষ্টপূর্ব ৪৪ সালে মার্ক অ্যান্টোনির কনসুল এক দফা পরিবর্তন করার পর খ্রিষ্টপূর্ব ৮ সালে এম্পরর অপাসটাস সিজার আরেক দফা পরিবর্তন করেন। সর্বশেষ পোপ ১৩তম গ্রেগোরি ১৫৮২ সালে এই ক্যালেন্ডারে পরিবর্তন করে বর্তমান কাঠামোতে নিয়ে আসেন। এই পরিবর্তিত ক্যালেন্ডারে নতুন বর্ষের শুরু হয় ১ জানুয়ারি। জানুয়ারি মাসের প্রথম দিনটি মধ্যযুগে ধর্মীয় দিক দিয়ে গুরুত্বপূর্ণ ছিল।\nচীনের “চুন জি”\nচীনের নববর্ষ উৎসব চলে ১ মাসব্যাপী। ফেব্রুয়ারিতে চীনের চান্দ্র নববর্ষ। এই উৎসবকে বলা হয় “চুন জি” ইংরেজিতে স্পিং ফোস্টভ্যাল বা স্পিং ফেস্ট। চীনের মহাপ্রাচীরের একটি অংশে এই দিন বর্ণাঢ্য অনুষ্ঠানের আয়োজন করা হয়। পর্যটকদের জন্য থাকে বিশেষ প্যাকেজ। লাল পোশাক, লাল সন্ধ্যা বাতিতে নতুন সাজে সেজে ওঠে চীনের জনজীবন “ওসেইল” নামক বিশেষ ভোজনের আয়োজন করা হয় এই দিনে। ১ মাসব্যাপী আলাদা আলাদা অনুষ্ঠানের মধ্যে সপ্তম দিনটি পালিত হয় “শস্য দিবস” নামে।\nমেসোপটেমিয়া ও ব্যাবিলন\nবসন্তের বৃষ্টি শুরু হলেই মেসোপটেমিয়ানরা প্রাচীনকালে তাদের নববর্ষের উৎসব উদযাপন করতেন। তাদের দৃঢ় বিশ্বাস ছিল, দেবতা মার্ডাক এই সময়েই আসন্ন বছরের ভালোমন্দের দিক নির্ধারণ করে থাকেন। আকিতু নামক ধর্মীয় উৎসবের মধ্য দিয়ে নববর্ষ উদযাপন করতো প্রাচীন ব্যাবিলনের মানুষেরা। আকিতু শব্দটি এসেছে বার্লি বা যবের সুমেরীয় নাম থেকে। ব্যাবিলনে তখন নববর্ষ উদযাপন করা হতো ১১ দিন ধরে। প্রতিদিনই ভিন্ন ভিন্ন রীতির উৎসব পালন করা হতো। নববর্ষের পাশাপাশি আতিকুকে অশুভ সমুদ্র দেবী তিয়ামাতের বিরুদ্ধে ব্যাবিলনীয় আকাশ দেবতা মার্ডুকের পৌরাণিক বিজয় হিসেবেও উদযাপনের সংস্কৃতি ছিল। এর নেপথ্যে গুরুত্বপূর্ণ রাজনৈতিক উদ্দেশ্যও ছিল। ওই সময়ে নতুন রাজাকে মুকুট পরানো হতো কিংবা বিদ্যমান শাসকের কথিত দৈব আদেশের প্রতিকী নবায়ন হতো।\nআলেকজান্দ্রীয় বর্ষপঞ্জি- প্রাচীন মিসর\nপ্রাচীন মিসরে প্রচলিত ছিল “কোপটিক” বা আলেকজান্দ্রীয় বর্ষপঞ্জি। তাতে ছিল ৩০ দিন সম্বলিত ১২ মাস, সঙ্গে ৫ দিনের ছোট এক মাস (সর্বমোট ৩৬৫ দিন) তৃতীয় সময় (খৃস্টপূর্ব ২৩৮) তার সংস্কার হয়। নববর্ষের দিন মিসরীয়রা পালন করতো Niyaronon (নদীর উৎসব)। এটা থেকেই এসেছে ইরানের নববর্ষের ‘‘নওরোজ” উৎসব। প্রাচীনকালে মিসরীয়রা নীলনদের ধারে দাঁড়িয়ে খুঁজে বেড়াতেন বিশেষ একটি নক্ষত্র। শীতের রাতে সেই নক্ষত্রের আভা নজরে পড়লে কারো আনন্দের সীমা থাকত না। তাদের বিশ্বাস ছিল, আকাশে এ নক্ষত্র দেখা মানেই নীলনদে প্লাবন ডাকবে। শুরু হবে নতুন বর্ষ। প্লাবিত জমিতে ফলবে সোনার ফসল। তাদের সারা বছরের প্রথম দিনটিতে ফসল ফলানোর উদাত্ত ডাক থাকত।\nপ্রাচীন রোমানরা নববর্ষের উৎসব শুরু করতেন বিশেষ গাছের শাখা বিনিময়ের মাধ্যমে। পরবর্তীকালে তাদের এই বৃ-শাখা বিনিময়ের প্রথাটিতে নতুনত্ব আসে। একটি বাদামকে সোনা দিয়ে মুড়িয়ে দিয়ে অথবা বিভিন্ন ধরনের নকশাকাটা ছবিযুক্ত মুদ্রা আদান-প্রদান আরম্ভ হয়। এ মুদ্রায় দেবতা জানুর ছবি থাকত। জানুর নামেই জানুয়ারি মাসের নামকরণ করা হয়। গ্রেগরিয়ান ক্যালেন্ডার অনুসারে জানুয়ারিকে বছরের প্রথম মাস হিসেবে চিহ্নিত করা হয়, যা সমগ্র বিশ্বের মানুষই দিন ও মাসের হিসাব রাখতে ব্যবহার করে থাকেন। রোমান সম্রাট নুমা পমিপিলিয়াস জানুয়ারি ও ফেব্র“য়ারিকে তাদের দশ মাসের রোমান ক্যালেন্ডারের সাথে যুক্ত করেন। ঘটনাটি ঘটে ৭০০ খ্রিষ্টপূর্বাব্দে। এরপর রোমানরা জানুয়ারিকেই বছরের প্রথম মাস বলে গ্রহণ করেন।\nরোমান ক্যালেন্ডারে নতুন বর্ষ শুরু হতো ১ মার্চ থেকে। এর প্রভাব বছরের কয়েকটা মাসের ওপর দেখা যায়। জুলিয়াস সিজার খ্রিষ্টপূর্ব ৪৭ সালে এ ক্যালেন্ডারে পরিবর্তন ঘটিয়ে জুলিয়ান ক্যালেন্ডারের সৃষ্টি করেন। এতে খ্রিষ্টপূর্ব ৪৪ সালে মার্ক অ্যানটোনির কনসুল এক দফা পরিবর্তন ঘটানোর পর খ্রিষ্টপূর্ব ৮ সালে এম্পেরর অগাসটাস সিজার আরেক দফা পরিবর্তন ঘটান। সর্বশেষ পোপ ১৩তম গ্রেগোরি ১৫৮২ সালে এই ক্যালেন্ডারে পরিবর্তন ঘটিয়ে এর বর্তমান কাঠামোতে নিয়ে আসেন। এই পরিবর্তিত ক্যালেন্ডারে নতুন বর্ষের শুরু হয় ১ জানুয়ারি। জানুয়ারি মাসের প্রথম দিনটি মধ্যযুগে ধর্মীয় দিক দিয়ে গুরুত্বপূর্ণ ছিল। বিংশ শতাব্দীতে বিশ্বজুড়ে পশ্চিমা সভ্যতার সম্প্রসারণের কারণে এখন ১ জানুয়ারিতে বিশ্বব্যাপী নববর্ষ পালন করা যায়।\nদেশে দেশে নববর্ষ উদযাপনদেশে দেশে বর্ষবরণনববর্ষনববর্ষ উৎসব দেশে দেশে\nPrevious Post:ইতিহাস ঐতিহ্যে বরিশালের ৫ নারী\nNext Post:নতুন বছর


ঈদের আগে পুঁজিবাজার খোলার দাবি জোরালো হচ্ছে | Alokito Sakal\nপ্রকাশিত : ০৬:৫৯ PM, ১৩ মে ২০২০ Wednesday ৪ বার পঠিত\nচলতি বছরের বেশিরভাগ সময়ই দেশের পুঁজিবাজারে অস্থিরতা ছিল। তারল্য ও আস্থা সংকটের মধ্যে নতুন করে যুক্ত হয়েছে করোনা সংকট। এর মধ্যে শেয়ারের সার্কিট ব্রেকার নির্ধারণ করে দেওয়ায় বিনিয়োগকারীরা ক্ষতির হাত থেকে কিছুটা রক্ষা পেলেও বন্ধ হয়ে গেছে অনেকের আয় রোজগারের পথ। ফলে পরিবার নিয়ে তারা চরম মানবেতর জীবন যাপন করছেন। তাই ঈদের আগেই পুঁজিবাজারে লেনদেন চালুর দাবি জানিয়েছেন বিনিয়োগকারীসহ সংশ্লিষ্টরা। মঙ্গলবার (১২ মে) একাধিক বিনিয়োগকারীসহ সংশ্লিষ্টরা আলাপকালে তাদের এই দাবি তুলে ধরেন। বিনিয়োগকারীদের দাবি, পুঁজিবাজার খোলা থাকলে ক্ষতিতে হলেও শেয়ার বিক্রি করে চলতে পারতেন। বাজার বন্ধ থাকায় মূলধন আটকে গেছে। এই অবস্থায় মানবেতর জীবন যাপন করছেন তারা। তাই ১৭ মে থেকে পুঁজিবাজারে লেনদেন চালুর দাবি তাদের। এ ব্যাপারে বাংলাদেশ পুঁজিবাজার বিনিয়োগকারী ঐক্য পরিষদের সভাপতি মিজানুর রশীদ চৌধুরী বলেন, বর্তমানে বিনিয়োগকারীদের ক্রান্তিকাল যাচ্ছে। গত ১০ বছর ধরে আমরা বাজারে লোকসান দিয়ে এসেছি। বাজার খোলা থাকলে লোকসান দিয়ে হলেও শেয়ার বিক্রি করে আমরা চলতে পারতাম। কিন্তু বাজার দীর্ঘ বন্ধ তাকার কারণে সেটিও পারছি না। আমাদের ঘরে খাবার নেই। পরিবার নিয়ে আমরা অসহায় জীবন যাপন করছি। তাই এই মুহূর্তে পুঁজিবাজারে লেনদেন চালু করার দাবি জানাচ্ছি। সরকার যদি ঈদের আগে বাজার চালু না করে, তাহলে বিনিয়োগকারীদের জন্য আর্থিক প্রণোদনা দেওয়ার দাবি জানান তিনি। রমজান চলছে। সামনে ঈদ। পরিবার নিয়ে কীভাবে বাঁচব কিছুই বুঝতে পারছি না। এমনটিই জানালেন ইবিএল সিকিউরিটিজের বিনিয়োগকারী মো. সেলিম। তিনি বলেন, গত দুই মাস ধরে আমরা ঘরবন্দি। আমাদের দেখার কেউ নেই। স্টেকহোল্ডারদের কাছ থেকে আমরা কোনোরকম সহায়তা পাইনি। নিয়ন্ত্রণ সংস্থা তাদের নিয়েই ব্যস্ত। আমরা কারো করুণা চাই না। বাজার খুলে দিক। লোকসান হলেও শেয়ার বিক্রি করে আমরা সংসার চালাতে পারব। তিনি আরও বলেন, শেয়ারের ব্যবসা করেই আমার সংসার চলে। সরকার শেয়ারের সার্কিট ব্রেকার ঘোষণা করায় শেয়ার বিক্রি করিনি, বাজার ভালো হবে এই আশায়। পুরো মূলধনটা আটকে আছে। এই মুহূর্তে কেউ টাকা ধার দিচ্ছেন না, বউ বাচ্চা নিয়ে কিভাবে বাঁচব সেটি বুঝতে পারছি না। সরকারের উচিত ঈদের আগে কয়েকটা দিন হলেও অনন্ত পুঁজিবাজারে লেনদেনটা চালু রাখুক। বিনিয়োগকারীদের অনেকেই আছেন যাদের আয়ের পুরোটাই পুঁজিবাজারের ওপর নির্ভরশীল। তাই বাজার বন্ধ থাকায় লাখ লাখ বিনিয়োগকারীর আয় বন্ধ রয়েছে। ঈদুল ফিতরের আগেই লেনদেন চালুর দাবি জানান বাংলাদেশ পুঁজিবাজার বিনিয়োগকারী সম্মিলিত জাতীয় ঐক্যের সভাপতি আতাউল্লাহ নাঈম। তিনি বলেন, দেশের অর্থনীতির মূল চালিকাশক্তি পুঁজিবাজার। অথচ এই মহামারিতে সব সেক্টরের জন্য প্রণোদনা দেওয়া হলেও বিনিয়োগকারীদের জন্য কোনো প্রণোদনা নেই। আমরা অবহেলিত ছিলাম, এখনো অবহেলিতই আছি। গত দুই মাস বিনিয়োগকারীরা কি অবস্থায় আছেন নিয়ন্ত্রণ সংস্থা বা স্টেকহোল্ডার কোনো খোঁজখবর নেয়নি। আমাদের প্রণোদনার দরকার নেই। ঈদের আগেই পুঁজিবাজারে লেনদেন চালু করলে জীবন বাঁচাতে পারব। তিনি আরও বলেন, বৈশ্বিক মহামারির কারণে সারা বিশ্বেই লকডাউন চলছে। কোনো দেশের পুঁজিবাজার বন্ধ নেই। তাহলে আমাদের বাজার কেন বন্ধ রাখতে হবে এটাই বুঝে উঠতে পারছি না। এদিকে গণমাধ্যমে পাঠানো এক ভিডিও বার্তায় পুঁজিবাজারের ৩০ লাখ বিনিয়োগকারীর জীবন-জীবিকা আছে উল্লেখ করে ঈদের আগে লেনদেন চালু করার দাবি জানিয়েছেন ঢাকা স্টক এক্সচেঞ্জের (ডিএসই) পরিচালক মো. রকিবুর রহমান। তিনি বলেন, চীন বলেন, আমেরিকা বলেন, বিশ্বের সব দেশেই শেয়ারবাজার খোলা। তিনি আরও বলেন, ঈদের আগে পুঁজিবাজার না খুললে একটি ভুল বার্তা যাবে। বিনিয়োগকারীরা হতাশ হবেন। বাইরের বিনিয়োগকারীরা হতাশ হবেন। আমরা যে বৈশ্বিক পুঁজিবাজারের সঙ্গে জড়িত, সেখানে আমাদের সম্পর্কে ভালো ধারণা থাকবে না। ডিএসইর পরিচালক বলেন, সব জায়গায় ব্যাংক খুলে দেওয়া হয়েছে। আমি খোঁজ নিয়ে দেখেছি, প্রতিটি ব্রাঞ্চের ৫০ শতাংশ স্টাফকে আসতে বলা হয়েছে। ৫০ শতাংশ স্টাফ এলে তাতে ৩০-৪০ জনের কম হয় না। সকালে ব্যাংকে দেখা যায় প্রচুর ভিড়। তিনি বলেন, পুঁজিবাজারে বিনিয়োগকারী বিনিয়োগ করেন। সুতারাং অপশন থাকতে হবে। যখন খুশি বিনিয়োগকারী বিক্রি করবেন, অথবা কিনবেন। পুঁজিবাজার কি গুরুত্বপূর্ণ না? ৩০ লাখ বিনিয়োগকারী, সামনে ঈদ। প্রয়োজন হলে একজন শেয়ার বিক্রি করে টাকা উঠিয়ে নেবেন। আবার অন্যজন প্রয়োজন অনুযায়ী শেয়ার কিনবেন। ‘কিছুদিন আগে ডিএসই সব প্রস্তুতি নিয়ে শেয়ারবাজারে লেনদেন করার জন্য বাংলাদেশ সিকিউরিটিজ অ্যান্ড এক্সচেঞ্জ কমিশনে (বিএসইসি) সম্মতি চেয়ে চিঠি পাঠিয়েছে। যেহেতু বিএসইসির এই মুহূর্তে কমিশন সভা করার সুযোগ নেই, এ জন্য তা অর্থ মন্ত্রণালয়ে পাঠিয়েছে। আবার অর্থ মন্ত্রণালয় মতামত নেওয়ার জন্য পাঠিয়েছে জন প্রশাসন মন্ত্রণালয়ে। এটা আমার কাছে অবাক লাগছে। এটা কী এ ধরনের আলোচনার বিষয়?’ তিনি বলেন, শেয়ারবাজারে লেনদেন হবে ইলেকট্রনিক মাধ্যমে। একটি ব্রাঞ্চ চালাতে ব্যাংকের মতো অত স্টাফ লাগে না। একটি ব্রাঞ্চে জন্য দুই-তিন জন হলেই যথেষ্ট। সিডিবিএল রেডি, ডিএসই রেডি, বিএসইসির সার্ভিলেন্স রেডি। লোক তো লাগে না কোথাও। বিনিয়োগকারীরা মোবাইলের মাধ্যমে, ই-মেইলের মাধ্যমে, অ্যাপের মাধ্যমে লেনদেনের অর্ডার দেয়। আমাদের কোনো বিনিয়োগকারী অফিসে আসেন না। চেক দেওয়ার জন্যও না, চেক নেওয়ার জন্যও না। ডিএসইর পরিচালক বলেন, গত কয়েক বছর ধরে আমাদের অর্থনীতি ভারতের চেয়েও দ্রুতগতিতে এগিয়ে যাচ্ছে। ৮ শতাংশের বেশি জিডিপি। অথচ ভারত তার পুঁজিবাজার খোলা রাখছে। আর আমি পারছি না। ভয়টা কীসের? পোশাক কারখানা খুলে দেওয়া হয়েছে। দোকানপাট খুলে দেওয়া হয়েছে। শেয়ারবাজার খুললে সমস্যা কী? তিনি বলেন, তাহলে স্টক এক্সচেঞ্জের যারা বিনিয়োগকারী আছেন, তাদেরও তো জীবিকা ও জীবন আছে। তাদেরও তো টাকার প্রয়োজন হতে পারে। সব থেকে বড় কথা স্টক এক্সচেঞ্জে এখন আসতে হয় না। তাই লেনদেন চালুর সিদ্ধান্ত নিতে অর্থমন্ত্রীকে অনুরোধ করছি। এ ব্যাপারে অর্থনীতিবিদ আবু আহমেদ বলেন, বৈশ্বিক মহামারির কারণে সারা পৃথিবী লকডাউনে রয়েছে। কিন্তু কোনো দেশের পুঁজিবাজার বন্ধ হয়নি। তাহলে আমাদের দেশে পুঁজিবাজার বন্ধ রাখার কোন যৌক্তিকতা নেই। তিনি বলেন, দীর্ঘ বন্ধের কারণে বিনিয়োগকারীদের আর্থিক সংকটের মধ্যে দিন কাটছে। তাই সরকারের উচিত বিনিয়োগকারীদের স্বার্থের কথা চিন্তা করে পুঁজিবাজারে লেনদেন চালু করা। করোনার কারণে গত ২৬ মার্চ সাধারণ ছুটি ঘোষণা করে সরকার। সেই ছুটি কয়েক দফা বাড়িয়ে ১৬ মে পর্যন্ত করা হয়। ওই ছুটির কারণে পুঁজিবাজারও বন্ধ রয়েছে।


নন্দীগ্রামে ঘরের মেয়ে হয়ে উঠলেন মমতা, কাপে করে স্থানীয়দের দিলেন চা, দেখুন ভিডিয়ো -\nনন্দীগ্রামে ঘরের মেয়ে হয়ে উঠলেন মমতা, কাপে করে স্থানীয়দের দিলেন চা, দেখুন ভিডিয়ো\nনন্দীগ্রামে গিয়ে একেবারে ‘ঘরের মেয়ে’ হয়ে ওঠার চেষ্টা করলেন মমতা বন্দ্যোপাধ্যায়। একাধিক মন্দির, মাজারে যাওয়ার ফাঁকে রাস্তার পাশে চা-দোকানে ঢুকে পড়েন তিনি।\nBJP, Mamata Banerjee, nandigram, Outsiders, Suvendu Adhikari, TMC, west bengal assembly election 2021\nকলকাতার ভবানীপুর কেন্দ্র থেকে প্রায় ১৬০ কিলোমিটার দূরের নন্দীগ্রাম কেন্দ্রকে এবার বেছে নিয়েছেন তৃণমূল নেত্রী মমতা বন্দ্যোপাধ্যায় (Mamata Banerjee)। বিপরীতে তাঁরই একসময়ের সেনাপতি এবং অধুনা বিজেপি নেতা শুভেন্দু অধিকারী (Suvendu Adhikari)। তাই একুশের নির্বাচনে বাংলার অন্যতম ফোকাস নন্দীগ্রাম (Nandigram) বিধানসভা কেন্দ্র।\nবিরোধী দলনেত্রী এবং মুখ্যমন্ত্রী হিসেবে একাধিকবার গিয়েছেন। কিন্তু প্রার্থী হিসেবে এই প্রথম নন্দীগ্রামের মাটিতে পা রাখলেন মমতা বন্দ্যোপাধ্যায়।ঘরের কাছেই ছিল নিরাপদ আশ্রয়। হাসতে হাসতে ভবানীপুরেই দাঁড়াতে পারতেন তিনি। কিন্তু তা করেননি। বরং যে জমি আঁকড়ে লড়াই শুরু করেছিলেন, সেখানেই দলের ‘জমিরক্ষা’র দায়িত্ব কাঁধে তুলে নিয়েছেন। কিন্তু নন্দীগ্রামের মানুষের অনুমতি না পেলে, এগোবেন না তিনি। মনোনয়নপত্র জমা দেওয়ার আগে, মঙ্গলবার নন্দীগ্রামের মাটিতে দাঁড়িয়ে এ ভাবেই বক্তৃতা করলেন মমতা বন্দ্যোপাধ্যায়। জানালেন, নন্দীগ্রামবাসী আপত্তি জানালে এক মুহূর্তও নষ্ট না করে কলকাতায় ফিরে যাবেন।\nবাংলাকে পাখির চোখ করা বিজেপিকে বহিরাগত বলে দাবি করে আসছে তৃণমূল। কিন্তু নন্দীগ্রামে সেই মমতার বিরুদ্ধেই বহিরাগত বলে পোস্টার পড়েছে। যা নিয়ে মঙ্গলবার অভিমানী মমতার মন্তব্য, “কেউ কেউ বলছে আমি নাকি বাইরের লোক। আমি বাংলার লোক বাইরের লোক হয়ে গেলাম ভাই? আমি যদি বহিরাগত হতাম তাহলে এই বাংলার মুখ্যমন্ত্রী হতাম না।”\nনন্দীগ্রামের মাটি থেকে বাংলার মেয়ে @MamataOfficial সোচ্চার বার্তা দিলেন সেখানকার মানুষের জন্য — ভুলতে পারি নিজের নাম, ভুলবো নাকো নন্দীগ্রাম — পেলেন এক অভূতপূর্ব স্বাগতম। দু'হাত তুলে সমর্থন দিলেন মানুষ। #DidirSatheNandigram pic.twitter.com/Vx7LrQesv7\n— All India Trinamool Congress (@AITCofficial) March 9, 2021\nপ্রার্থিতালিকা ঘোষণার পর নন্দীগ্রামে মমতার প্রথম কর্মিসভায় সাধারণ মানুষও জমায়েত করেছিলেন। তাঁদের উদ্দেশে মমতা বলেন, ‘‘কর্মীদের বলছি, আপনারাই দলের সম্পদ। কাল আমার মনোনয়ন জমা দেওয়ার দিন। আপনারা যদি মনে করেন নন্দীগ্রাম থেকে আমার দাঁড়ানো উচিত নয়, তা হলে আজই বলে দিন। চলে যাব আমি। আর যদি মনে করেন আমি ঘরের মেয়ে, আপনাদের আন্দোলনের লোক, তা হলেই কাল মনোনয়ন জমা দিতে যাব। আমি জোর করে কিছু করি না। আপনাদের অনুমতি পেলে তবেই মনোনয়নপত্র জমা দেব।’’\nনন্দীগ্রামে প্রার্থী হওয়ার কারণ খোলসা করতে গিয়ে মমতা বলেন, ‘‘নন্দীগ্রামে কেন দাঁড়ালাম আমি? ভবানীপুর তো আমার ঘরের কেন্দ্র। কিছুই করতে হত না। রোজ সেখানে যাতায়াত রয়েছে। কিন্তু শেষ বার যে দিন এসেছিলাম, সেই সময় এখানে কোনও বিধায়ক ছিল না। পদত্যাগ করে চলে গিয়েছিল। নন্দীগ্রামের আসনটি খালি পড়ে ছিল। তখন আপনাদের সামনেই বলেছিলাম, নন্দীগ্রাম থেকে দাঁড়ালে কেমন হয়। দেখতে চেয়েছিলাম, কী বলেন আপনারা। আপনারা বললেন, খুব ভাল হয়। আপনাদের সেই সাহস, উদ্দীপনা, সম্মান, মা-বোনেদের ভালবাসা, ছাত্র যৌবনদের উদ্দীপনা, সংখ্যালঘুদের ভালবাসা, হিন্দু-মুসলিম সব শ্রেণিকে সুন্দর ভাবে দেখে গিয়েছিলাম। নন্দীগ্রাম আমার দু’চোখ। আমি বার বার বলি, ভুলতে পারি সবার নাম, ভুলব নাকো নন্দীগ্রাম। তাই নন্দীগ্রামকে বেছে নিয়েছি।’’\nতবে নন্দীগ্রাম থেকে দাঁড়ানোর কথা এক দিনে তাঁর মাথায় আসেনি, বরং সিঙ্গুর এবং নন্দীগ্রাম, জমি আন্দোলনের দুই ভূমের মধ্যে যে কোনও একটিকে বেছে নেওয়ার চিন্তা শুরু থেকেই তাঁর মাথায় ছিল বলে জানান মমতা। তিনি বলেন, ‘‘জীবনের অনেকটা সময় সিঙ্গুরের জমি নিয়ে আন্দোলন করেছি। আগে ওখানে আন্দোলন শুরু হয়, তার পর নন্দীগ্রামে। ৪ ডিসেম্বর থেকে সিঙ্গুরে বসেছিলাম। নন্দীগ্রামে মিছিল-হাঙ্গামা হয় ৭ জানুয়ারি, ১৪ নার্চ, তার পরে ডিসেম্বরে। প্রত্যেকটা ঘটনা জানি। সিঙ্গুর না হলে নন্দীগ্রামের আন্দোলনে তুফান আসত না। মনে রাখবেন, কৃষি এবং জমি রক্ষা আন্দোলনের মাধ্যমে সিঙ্গুর এবং নন্দীগ্রামকে যুক্ত করে দিয়েছিলাম আমি। এ বার শুরু থেকেই মাথায় ছিল হয় সিঙ্গুর, নয় নন্দীগ্রাম, যে কোনও এক জায়গায় দাঁড়াব। কারণ এই দুই জায়গাই আন্দোলনের পীঠস্থান।’’\nসভা থেকে তিনি ঘোষণা করেছেন ভোট মিটলে প্রতি তিন মাসে অন্তর নন্দীগ্রামে আসবেন। নন্দীগ্রাম করে তুলবেন ‘মডেল নন্দীগ্রাম’ হিসেবে। আপাতত নন্দীগ্রামে থাকার জন্য দুটো বাড়ি ভাড়া নিয়েছেন। তবে তিনি যে পাকাপাকি ভাবেই থাকতে চান সে কথাও বলেছেন তৃণমূল নেত্রী। জানিয়েছেন, পরে কুঁড়েঘর বানিয়ে নেবেন নন্দীগ্রামে।\nএদিন কর্মী সম্মেলনের পর চণ্ডী মন্দির, পারুল মন্দির, পীরস্থান মাজারে যান মমতা। শহিদ বেদিতে শ্রদ্ধাজ্ঞাপনও করেন। জানকীনাথ মন্দিরে যাওয়ার আগে রাস্তার ধারে একটি চা-দোকানে চলে আসেন মমতা। সেখানে নিজে চা খান। অন্যদেরও চা তৈরি করে দেন। খোদ মুখ্যমন্ত্রীকে নিজের দোকানে দেখে উচ্ছ্বাস সামলে রাখতে পারছিলেন না সেই চা-দোকানের মালিক। মমতাকে বলেন, ‘আপনি আমার দোকানে এসেছেন, তাতেই আমি খুশি।’\nআরও পড়ুন: বিজেপির নিজের ঘরেই আগুন, সংঘের সঙ্গে মতবিরোধের জেরে পদত্যাগ উত্তরাখণ্ডের মুখ্যমন্ত্রীরর


শার্টের পেছনে লুপ থাকার কি কারণ? - ZoomBangla News\nশার্টের পেছনে লুপ থাকার কি কারণ?\nআপনি কতবার আপনার শার্টের পেছনের লুপটির দিকে তাকিয়ে আবার পরক্ষণেই এর কথা ভুলে গেছেন? আসলে আমরা সব সময়ই এমনটা করি। তবে এই লুপটি রাখার কারণ জানলে আপনি ব্যাপকভাবে বিস্মিত হবেন।\nপুরুষদের ফ্যাশন চিন্তার অনেক বিবর্তন ঘটেছে। কিন্তু শার্টের পেছনে লুপ যুক্ত করা হচ্ছে সেই ১৯৬০ সাল থেকেই। কারণ :\nকিংবদন্তি রয়েছে, শার্টের এই লুপগুলো পূর্ব উপকুলের নাবিকদের জন্য তৈরি করা হত। যাতে তারা তাদের পোশাক হ্যাঙ্গারে ঝুলানোর বদলে বরং এর ভেতর দিয়ে তার ঢুকিয়ে ঝুলিয়ে শুকাতে পারেন। আর এই লুপে শার্ট ঝোলালে তা কুঁচকে যাওয়া থেকে রেহাই পেত। ফলে নাবিকরা পরদিনও একই শার্ট পরে কাজে যোগ দিতে পারতেন।\nসমুদ্র থেকে এই প্রবণতা শহরগুলোতেও ছড়িয়ে পড়ে। আর ১৯৬০ সালে যুক্তরাষ্ট্র অক্সফোর্ড বাটন ডাউন শার্ট বানানো শুরু করলে এই লুপ একটি বিশ্বজনীন রূপ ধারণ করে। এরপর পুরুষরা জিমের লকারে শার্ট ঝুলিয়ে রাখার জন্য এই লুপের ব্যবহার শুরু করেন।\nএরপর থেকে এই লুপের নাম হয় লকার লুপ। বর্তমানে বিশ্বব্যাপী শার্টের একটি সাধারণ বৈশিষ্ট্য হলো এই লুপযুক্ত হওয়া। কিন্তু বিস্ময়ের বিষয় হলো, যে উদ্দেশ্যে এই লুপ তৈরি করা হয়েছিল সে উদ্দেশ্যে আর আমরা এখন তা ব্যবহার করছি না।\nভিডিওঃ মেডিকেল কলেজের ভিতরে ছাত্রীদের নষ্টামী দেখুন (ভিডিও)\nখালি পেটে শুধু পান খাওয়া কি ক্ষতিকর নাকি উপকারী? এমন অনেক প্রশ্নের উত্তর জেনে নিন…\nবাংলায় কথা বলি,বাংলায় লিখন লিখি, বাংলায় চিন্তা করি, বাংলায় স্বপ্ন দেখি। আমাদের অস্তিত্ব জুড়ে বাংলা ভাষা, বাংলাদেশ। সম্পূর্ণ বাংলাতে জানা – অজানা নানান প্রশ্ন ও উত্তর পেতে ক্লিক করুন এখানে ১.খালি পেটে...\nমেয়েরা প র্ন সাইটে ঢুকে যে জিনিসটি বেশি দেখে\nঅনেকেই ভাবেন মহিলারা পর্নোগ্রাফি দেখেন না। ঠোঁটে ঠোঁট, একটু ঘনিষ্ঠ দৃশ্য– খুব বেশি হলে অ্যাডাল্ট সিনেমা। দৌড় ওই পর্যন্তই। এই ধারণা যদি আপনারও থাকে, তাহলে আপনি ভুলের রাজ্যে আছেন। সাম্প্রতিক একটি...\n‘প্রধানমন্ত্রী অনুমতি দিলে মন্ত্রিসভা থেকে পদত্যাগ করব’- এরশাদ\nপ্রধানমন্ত্রী অনুমতি দিলে আমরা সময়মতো পদত্যাগ করব’ বলে মন্তব্য করেছেন জাতীয় পার্টির চেয়ারম্যান হুসেইন মুহাম্মদ এরশাদ।দেশের এমন অবস্থায় জাতীয় পার্টি কি চায় সরকার পদত্যাগ করুক—এমন প্রশ্নের জবাবে তিনি...\nসংসদে ‘সেন-শেসন’! পার্লামেন্টে এক সাংসদের গালে খোঁচা দিলেন আরেক সাংসদ!\nতিনি এখন আর নায়িকা নন। তিনি বাঁকুড়ার সাংসদ। কিন্তু সেটাই যেন ভুলে গেলেন তৃণমূল কংগ্রেসেরই এক সাংসদ। রাজ্যে একের পর এক নেতা, মন্ত্রী, সাংসদ নারদকাণ্ডে ইডির ডাকে সাড়া দিতে বাধ্য হচ্ছেন। জেরায় জেরায়...


Bollywood lyricist Manoj Muntashir slams Filmfare authority\nPublished by: Sandipta Bhanja | Posted: February 16, 2020 5:38 pm| Updated: February 16, 2020 5:38 pm\nসংবাদ প্রতিদিন ডিজিটাল ডেস্ক: “আর কোনও অ্যাওয়ার্ড অনুষ্ঠানে যাব না”, ফিল্মফেয়ার কর্তৃপক্ষকে কটাক্ষ করে মন্তব্য গীতিকার মনোজ মুন্তাশিরের।\nআন্তর্জাতিক মঞ্চে অস্কারের মতোই ভারতীয় চলচ্চিত্র জগতে ফিল্মফেয়ারের গুরুত্ব। প্রত্যেক বছরের মতো এবারেও সিনেপ্রেমীরা বেশ কৌতূহলী এই পুরস্কার বিতরণী অনুষ্ঠান নিয়ে। কোন বিভাগে কে সেরার পুরস্কার জিতলেন, তা জানতে আগ্রহী অনেকেই। এবার ফিল্মফেয়ারের মঞ্চে বাজিমাত করেছে গাল্লি বয়, সেখবর আগেই প্রকাশ্যে এসেছে। রবিবাসরীয় সন্ধেয় তারকাখচিত সেই অনুষ্ঠান টিভির পর্দায় দেখতে পাবেন দর্শকরা। এছাড়া ফিল্মফেয়ারের ফেসবুক এবং ইনস্টাগ্রাম পেজ তো রয়েইছে। কিন্তু এসবের মাঝেই ফিল্মফেয়ার কর্তৃপক্ষকে একহাত নিলেন গীতিকার মনোজ মুন্তাশির। যিনি কিনা অক্ষয় কুমার অভিনীত ‘কেশরী’র ‘তেরি মিট্টি’ গানটি লিখেছেন।\n৬৫তম ফিল্মফেয়ারের আসর বসেছিল অসমের গুয়াহাটিতে। তারকাখচিত অনুষ্ঠান। ‘গাল্লি বয়’-এর জয়জয়কার এবারের পুরস্কার বিতরণী অনুষ্ঠানে। সেখানেই সেরা গীতিকারের পুরস্কার জিতলেন ডিভাইন ও অঙ্কুর তিওয়ারি। নেপথ্যে রণবীর সিং, আলিয়া ভাট অভিনীত ছবির ‘আপনা টাইম আয়েগা’। ব্যস, ফিল্মফেয়ারের মঞ্চে এই নাম ঘোষণার সঙ্গে সঙ্গেই অনুষ্ঠান ছেড়ে বেরিয়ে যান বলিউড গীতিকার মনোজ মুন্তাশির।\n[আরও পড়ুন: ‘বিগ বস’ ১৩-এ সিদ্ধার্থের জেতা নিয়ে কারচুপির অভিযোগ! চ্যানেল বয়কটের ডাক নেটিজেনদের]\nসোশ্যাল মিডিয়ায় তাঁর অসন্তুষ্ট হওয়ার খবরও কারণও ব্যাখ্যা করেছেন মনোজ। “আমি সারা জীবন চেষ্টা করলেও ‘তেরি মিট্টি’র মতো একটা গান বাঁধতে পারব না। এই গানকে যাঁরা সম্মান জানাননি, তাঁরা আসলে দেশের প্রতি দেশবাসীদের ভালবাসাকে অসম্মান করলেন। তাই ফিল্মফেয়ার থেকে আমি চিরতরে বিদায় নিচ্ছি। আমি সকলকে জানাতে চাই যে, এরপর থেকে শেষ নিঃশ্বাস ত্যাগ করা অবধি আমি আর কোনও অ্যাওয়ার্ড অনুষ্ঠানে যাব না”, বক্তব্য মনোজ মুন্তাশির।\nপ্রসঙ্গত, এবারের ফিল্মফেয়ারে সেরা প্লে-ব্যাক গায়কের পুরস্কার জিতেছেন অরিজিৎ সিং (কলঙ্ক)। সেরা প্লে-ব্যাক গায়িকা শিল্পা রাও (ওয়ার)। ‘গাল্লি বয়’-এর জন্য সেরা গীতিকারের পুরস্কার পেয়েছেন ডিভাইন ও অঙ্কুর তিওয়ারি। অন্যদিকে, সেরা মিউজিক অ্যালবামের জন্য যৌথভাবে পুরস্কৃত হয়েছে ‘গাল্লি বয়’ এবং ‘কবীর সিং’।\n[আরও পড়ুন: মেয়ের স্বয়ম্বর শো নিয়ে আপত্তি, কালার্সের বিরুদ্ধে শিব সেনার দ্বারস্থ হচ্ছেন শেহনাজের বাবা! ]\n‘গাল্লি বয়’-এর জন্য সেরা গীতিকারের পুরস্কার পেয়েছেন ডিভাইন ও অঙ্কুর তিওয়ারি।\nএবারের ফিল্মফেয়ারে সেরা প্লে-ব্যাক গায়কের পুরস্কার জিতেছেন অরিজিৎ সিং (কলঙ্ক)।\n"ফিল্মফেয়ার থেকে আমি চিরতরে বিদায় নিচ্ছি", বক্তব্য 'কেশরী'র 'তেরি মিট্টি'র গীতিকার।


Sovan Chatterjee: পার্থর পর এবার স্পিকার বিমান, শোভনকে মূলস্রোতে ফেরাতে ফোন! - speaker of west bengali legislative assembly biman banerjee calls sovan chatterjee | Eisamay\nspeaker of west bengali legislative assembly biman banerjee calls sovan chatterjee\nপার্থর পর এবার স্পিকার বিমান, শোভনকে মূলস্রোতে ফেরাতে ফোন!\nEiSamay.Com | Updated: 10 Aug 2019, 11:17:00 PM\nএবার পার্থ চট্টোপাধ্যায়ের পর তাই বিধানসভার স্পিকার বিমান বন্দ্যোপাধ্যায় সক্রিয় হলেন শোভনকে ফেরাতে। ফোন করে তিনি আবার দলের কাজে সক্রিয়ভাবে যুক্ত হতে শোভনকে অনুরোধ করেন। শনিবার উভয়ের মধ্যে দীর্ঘ কথা হয়েছে বলে জানা গিয়েছে।\nটালবাহানা কম চলছে না। কিন্তু একদা মমতা বন্দ্যোপাধ্যায়ের ছায়াসঙ্গী তথা কলকাতার প্রাক্তন মেয়র শোভন চট্টোপাধ্যায় কি আদৌ ফিরবেন তৃণমূলের মূলস্রোতে?\nপার্থ চট্টোপাধ্যায়ের আপ্রাণ প্রচেষ্টা, মাঝে শোভন-সঙ্গিনী বৈশাখী বন্দ্যোপাধ্যায়ের অধ্যক্ষ পদে ইস্তফার ঘোষণা-কান্না, আবার তাতে প্রলেপ, এইসব কিছুর পরও শোভন নিরুত্তাপ।\nএই সময় ডিজিটাল ডেস্ক: টালবাহানা কম চলছে না। কিন্তু একদা মমতা বন্দ্যোপাধ্যায়ের ছায়াসঙ্গী তথা কলকাতার প্রাক্তন মেয়র শোভন চট্টোপাধ্যায় কি আদৌ ফিরবেন তৃণমূলের মূলস্রোতে? পার্থ চট্টোপাধ্যায়ের আপ্রাণ প্রচেষ্টা, মাঝে শোভন-সঙ্গিনী বৈশাখী বন্দ্যোপাধ্যায়ের অধ্যক্ষ পদে ইস্তফার ঘোষণা-কান্না, আবার তাতে প্রলেপ, এইসব কিছুর পরও শোভন নিরুত্তাপ।\nশোভন চট্টোপাধ্যায় মৎস্যচাষ বিষয়ক স্থায়ী কমিটির চেয়ারম্যানও। কিন্তু দীর্ঘদিন তিনি এই কমিটির বৈঠকে অনুপস্থিত। সেই বিষয়েও স্পিকার কথা বলেন শোভন চট্টোপাধ্যায়ের সঙ্গে।\n২০১৮-র নভেম্বরে সক্রিয় রাজনীতি থেকে দূরে সরে যান শোভন চট্টোপাধ্যায়। মন্ত্রিসভা ও মেয়র পদ থেকে পদত্যাগের পর তিনি দলে একেবারেই নিষ্ক্রিয় হয়ে রয়েছেন। এমনকী শোভন, বৈশাখীর বিজেপিতে যোগদান নিয়ে জল্পনাও দানা বাঁধে। বৈশাখীকে নিয়ে শোভনের দিল্লি যাত্রার পর ফের চর্চা শুরু হয়। তারপরই পার্থ চট্টোপাধ্যায় নিজে গিয়ে বৈঠক করেন শোভনের সঙ্গে। এবার বিমান বন্দ্যোপাধ্যায়ের ফোন। কিন্তু তাতে কি মিলবে সমাধান সূত্র? সন্দিহান অনেকেই।\nগাছ বাঁচাতে বন্দুকের নলের সামনেই প্রায় লড়ছেন আলিপুরদুয়ারের বৃষ্টি, বয়স মাত্র ১৯! পরের খবর\nশোভন চট্টোপাধ্যায় TMC speaker of west bengali legislative assembly Sovan Chatterjee Biman Banerjee\nWeb Title : speaker of west bengali legislative assembly biman banerjee calls sovan chatterjee


গালি দিন সুস্থ থাকুন! – Daily Projonmo\nHome / লাইফস্টাইল / গালি দিন সুস্থ থাকুন!\nপ্রকাশঃ 14 Nov, 2016, Monday 7:25 PM || অনলাইন সংস্করণ গালি দিন সুস্থ থাকুন!\nপ্রজন্ম ডেস্কঃ কথায় কথায় কি আপনার মুখ দিয়ে গালাগালি বের হয়৷ রেখে গেলেই কি ‘এর বাচ্চা’ ‘তার বাচ্চা’ বলে গালি দেন? ঘাবড়াবেন না৷ অন্যদের তুলনায় আপনি অনেক বেশি সুস্থ৷ আপাতত এমনটাই বলছে সমীক্ষা৷ পাশাপাশি আমনি অন্যদের থেকে অনেক বেশি স্বচ্ছ মনের৷\nআর এক্ষেত্রে কিন্তু মেয়েরাই এগিয়ে৷ রেগে গিয়ে কুত্‍সিত ভাষা প্রয়োগ করার ব্যাপারে পুরুষেয় চেয়ে বেশ অনেকটাই এগিয়ে মেয়েরা। দীর্ঘ সমীক্ষায় এই তত্ত্বই দিচ্ছেন বিজ্ঞানীরা। গত ২০১৪ সালের এক সমীক্ষায় দেখা গিয়েছে, প্রতি ১০ লক্ষ শব্দ ব্যবহারের ক্ষেত্রে একটি বিশেষ গালাগালি পুরুষের মুখ থেকে বেরিয়েছে ৫৪০ বার। ওই একই শব্দ মহিলারা বলেছেন ৫৪৬বার। নব্বইয়ের দশকে করা সমীক্ষাতেও দেখা গিয়েছে, সেই সময়কার একটি চলতি কথা যা গালাগালি হিসেবে ব্যবহার করা হত– তা পুরুষের তুলনায় অন্তত ৪ গুণ বেশি ব্যবহার করেছেন মহিলারা। আবার ওই দশকেই দেখা গিয়েছে, প্রতি ১০ লক্ষ শব্দের মধ্যে গালাগালির তালিকায় যোগ হওয়া নতুন একটি শব্দ পুরুষরা ব্যবহার করেছেন ১০০০ বার, আর নারীর মুখ থেকে শব্দটি বেরিয়েছে মাত্র ১৬৭ বার।\nক্যামব্রিজ বিশ্ববিদ্যালয় প্রেস এবং ল্যাঙ্কাস্টার বিশ্ববিদ্যালয়ের যৌথ গবেষণায় দেখা গিয়েছে, পুরুষ ও নারীর ভিন্ন শব্দ প্রয়োগের প্রচলন তামাদি হয়ে যেতে বসেছে। সমকালে দুই লিঙ্গের মধ্যে শব্দ প্রয়োগের কোনও ফারাকই থাকছে না। মহিলাদের কটূভাষী করে তোলার পিছনে কিন্তু পুরুষকেই দায়ী করেছেন গবেষণায় নেতৃত্বে থাকা অধ্যাপক টোনি ম্যাকএনারি। দেখা গিয়েছে, ৯০-এর দশকে পুরুষরা প্রকাশ্যে গালাগালি দেওয়া প্রায় ফ্যাশনের পর্যায়ে তুলে নিয়ে গিয়েছিলেন। এই আচরণ ক্রমে মহিলাদের মধ্যে সংক্রামিত হয়। পুরুষের সঙ্গে কাঁধে কাঁধ মিলিয়ে চলতে গিয়ে তাদের বদভ্যাসটিও অজান্তে রপ্ত করে ফেলেন আধুনিক নারী। তবে ভাষাবিজ্ঞান সম্পর্কে সাম্প্রতিক গবেষণায় দেখা গিয়েছে, যারা কথাবার্তায় স্মার্ট, গালাগালি দেওয়ার অভ্যাস তাদের মধ্যে তুলনায় বেশি। প্রশ্নের চটজলদি জবাব দিতে এবং ভাষার দখলেও তারা অন্যদের চেয়ে বেশি এগিয়ে। শব্দ প্রয়োগের ব্যাপারেও তারা অত্যন্ত দক্ষ। এতগুলি গুণের মধ্যে শুধু গালাগালি ব্যবহারই যা দোষের।\nPrevious টস জিতে বোলিং করার সিদ্ধান্ত কুমিল্লার\nNext মাগুরা শ্রীপুরে শিক্ষার্থীদের মাঝে মিড ডে মিল বিতরন


জর্জ বেস্ট: ফুটবলের উদাসীন মহাতারকা\n‘আমি কুৎসিত হয়ে জন্মালে তোমরা পেলের নাম শুনতে না’– উক্তিটির সঠিক তথ্যসূত্র খুঁজে পাওয়া যায় না। হয়তো কথাটা কেউ কখনো বলেইনি, একটা উপকথা হিসেবেই প্রচলিত। তবে আপনি যদি ফুটবল ইতিহাসের মনোযোগী পাঠক হন, তাহলে কথাটি শোনার সাথে সাথে বুঝতে পারবেন যে কার কথা বলা হচ্ছে।\nযেকোনো বিষয়েই সফল হবার জন্য প্রতিভা খুবই গুরুত্বপূর্ণ একটা বিষয়। তবে এর চেয়েও বেশি গুরুত্বপূর্ণ হচ্ছে প্রতিভার সঠিক পরিচর্যা করে তাকে কাজে লাগানো। ফুটবলের বহু রথী-মহারথী কিংবা বিশ্লেষক এক বাক্যে স্বীকার করে নেন যে, তার মতো প্রতিভার অপচয় খুব কম ফুটবলারই করেছেন। ইতিহাসের এই খেয়ালী ফুটবলারের নাম জর্জ বেস্ট।\nখামখেয়ালী সেই ফুটবলার; Source: Colorsport/Stewart Fraser\n‘বেস্ট’ নামের সার্থকতা ফুটিয়ে তোলার জন্য সকল উপাদানই তার মাঝে ছিল। কিন্তু কেন তিনি তার স্তরে যেতে পারলেন না সেটি বোঝাতেই উক্তিটির প্রচলন। কুৎসিত হয়ে জন্মালে অসংযমের রাস্তায় যাওয়ার প্রলোভনটা এত বেশি থাকতো না। তখন প্রতিভার সঠিক ব্যবহারটাও হয়তো করতে পারতেন।\nচ্যাম্পিয়ন খেলোয়াড় হবার একটি অন্যতম প্রধান শর্ত হচ্ছে নিজেকে সেরা ভাবার সাহসটা থাকতে হবে। এই প্রসঙ্গে কিংবদন্তী খেলোয়াড় মোহাম্মদ আলীর একটি ঘটনা উল্লেখ করা যাক। জনশ্রুতি আছে যে, মোহাম্মদ আলীর জীবনী নিয়ে একটি বই প্রকাশ করার কথা চলছিল। প্রকাশক জানতে চাইলেন, বইয়ের নামটা কী হবে? কোনো সংকোচ ছাড়াই মোহাম্মদ আলী নাকি উত্তর দিয়েছিলেন, ‘গ্রেটেস্ট’।\nমোহাম্মদ আলীর মাহাত্ম্য নিয়ে কারো মনে কোনো সন্দেহ নেই। কিন্তু তবুও নিজের মুখে নিজেকে গ্রেটেস্ট বলাটা একটু কেমন যেন হয়ে যায় না! আলীকে সেই কথা বলার পর নাকি তিনি বলেন, “আমার মতো কেউ সেরা হলে তার পক্ষে বিনয়ী হওয়াটা খুব কঠিন”। হয়তো আলী এই কথাটি বলেননি। যদি বলতেন, তাহলে কী বলবেন তাকে? অহংকারী নাকি আত্মবিশ্বাসী?\nছোটবেলা থেকে শেখানো হয়েছে, ‘নিজে যাকে বড় বলে বড় সে নয়, লোকে যাকে বড় বলে বড় সেই হয়।’\nকিন্তু অনেক খেয়ালী প্রতিভাবানদের ক্ষেত্রে এই বাক্যটি খাটে না। এই ধরনের লোকেরা নিজেরাই নিজেদেরকে বড় বলেছেন এবং তাদের কীর্তির দ্বারা অন্যান্যদের দ্বারাও বড় বলিয়ে ছেড়েছেন।\nবেস্ট ছিলেন সেই ঘরানারই একজন খেলোয়াড়। একটি ঘটনা বললে তার আত্মবিশ্বাস সম্পর্কে কিছুটা ধারণা পেতে পারেন।\nবেস্ট ছিলেন ভিন্ন ধাতুতে গড়া; Source:Ben Radford/Getty Images\nসময়টা ১৯৭৬ সাল। ম্যাচটি ছিল নর্দান আয়ারল্যান্ড বনাম নেদারল্যান্ডের। দুই দলেই দুজন তারকা খেলোয়াড়, ইয়োহান ক্রুয়েফ আর জর্জ বেস্ট। দুজনের ক্যারিয়ারের শুরু এক বছরের ব্যবধানে হলেও ১৯৭৬ সালের দিকে সেরার প্রতিযোগীতায় ক্রুয়েফ অনেকটাই এগিয়ে ছিলেন।\nম্যাচের শুরুতেই সাংবাদিক বিল এলিয়টের সাথে বেস্টের কথা হচ্ছিল। তখন বিল কথা প্রসঙ্গে বেস্টকে বলেছিলেন, “তুমি কি বিশ্বাস করো যে ক্রুয়েফ তোমার চেয়েও ভালো খেলোয়াড়?”\nএই ধরনের প্রশ্নের উত্তরে বেশিরভাগ মানুষ সচরাচর চুপ করেই থাকে। তবে বেস্ট যে ভিন্ন ধাতুতে গড়া ছিলেন! স্বভাবসুলভ হাসিতেই উত্তর দিলেন তিনি,\n“তুমি কি শিশুসুলভ কথা বলছো? তুমি শুধু দেখো আমি কী করি। আমি ক্রুয়েফকে নাটমেগ করবো, সেটাও প্রথম সুযোগেই।”\nফুটবল মাঠে নাটমেগের মাধ্যমে প্রতিপক্ষকে যতটা অপমান করা হয়, তার তুল্য আর কিছুই নেই। নাটমেগ হচ্ছে প্রতিপক্ষের দুই পায়ের মাঝে দিয়ে বল নিয়ে বের হয়ে যাওয়া। বলাই বাহুল্য, এ ধরনের কথা বলা যতটা সহজ, কাজটা করা ঠিক ততটাই কঠিন। তবে আশ্চর্যের বিষয় হচ্ছে, বেস্ট কাজটা করেছিলেন নিজের কথামতোই।\nএই উদাসীন খেলোয়াড়ের জীবনের কিছু গল্পই আজ শোনা যাক।\nবেস্টের জন্ম ১৯৪৬ সালে নর্দান আয়ারল্যান্ডের বেলফাস্টে। শৈশবে তিনি তার দরিদ্র বাবার সাথেই কাজ করতেন। তবে খেলাধুলাতে খুব ছোটবেলা থেকেই পারদর্শী ছিলেন। স্কুলে তিনি রাগবি খেলাতে পারদর্শী ছিলেন। কিন্তু পরবর্তীতে ফুটবলের দিকে তার ঝোঁকটা আসে।\nমাত্র ১৫ বছর বয়সেই তার ফুটবল প্রতিভা তৎকালীন ম্যানচেস্টার ইউনাইটেডের ম্যানেজার ম্যাট বাসবির নজরে পড়ে। ক্লাবের স্কাউট বিশপ বেস্টকে নর্দান আয়ারল্যান্ডের একটি স্থানীয় দলে খেলতে দেখে টেলিগ্রাফে বলেছিলেন, “আমার মনে হয় আমি তোমার জন্য একজন জিনিয়াস খুজে পেয়েছি।”\nতবে তার ক্যারিয়ারের শুরুটা এতটা সহজ ছিল না। নর্দান আয়ারল্যান্ডের হওয়াতে ইংলিশ ক্লাবের মূল দলে সুযোগ না পাওয়ায় দুই বছর তাকে অ্যামেচার হিসেবেই খেলে যেতে হয়েছে। ১৭ বছর বয়সেই ম্যানচেস্টার ইউনাইটেডের মূল দলে সুযোগ পেয়ে বেস্ট সেই কথার যথার্থতা প্রমাণ করেন।\nম্যানচেস্টার ইউনাইটেডের শুরুর সময়ে; Source: Alan Lewis\nজর্জ বেস্ট যখন ১৯৬৩ সালে ম্যানচেস্টার ইউনাইটেডে খেলা শুরু করেন, তখন ইউনাইটেড ইংলিশ লিগের সেরা দল ছিল না। তাদের ৫টি লিগ শিরোপার চেয়ে আর্সেনাল (৭টি), লিভারপুল (৬টি) এমনকি অ্যাস্টন ভিলা (৬টি) আর এভারটনের (৬টি) লিগও বেশি ছিল।\nসর্বশেষ লিগ জয়টাও ১৯৫৬-৫৭ মৌসুমে। প্রথম সিজনে বেস্ট খুব বেশি চমক দেখাতে পারেননি। ১৯৬৩-৬৪ মৌসুমে অনিয়মিতভাবে ২৬টি ম্যাচ খেলে তিনি গোল করেন ৬টি। লিগ জিততে না পারলেও খুব কাছাকাছি পৌঁছে, লিভারপুলের চেয়ে ৪ পয়েন্ট পেছনে থেকে দ্বিতীয় হয় তারা। তবে পরের মৌসুমে প্রথম একাদশেই সুযোগ পান বেস্ট এবং দলকে পাইয়ে দেন শিরোপার স্বাদ। এই মৌসুমে ৫৯টি ম্যাচ খেলে ১৪টি গোল করেন তিনি।\nতবে বেস্ট মিডিয়ার নজরে পড়েন ১৯৬৬ সালের ইউরোপিয়ান কাপের কোয়ার্টার ফাইনালে বেনফিকার বিপক্ষের ম্যাচটিতে। ঘরের মাঠে প্রথম লেগে ৩-২ গোলে জিতলেও ২টি মূল্যবান অ্যাওয়ে গোল দেওয়ার কারণে নিজ মাঠে বেনফিকাই ফেভারিট ছিল। কিন্তু ম্যাচটি ম্যানচেস্টার ইউনাইটেড জিতে নেয় ৫-১ গোলে। মাত্র ১১ মিনিটের মাঝেই ২ গোল করে ম্যানচেস্টার ইউনাইটেডকে এগিয়ে দেন বেস্টই।\nতবে সেই মৌসুমে বেস্ট ইনজুরিতে পড়ে যান এবং ম্যানচেস্টার ইউনাইটেডও কোনো শিরোপা জিততে ব্যর্থ হয়। পরের সিজনে (১৯৬৬-৬৭) বেস্ট আবার স্বরূপে ফিরে আসেন এবং ম্যানচেস্টার ইউনাইটেডও আবার শিরোপা জেতে।\nজর্জ বেস্ট তার ব্যক্তিগত ক্যারিয়ারের সর্বোচ্চ সফলতা পান ১৯৬৭-৬৮ মৌসুমে। মাত্র ২ পয়েন্টের ব্যবধানে লিগ শিরোপা হারালেও ২৮ গোল করে লিগের সর্বোচ্চ গোলদাতা হন বেস্ট।\nসেই মৌসুমেই তিনি জিতে নেন ম্যানচেস্টার ইউনাইটেডের প্রথম চ্যাম্পিয়ন্স লিগ শিরোপা (তৎকালীন ইউরোপিয়ান কাপ)। রিয়াল মাদ্রিদ এবং বেনফিকার মতো জায়ান্ট দলকে হারাতে হয়েছিল তাদেরকে। এর মাঝে ফাইনালে ইউনাইটেড মুখোমুখি হয় ইউসেবিওর বেনফিকার বিপক্ষে। নির্ধারিত ৯০ মিনিট ১-১ গোলে ড্র হবার পর অতিরিক্ত সময়ে বেস্টই প্রথম গোল করেন ৯২ তম মিনিটে। গোলের পূর্বে বেস্টের দৌড় সবাইকে চমকে দেয় এবং গোলকিপারকে ডামি মুভে পরাস্ত করেন তিনি। এই গোলের পরেই বেনফিকার প্রতিরোধ ভেঙে যায় এবং শেষ পর্যন্ত ম্যাচটি ইউনাইটেড জিতে নেয় ৪-১ গোলে।\nব্যক্তিগত এবং দলীয় এই সফলতা তাকে পাইয়ে দেয় ক্যারিয়ারের একমাত্র ব্যালন ডি অর। তখন তার বয়স মাত্র ২২ বছর।\n১৯৬৯-৭০ মৌসুমের পর থেকে ম্যানচেস্টার ইউনাইটেড দলের অবনতি শুরু হয়। দল থেকে ম্যানেজার বাসবি অবসর নেন, দলে নতুন কোনো খেলোয়াড় আনা হয় না। এত প্রতিকূলতার মাঝেও বেস্ট ২২ গোল করেন ৫৫ ম্যাচে। একমাত্র ডেনিশ ল ব্যতিত দলের অন্য কোনো খেলোয়াড় সেই মৌসুমে ৬টির বেশি গোল করতে পারেননি। এত কিছুর পরেও ইউনাইটেড লিগ শেষ করে ১১তম অবস্থানে থেকে। পরের মৌসুমে নতুন ম্যানেজারের অধীনে দল কিছুটা উন্নতি করে। বেস্ট ২৩ গোল করেন। এর মাঝে এফ.এ কাপের এক ম্যাচে নর্দাম্পটন টাউনের বিপক্ষে ৬ গোল করে রেকর্ড সৃষ্টি করেন তিনি। এই ম্যাচের পরে এক সাক্ষাৎকারে বেস্ট বলেছিলেন,\n“আমি নিজেকে কখনো ফুটবলার মনে করি না, মনে করি একজন বিনোদনদাতা হিসেবে। মানুষ পয়সা খরচ করে অসাধারণ কিছু দেখার জন্য আসে। আমি সবসময় সেটাই করার চেষ্টা করি।”\nদুই কিংবদন্তী পাশাপাশি; Source: Getty Images\n২০০২ সালে বিবিসির আয়োজিত একটি নির্বাচনে 100 Greatest Sporting Moment-এ বেষ্টের এই পারফর্মেন্সটি দর্শকদের ভোটে ২৬তম হয়।\n১৯৭০ সালের পর থেকে বেস্টের অসংযমী জীবন যাপনের মাত্রা সীমা ছাড়িয়ে যায়। ১৯৭১ সালে তিনি ট্রেনিং বাদ দিয়ে মিস গ্রেট ব্রিটেন ক্যারোলিন মুরের সাথে সময় কাটান। তবে এত কিছুর পরেও সেই মৌসুমে তিনি ৫৪ ম্যাচে ২৭ গোল করেন এবং টানা ৬ মৌসুমে ক্লাবের সর্বোচ্চ গোলদাতা হন। মনে রাখতে হবে, বেস্ট প্রথাগত স্ট্রাইকার ছিলেন না, মূলত উইঙ্গার হিসেবে তিনি খেলতেন। এই সিজনের পরে বেস্ট আরো দুটো মৌসুম ইউনাইটেডের হয়ে খেলেন। কিন্তু অনিয়মিত হয়ে যাওয়ায় খুব অল্প সংখ্যক ম্যাচ খেলতে পেরেছিলেন তিনি।\n১৯৭৪ সালে তিনি তার ১১ বছরের ক্যারিয়ারের সমাপ্তি ঘটিয়ে ইউনাইটেড থেকে অবসর নেন। মাত্র ২৮ বছর বয়সেই তিনি ক্যারিয়ার শীর্ষ থেকে পতিত হন। এর পরবর্তীতে তিনি বিক্ষিপ্তভাবে আরো প্রায় দশ বছর স্কটল্যান্ড, সাউথ আফ্রিকা, অস্ট্রেলিয়া ও আমেরিকার বিভিন্ন ছোটখাট ক্লাবে খেলা চালিয়ে যান।\nমাত্র ২৮ বছর বয়সেই তিনি ক্যারিয়ার শীর্ষ থেকে পতিত হন; Source: thesefootballtimes.co\nজাতীয় দলের হয়ে তিনি ৩৭টি ম্যাচ খেলে ৯টি গোল করেন। কখনোই কোনো বিশ্বকাপ না খেলা খেলোয়াড়দের মাঝে সর্বকালের সেরা খেলোয়াড় বলা হয় জর্জ বেস্টকে, যদিও ১৯৮২ সালে নর্দান আয়ারল্যান্ড বিশ্বকাপে সুযোগ পেয়েছিল এবং কোচের বিবেচনাতেও বেস্ট ছিলেন। কিন্তু ৩৬ বছর বয়সী বেস্টের খেলোয়াড়ি দক্ষতায় আঘাত হেনেছিল তার বয়স এবং অতিরিক্ত মদ্যপান। এছাড়া সেসময় জাতীয় দলের হয়ে সর্বশেষ ৫ বছর আগে ম্যাচ খেলাটাও জাতীয় দলে ঢোকা থেকে তাকে পিছিয়ে দিয়েছিল।\nড্রিবলিং হলো ফুটবলের একটি অন্যতম দৃষ্টিনন্দন কারুকাজ। বলা হয়ে থাকে, ড্রিবলিংয়ের ইতিহাসের সর্বকালের সেরাদের একজন হচ্ছেন জর্জ বেস্ট। তবে তার ক্ষমতার পূর্ণাঙ্গ ব্যবহার হয়নি অনিয়ন্ত্রিত জীবন যাপনের জন্য।\nএই প্রসঙ্গে বেস্টের একটি মন্তব্য থেকেই আপনি তার জীবন যাপন সম্পর্কে কিছুটা ধারণা পেতে পারেন,\n“১৯৬৯ সালে আমি নারী আর মদ ছেড়ে দিয়েছিলাম। এটা ছিল আমার জীবনের সবচেয়ে বাজে ২০ মিনিট।”\nতবে এত কিছুর পরেও নিজের সামর্থ্যের প্রতি তার যথেষ্ট বিশ্বাস ছিল। পরের বক্তব্যে সেটি খুঁজে পাওয়া যায়,\n“আপনাকে যদি বাছাই করতে দেওয়া হয় যে, লিভারপুলের বিপক্ষে চারজনকে কাটিয়ে ৩০ গজ দূর থেকে একটা অসাধারণ গোল করবেন নাকি মিস ওয়ার্ল্ডের সাথে রাত্রি যাপন করবেন- তাহলে নিশ্চিতভাবেই বাছাই করাটা আপনার জন্য কঠিন হবে। সৌভাগ্যবশত আমার দুটোই ছিল।”\nক্যারিয়ারের শেষভাগটা বেস্টের জন্য কষ্টের ছিল। ২০০০ সালে তার লিভার ক্যানসার ধরা পড়ে। জানা যায়, তার লিভার মাত্র ২০% কাজ করতে সক্ষম। লন্ডনে অপারেশনের পর তিনি সুস্থ হন।\nএত কিছুর পরেও নিজের সামর্থ্যের প্রতি তার যথেষ্ট বিশ্বাস ছিল; Source: Ian Tyas/Keystone/Getty Images\nকিন্তু এরপরেও অ্যালকোহলের আসক্তি থেকে তিনি বের হতে পারেননি। ২০০৪ সালে মদ্যপ অবস্থায় ড্রাইভিং করার জন্য ২০ মাসের জন্য তার লাইসেন্স বাতিল করা হয়। শেষ পর্যন্ত ২০০৫ সালের অক্টোবর মাসে মুমূর্ষ অবস্থায় তাকে হাসপাতালে ভর্তি করানো হয়। ২৫শে নভেম্বর ডাক্তার তাকে মৃত ঘোষণা করেন।\n‘Maradona Good, Pele better, George best’- খুবই বিখ্যাত একটি উক্তি। অন্তত বেলফাস্টের জনগনের একটি অংশ এই কথাটি মনেপ্রাণেই বিশ্বাস করেন।\nজর্জ বেস্ট নিঃসন্দেহে একজন সেরা হবার মতোই খেলোয়াড় ছিলেন। কিন্তু নর্দান আয়ারল্যান্ডের মতো দেশে জন্মানো কিংবা নিজের ক্যারিয়ার নিয়ে মাত্রাতিরিক্ত অবহেলা তাকে অনেকখানিই পিছিয়ে দিয়েছিল। এত কিছু সত্ত্বেও ফুটবলপ্রেমীদের কাছে অনেকের চেয়ে খুব অল্প অর্জন নিয়েও তিনি খুব উঁচু অবস্থানেই রয়েছেন।\nনিঃসন্দেহে একজন সেরা হবার মতোই খেলোয়াড় ছিলেন তিনি; Source: kingsreview.co.uk\nগত শতাব্দীর সেরা খেলোয়াড় নির্বাচনে ফিফার জুরি বোর্ডের বিবেচনায় তিনি হয়েছিলেন ৫ম। এছাড়া ওয়ার্ল্ড সকারের সেরা ১০০ ফুটবলারে নির্বাচনেও তিনি ৭ম হয়েছিলেন।\nক্যারিয়ারটা নিয়ে যদি একটু সিরিয়াস হতেন, তাহলে তার অবস্থান কোথায় থাকতো সেটি ভাবলেও অবাক লাগে। তবে তা না হওয়ায় ফুটবল প্রেমীদের কাছে আক্ষেপের আরেক নাম হয়েই রয়ে গেলেন জর্জ বেস্ট।


দীপক চৌধুরী : খিচুড়ি-রান্না বা ঘাস-চাষ শেখা অথবা সুউচ্চ বিল্ডিং দেখার জন্য বিদেশ সফর হাস্যকর | আমাদের সময়.কম – AmaderShomoy.com\nপ্রকাশের সময় : November 26, 2020, 8:12 am\nআপডেট সময় : November 26, 2020 at 8:12 am\nদীপক চৌধুরী: বাংলাদেশের উন্নয়ন-অগ্রগতি নিয়ে সামাজিক যোগাযোগ মাধ্যম ও ভারত-পাকিস্তানের গণমাধ্যমে যখন প্রশংসা করছে ঠিক তখনই নানারকম নেতিবাচক সংবাদ তৈরি হচ্ছে আমাদের এখানে। প্রশাসনের কিছু ব্যক্তি এসব সংবাদ সৃষ্টির নেপথ্যে থাকেন সবসময়। দেখলাম, ‘ঘাস চাষ শিখতে বিদেশ যাবেন ৩২ কর্মকর্তা’ এমন সংবাদ সম্প্রতি প্রকাশ হয়েছে। প্রকল্পের জন্য বরাদ্দ করা অর্থের মধ্যে তিন কোটি ২০ লাখ টাকা খরচ হবে শুধু কর্মকর্তাদের বিদেশ সফরে। ‘খিচুড়ি রান্না শিখতে বিদেশ সফরের আয়োজন করা হয় এর আগে। ব্যাপক আলোচনা ও সমালোচনার জন্ম দিয়েছিল। প্রাথমিক ও গণশিক্ষা মন্ত্রণালয়ের একটি প্রকল্পেই এমন ব্যবস্থা ছিল। বিদেশে সুউচ্চ বিল্ডিং দেখতে বিদেশ সফরের প্রস্তাব, খাল খনন শেখা, পুকুর খনন শেখা, কাজুবাদাম চাষ পদ্ধতি শেখা, মৎস্য চাষ প্রযুক্তি হস্তান্তর শেখা, সড়ক উন্নয়ন শেখা ও দেখার প্রস্তাব সম্পর্কিত বিষয়গুলো ব্যাপক সমালোচনার মুখে পড়ে। ঘাস চাষ শেখা কী এমন কোনো প্রযুক্তিগত বিষয়? ঘাসের চাষ শিখতে, খিচুড়ি রান্না শিখতে, বিদেশে সুউচ্চ বিল্ডিং দেখতে বিদেশ সফরের আয়োজন হাস্যকর। আর যাই বলি না কেন, বিদেশ সফরকে যেন ‘প্লেজার ট্রিপ’ করে তোলা হচ্ছে। অবশ্য শোনা যাচ্ছে, অবশেষে প্রধানমন্ত্রী শেখ হাসিনার হস্তক্ষেপ ও নির্দেশে কাটছাঁট হচ্ছে বিভিন্ন প্রস্তাব। অপ্রয়োজনীয় ব্যয় কমানোর কড়া নির্দেশ দিয়েছেন তিনি। প্রশ্ন উঠতেই পারে- ঘাস চাষে সরকারি কর্মকর্তাদের বিদেশ সফর কতটুকু প্রয়োজন? উন্নত জাতের ঘাস চাষ সম্প্রসারণ ও লাগসই প্রযুক্তি হস্তান্তর শীর্ষক প্রকল্পের আওতায় আয়োজন করা হয় ৩২ সরকারি কর্মকর্তার বিদেশ সফরের। এরমূল উদ্দেশ্য প্রাণী পুষ্টির উন্নয়ন। বঙ্গবন্ধুকন্যা প্রধানমন্ত্রী শেখ হাসিনার দৃষ্টিতে পড়ায়ই এ ক্ষেত্রে কমছে ব্যয়ও। তাঁর প্রতি দেশের মানুষের আস্থাকে আরো বৃদ্ধি করার চেষ্টা তো প্রশাসনের লোকদেরই করার দায়িত্ব। গুলি-গ্রেনেড- পেট্রল বোমা নিক্ষেপকারীরা লুফে নেবে- এমন কাজ কী কারো করা উচিৎ।\nসবকিছুই যেন আমরা দায়সারা গোছের ‘কাজ’ হিসেবে সম্পাদন করতে চলেছি। বিদেশ সফরকে ‘আনন্দ সফরে’ পরিণত করছি কেবল ব্যক্তিস্বার্থে। প্রধানমন্ত্রী শেখ হাসিনার হাতকে শক্তিশালী করার চেষ্টা তো নয়ই বরং পরিকল্পিতভাবে ‘দুর্নীতি’র পথ প্রসারিত করছি। দেশের কাজে বা উন্নয়নের কোনো লক্ষ্যে অর্থায়ন ও বরাদ্দ কোনো সমস্যা নয়। এটিকে বিভ্রান্ত করতেই নানা কৌশল। বিদেশ সফরের ক্ষেত্রে কর্মকর্তার সংখ্যাও কমাতে হবে।\nপরিকল্পনামাফিক এগিয়ে যাওয়া সড়ক সামনের দিকে। মহাসড়কে পা রেখেছি আমরা। অগ্রগতিকে পেছনে টেনে নিতে হাঁটছি কেন? জনগণের অর্থের মূল্য অনেক। এই অর্থ ভীষণ কষ্টের।\nকর্মকর্তাদের বিদেশ সফরের বিষয়ে বহুবার প্রধানমন্ত্রী বলেছেন, কেবল একান্ত প্রয়োজনে বিদেশে পাঠাতে হবে। সংশ্লিষ্ট বিভাগের ব্যয়ও কমাতে হবে। কিন্তু কেন যেনো ছদ্মবেশী দুর্নীতিবাজদের পক্ষে যুক্তি উপস্থাপন করা হয়ে থাকে। অন্যায়ের মাত্রাকে নতুনভাবে বিচার বিশ্লেষণের প্রয়োজন অপরিহার্য হয়ে পড়েছে।\nইরাকের আল বালাদ ঘাঁটিতে রকেট হামলা, আহত ৪ সেনা ≣  জম্মু-কাশ্মীর, লাদাখ, গুজরাত পাকিস্তানের! ভারত বলল রাজনৈতিক পাগলামি ≣ হাইকোর্টের বিভিন্ন রায়ের মাধ্যমে মুক্তিযুদ্ধের চূড়ান্ত বিজয় অর্জিত হচ্ছে


ভারতে মুসলমানদের অবস্থা আরো খারাপ হবে – Boichitra News 24\nভারতের সংবিধানের ‘৩৭০ অনুচ্ছেদ’ রহিতকরণের জন্য এই সময়টাকেই উপযোগী মনে করলেন কেন মোদি–অমিত জুটি? এর পেছনে বিজেপির উদ্দেশ্যটা আসলে কী?\n৩৭০ অনুচ্ছেদ প্রত্যাহারের পেছনে বিজেপির যুক্তিগুলো আসলে কতটুকু যৌক্তিক? বিজেপির দাবি, এবারকাশ্মীরে উন্নয়ন হবে, কর্মসংস্থান হবে, বৈষম্য কমবে। এ বিষয়ে আপনি কী মনে করেন?\nকাশ্মীর নিয়ে ভারত–পাকিস্তানের দ্বন্দ্বের প্রভাব কি পুরো উপমহাদেশে পড়বে?\nনরেন্দ্র মোদি, অমিত শাহ তথা বিজেপির আচরণ কি আপনার কাছে ‘অ্যাগ্রেসিভ’ মনে হয়? পাকিস্তানেরপ্রধানমন্ত্রী ইমরান খান এরই মধ্যে বিজেপিকে দলের সঙ্গে তুলনা করেছেন। সে ক্ষেত্রে বিজেপির ভবিষ্যৎ কী?\nবিজেপির দাবি, ৩৭০ ধারা বাতিলের বিষয়টি তাদের নির্বাচনী ইশতেহারেই ছিল। আপনি কি মনে করেন,ভারতের ভোটাররা ইশতেহার পড়ে ভোট দিয়েছে? বিজেপিকে ভোট দেওয়া মানে কাশ্মীরের ওই ভাগ্যকে সমর্থন করা?\nকাশ্মীর সংকট বাড়ল। ভারতের অন্যান্য এলাকায় থাকা জাতিগত সংকটেও কি এর প্রভাব পড়বে?\nShare the post "ভারতে মুসলমানদের অবস্থা আরো খারাপ হবে"\n← অজান্তেই যেসব অভ্যাসে ক্ষতি হচ্ছে আপনার মেরুদণ্ড\nপাখির রাজ্য চর বিজয় →


ইউরোপ সেরার তালিকায় নেই নেইমার - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › খেলাধুলার খবর › ফুটবল দুনিয়া › ইউরোপ সেরার তালিকায় নেই নেইমার ইউরোপ সেরার তালিকায় নেই নেইমারIn ফুটবল দুনিয়া - Jul 18 at 7:27pm ইউরোপের বর্ষসেরা ফুটবলারের পুরস্কারের জন্য ১০ জনের সংক্ষিপ্ত তালিকায় প্রকাশ করেছে উয়েফা।\nতালিকায় প্রত্যাশিতভাবেই আছেন বর্তমান ফুটবল বিশ্বের সেরা দুই ফুটবলার লিওনেল মেসি ও ক্রিস্টিয়ানো রোনালদো। আছেন লুইস সুয়ারেজও। তবে তালিকায় জায়গা হয়নি বার্সেলোনার ব্রাজিলিয়ান তারকা নেইমারের।\nসোমবার প্রকাশিত সংক্ষিপ্ত তালিকায় রিয়াল মাদ্রিদের খেলোয়াড়দের আধিপত্যই বেশি। রিয়াল থেকে রোনালদো ছাড়াও আছেন গ্যারেথ বেল, টনি ক্রুস ও পেপে।\nজার্মান ক্লাব বায়ার্ন মিউনিখ থেকে আছেন দুজন- ম্যানুয়েল নয়্যার ও থমাস মুলার। এ ছাড়া অ্যাটলেটিকো মাদ্রিদ থেকে আছেন আঁতোয়ান গ্রিজমান এবং জুভেন্টাস থেকে জিয়ানলুইজি বুফন।\nগত বছর ইউরোপের বর্ষসেরা ফুটবলারের পুরস্কার জিতেছিলেন মেসি। তবে এবার এই পুরস্কার জয়ের দৌড়ে অন্যদের চেয়ে অনেকটাই এগিয়ে আছেন রোনালদো।\nআগামী পাঁচ আগস্ট ১০ জনের এই তালিকা আরো ছোট হয়ে আসবে তিনজনে। আর ২৬ আগস্ট চ্যাম্পিয়নস লিগের গ্রুপপর্বের ড্র অনুষ্ঠানে বিজয়ীর নাম ঘোষণা করা হবে।\n১০ জনের সংক্ষিপ্ত তালিকা :\nলিওনেল মেসি, ক্রিস্টিয়ানো রোনালদো, লুইস সুয়ারেজ, গ্যারেথ বেল, আঁতোয়ান গ্রিজমান, ম্যানুয়েল নয়্যার, টনি ক্রুস, থমাস মুলার, জিয়ানলুইজি বুফন ও পেপে। [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Anik Sutradhar Posts 6868 Post Views 414 Related আরও দেখুন অন্যান্য ক্যাটাগরি শাপেকোয়েনসের জন্য মাঠে নামবেন নেইমাররা! 37 minutes ago 27 গোল ডটকমের বর্ষসেরা পগবা 8 hours ago 81 আগুয়েরো চার ম্যাচ নিষিদ্ধ! Yesterday at 11:15pm 133 ব্লাটারের ৬ বছরের নিষেধাজ্ঞা বহাল! Yesterday at 10:46pm 34 নেইমারের চোট, দুশ্চিন্তা নেই বলছে বার্সেলোনা Yesterday at 10:26pm 76 চীনের ক্লাবে তেভেজ? Yesterday at 6:20pm 108 মেসিই সেরা : ফোরলান Yesterday at 5:16pm 195 আবারও পয়েন্ট হারাল ম্যানইউ Yesterday at 10:00am 65 পাঠকের মন্তব্য (0)Please login To write comment


কম্পিউটার হার্ডওয়্যার কি ? হার্ডওয়্যার কত প্রকারের ও কি কি\nকম্পিউটার হার্ডওয়্যার কি : বন্ধুরা, আপনাদের মধ্যে প্রায় অনেকেই একটি কম্পিউটার ও ল্যাপটপ (computer & laptop) প্রায় প্রত্যেক দিন নিজের ঘরে, স্কুল বা অফিসে ব্যবহার করছেন। কিন্তু, আপনারা কি জানেন এই কম্পিউটারের মূলত দুটি ভাগ (parts) রয়েছে। একটি হার্ডওয়্যার (hardware) ও আরেকটি সফটওয়্যার (software).\nComputer software, যাকে অনেক সময় computer programs ও বলা হয়। আমরা নিজের কম্পিউটারে আলাদা আলাদা কাজ বা প্রোগ্রামের জন্য আলাদা আলাদা সফটওয়্যার ব্যবহার করি।\nযেমন, কম্পিউটারে ভিডিও দেখার জন্য, একটি video player software ব্যবহার করা। ফটো এডিট করার জন্য “Photoshop” সফটওয়্যার এর ব্যবহার, অফিসিয়াল কাজের জন্য, MS excel, PowerPoint, MS word এর ব্যবহার, কম্পিউটারের OS (Windows ৭, ৮, ১০ বা MAC OS), এগুলি সব এক একটি কম্পিউটার সফটওয়্যার।\nকিন্তু, একটি কম্পিউটারে সফটওয়্যারের ভূমিকা যতটাই বেশি, ততটাই বেশি ভূমিকা হার্ডওয়্যার এর ও রয়েছে। হার্ডওয়্যার (Hardware) এর ব্যবহার ছাড়া কম্পিউটারের ব্যবহার করতে পারাটা কিন্তু অসম্ভব।\nভাবুনতো দেখি, যদি আপনি নিজের কম্পিউটারে MS-excel এ একটি ফাইল বানাতে চান তাহলে কি “keyboard” ছাড়া সেটা সম্ভব ?\nPhotoshop এর ব্যবহার করার সময় যদি mouse এর ব্যবহার না করেন, তাহলে photo edit কিভাবে করবেন ?\nতাছাড়া, কম্পিউটারে যদি একটি Hard Disk (storage device) না থাকে, তাহলে বিভিন্ন ফাইল কম্পিউটারে কিভাবে সেভ (save) ও স্টোর (store) করে রাখতে পারবেন ?\nঅসম্ভব তাই তো ?\nকম্পিউটারের keyboard, mouse, CPU, UPS, monitor, Hard Disk, mother board বা sound system, সবটাই একটি একটি কম্পিউটার হার্ডওয়্যার।\nএবং, হার্ডওয়্যার ছাড়া একটি কম্পিউটারে কোনো ধরণের কাজ করাটা সম্ভব না।\nতাছাড়া, কিছু বিশেষ ও প্রয়োজনীয় হার্ডওয়্যার ছাড়া তো কম্পিউটার চালু পর্যন্ত হবেনা। যেমন, CPU বা RAM.\nহার্ডওয়্যার ছাড়া, একটি কম্পিউটার বা ল্যাপটপের কল্পনা করাটা অসম্ভব।\nতাহলে, চলুন সোজা সজি জেনেনেই যে, “কম্পিউটার হার্ডওয়্যার কি” (What Is A Computer Hardware In Bangla).\n৬০ টি কম্পিউটার কীবোর্ড শর্টকাট\nকম্পিউটারের হার্ডওয়্যার কি বা কাকে বলে ?\nযদি আপনি নিজের কম্পিউটারে গান শুনতে চাচ্ছেন, তাহলে কম্পিউটারের স্পিকারে (speaker) গান নিজে নিজেই চলবেনা।\nপ্রথমেই আপনার যেকোনো গান, একটি video বা audio player software (VLC, Gom player, Windows media player) এ চালাতে হবে। কেবল তারপরেই, আপনার audio device বা speaker (যেটা একটি হার্ডওয়্যার) এ গান শোনা যাবে।\nহার্ডওয়্যার এবং সফটওয়্যারের সঠিক মিশ্রনের ফলেই একটি ব্যবহার যোগ্য কম্পিউটিং সিস্টেম (computing system) তৈরি হয়।\nকম্পিউটার হার্ডওয়্যারের প্রকার কতটি ও কি কি ?\nএমনিতে যদি আপনার কম্পিউটার এবং ল্যাপটপের কথা বলি, তাহলে দুটোই ডিভাইস প্রায় একি রকমের এবং দুটোতেই এক ধরণের হার্ডওয়্যার ব্যবহার করা যেতে পারে।\nকেবল পার্থক্য এটাই যে, ল্যাপটপের বিভিন্ন হার্ডওয়্যার পার্ট গুলি একসাথেই থাকে কিন্তু desktop computer এ আলাদা আলাদা থাকে।\nDifferent types of computer hardware (হার্ডওয়্যার এর প্রকার)\nএমনিতে, হার্ডওয়্যার এর বিভিন্ন রকমের অনেক প্রকার রয়েছে। এবং, সব গুলির ব্যাপারে একসাথে বলাটা সম্ভন না।\nতাই, নিচে আমি প্রয়োজনীয় এবং সহজে যেকোনো কম্পিউটারে দেখতে পাওয়া কিছু হার্ডওয়্যার এর বিষয়ে আপনাদের বলে দিচ্ছি।\nঘরে বসেই কম্পিউটার কিভাবে শিখবো ?\nকম্পিউটারের কিছু ইন্টারনাল (internal) হার্ডওয়্যার ডিভাইস\nপ্রথমে আমি নিচে এমন কিছু computer hardware components এর বিষয়ে বলবো, যেগুলি একটি কম্পিউটারের ভেতরেই আপনারা দেখতে পাবেন।\nকম্পিউটারের কিছু এক্সটার্নাল (external) হার্ডওয়্যার ডিভাইস\nKeyboard এবং mouse এর ব্যাপারে আমরা সবাই জানি। এই দুটি এমন এক্সটার্নাল হার্ডওয়্যার যেগুলি ছাড়া একটি কম্পিউটার বা ল্যাপটপ ব্যবহার করাটা অসম্ভব।\nকম্পিউটারে কিবোর্ডের ব্যবহার কোরে আমরা text বা অন্য characters, এর বিভিন্ন প্রোগ্রামে লিখতে পারি।\nComputer Monitor ব্যবহারের ফলে আমরা আমাদের কম্পিউটারের সব ধরণের output নিজের চোখে দেখতে পাই। মানে, ধরুন আমরা কম্পিউটারে একটি ভিডিও এডিট করছি বা MS excel এ কিছু কাজ করছি।\nযদি আমরা আমাদের কাজের প্রক্রিয়া চোখে দেখতেই না পারি, তাহলে কাজ করবো কিভাবে।\nতবে, এই flash drive গুলি ব্যবহার করে, আপনারা যেকোনো কম্পিউটার থেকে files, data, movies বা games copy করে নিতে পারবেন, এবং তারপর অন্য যেকোনো কম্পিউটারে সেই ডাটা বা ফাইল গুলি transfer করতে পারবেন।\nএই ধরণের কম্পিউটার হার্ডওয়্যার অনেক জনপ্রিয় ও লোকেদের মধ্যে প্রচলিত।\nহার্ডওয়্যার আপগ্রেড (hardware upgrade) মানে কি ?\nযখন আমাদের কম্পিউটারে থাকা বিভিন্ন হার্ডওয়্যার অংশ গুলি খারাপ হয়ে যায় বা কম ক্ষমতার হার্ডওয়্যার সরিয়ে অধিক ক্ষমতার নতুন হার্ডওয়্যার লাগানো হয়, তখন এই প্রক্রিয়াকেই “Hardware upgrade” বলা হয়।\nHardware upgrade, বেশিরভাগ লোকেরাই তাদের কম্পিউটারের performance, speed এবং ক্ষমতা বাড়িয়ে নেয়ার জন্য করেন।\nধরুন আমার কম্পিউটারে ৪ জিবি রেম (RAM) লাগানো আছে। এখন, আমি যদি নিজের কম্পিউটারের performance বৃদ্ধি করার জন্য, আরো একটি ৪ জিবি রেম (RAM) বা একটি সম্পূর্ণ ৮ জিবি রেম সিস্টেমে লাগিয়ে নেই, তাহলে এই প্রক্রিয়াকেই “হার্ডওয়্যার আপগ্রেড” বলা হয়।\nতাহলে বন্ধুরা, কম্পিউটারের হার্ডওয়্যার কি (What Is Computer Hardware In Bangla) এবং হার্ডওয়্যার এর বিভিন্ন প্রকারের বিষয়ে হয়তো আপনারা সবটাই বুঝে গেছেন। যদি, আপনাদের কোনো রকমের প্রশ্ন বা সমস্যা থাকে, তাহলে নিচে কমেন্টের মাধ্যমে আমাকে জিগেশ অবশই করুন।\nসফটওয়্যার ডাউনলোড করার সেরা সাইট\n2 thoughts on “কম্পিউটার হার্ডওয়্যার কি ? হার্ডওয়্যার কত প্রকারের ও কি কি”\nকম্পিউটার হার্ডওয়্যার বলতে সে অনেক আলাদা আলাদা অংশ রয়েছে। যেমন, Gamepad, Joystick, Keyboard, Microphone, Mouse, Printer, Projector, Modem, Motherboard, Network card ইত্যাদি।


Home / Life Style / দূর্বল স্মৃতিশক্তির জন্যে মহানবী (সা.) এর যে ৯টি কাজ করণীয়!\n১. ইখলাস বা আন্তরিকতাঃ যে কোনো কাজে সফলতা অর্জনের ভিত্তি হচ্ছে ইখলাস বা আন্তরিকতা। আর ইখলাসের মূল উপাদান হচ্ছে বিশুদ্ধ নিয়ত। নিয়তের বিশুদ্ধতার গুরুত্ব সম্পর্কে উস্তাদ খুররাম মুরাদ বলেন, “উদ্দেশ্য বা নিয়ত হল আমাদের আত্মার মত অথবা বীজের ভিতরে থাকা প্রাণশক্তির মত। বেশীরভাগ বীজই দেখতে মোটামুটি একইরকম, কিন্তু লাগানোর পর বীজগুলো যখন চারাগাছ হয়ে বেড়ে উঠে আর ফল দেওয়া\nশুরু করে তখন আসল পার্থক্যটা পরিস্কার হয়ে যায় আমাদের কাছে। একইভাবে নিয়ত যত বিশুদ্ধ হবে আমাদের কাজের ফলও তত ভালো হবে।” এ প্রসঙ্গে আল্লাহ তা’আলা বলেন, “তাদেরকে এছাড়া কোন নির্দেশ করা হয়নি যে, তারা খাঁটি মনে একনিষ্ঠভাবে আল্লাহর এবাদত করবে, নামায কায়েম করবে এবং যাকাত দেবে। এটাই সঠিক ধর্ম।” [সূরা আল-বায়্যিনাহঃ ৫] তাই আমাদের নিয়ত হতে হবে এমন যে, আল্লাহ আমাদের স্মৃতিশক্তি যেনো একমাত্র ইসলামের কল্যাণের জন্যই বাড়িয়ে দেন।\nদূর্বল স্মৃতিশক্তির জন্যে মহানবী (সা.) এর যে ৯টি কাজ করণীয়!\t2020-04-30


কৃষিপণ্যে থাকুক কৃষকেরই লাভ – Dainik Amader Shomoy\nকৃষিপণ্যে থাকুক কৃষকেরই লাভ\n২০০৪ সালের কথা। বিটিভির ‘মাটি ও মানুষ’-এর পর দীর্ঘ সাত বছরের বিরতি দিয়ে চ্যানেল আইয়ে শুরু করেছিলাম ‘হƒদয়ে মাটি ও মানুষ’ অনুষ্ঠান। প্রথম পর্ব প্রচারিত হয়েছিল ২১ ফেব্রুয়ারি। কারণ একুশ মানেই আমাদের মুখের ভাষা, আমাদের অধিকারের লড়াই। কৃষকের অধিকার এবং কৃষকের বুকের, মুখের ও জীবনের ভাষা তুলে ধরা হবে যে অনুষ্ঠানে- চেয়েছি তার সূচনা হোক আন্তর্জাতিক মাতৃভাষা দিবসেই। গত শতাব্দীর আশির দশক থেকে বাংলাদেশ টেলিভিশনের ‘মাটি ও মানুষ’ অনুষ্ঠানের মধ্য দিয়ে চেয়েছি কৃষককে নতুন ফল-ফসল চাষে উদ্বুদ্ধ করতে। কৃষি যে কেবল ধান ও পাট চাষই নয়, বরং খাদ্য উপকরণের প্রতিটি পণ্যই কৃষির অন্তর্গত- সে বিষয়টি কৃষকের বোধের ভেতর প্রবেশ করাতে চেয়েছি ক্রমাগত। চেয়েছি পাল্টে দিতে কৃষকের সংজ্ঞা। কৃষি মানেই সমৃদ্ধি, সম্ভাবনা, নিশ্চয়তা ও নিরাপত্তা- এ সত্য অনুধাবনের মাধ্যমে চেয়েছি তরুণরাও যুক্ত হোক কৃষিতে। প্রায় দুই যুগের এ জার্নিতে দেখেছি পাল্টেছে বাংলাদেশের কৃষি, পাল্টেছে কৃষকও। তরুণরা যুক্ত হচ্ছে মাছ চাষ, হাঁস-মুরগি ও গবাদিপশু লালন-পালনে। কিন্তু কৃষক যেন ঠিক আগের জায়গাতেই রয়ে গেছেন। উৎপাদন বেড়েছে, ফসলের বৈচিত্র্য বেড়েছে। তার পরও কৃষক তার উৎপাদিত ফসলের ন্যায্যমূল্য হাতে পাচ্ছেন না। কৃষক মূল্য না পেয়ে ক্ষোভে রাস্তায় ফেলে দিচ্ছেন মণের পর মণ সবজি, লিটারের পর লিটার দুধ। এমন দৃশ্য হরহামেশাই দেখা যাচ্ছিল। মনে হলো ‘হƒদয়ে মাটি ও মানুষ’-এর ভাষা হবে অন্য রকম। এ অনুষ্ঠান হয়ে উঠবে কৃষকের কথা বলা, দাবি ও পাওয়া, না পাওয়ার হিসাবের একটি মাধ্যম।\nযাহোক, হƒদয়ে মাটি ও মানুষের প্রথম পর্ব ধারণ করতে গিয়েছিলাম নরসিংদীর বাজনাবো গ্রামে। তখন শীতকাল ছিল। মাঠের পর মাঠ সেজেছিল শীতের নানা বৈচিত্র্যপূর্ণ সবজিতে। সে গ্রামের কৃষক সিতারা বেগম কাজ করছিলেন তার সবজিক্ষেতে। তিনি ক্ষেত থেকেই ফুলকপি তুলে বিক্রি করছিলেন। মাঝারি আকৃতির একেকটি ফুলকপি তিনি বিক্রি করছিলেন ৩ টাকা করে। তিনি জানালেন- জমি, বীজ, সেচ, সার ইত্যাদি হিসাব করে ৩ টাকা করে প্রতি পিস ফুলকপি বিক্রি করে নামমাত্র লাভ পাচ্ছেন। জমির আলে দাঁড়িয়ে তার সঙ্গে ফসল বপন থেকে শুরু করে বিক্রি পর্যন্ত সব হিসাব করে দেখলাম, তিনি যে লাভ পাচ্ছেন- সেখানে সবজি ফলাতে যে শ্রম দিতে হচ্ছে, তার মূল্য নেই। সেই মূল্য ধরলে তার লাভের অঙ্ক শূন্যতে এসে ঠেকে। অথচ তার ক্ষেত থেকে আধা কিলোমিটারের কম পথ অতিক্রম করে সেই ফুলকপি বিক্রি হলো ৫ টাকা দরে। অর্থাৎ কোনো রকম বিনিয়োগ ছাড়াই সামান্য পথ ব্যবধানে ২ টাকা লাভ নিয়ে নিল মধ্যস্বত্বভোগী একজন। তার কাছ থেকে জানতে চেয়েছিলাম ক্ষেত থেকে মাত্রই তো ৩ টাকায় কিনে আনলেন, বিক্রি করলেন ৫ টাকায়। প্রতি কপিতে ২ টাকা লাভ পাচ্ছেন। তো কৃষককে আরেকটু বেশি লাভ দিতে পারলেন না? তিনি উত্তর দিলেন, পথের খরচ আছে না! অথচ সামান্য পথ অতিক্রম করতে কপিপ্রতি দশ পয়সাও খরচ হয়নি। বিস্ময়ের আরও বাকি ছিল। বাজারে ৫ টাকা দরে যিনি কিনেছিলেন, তিনি তা আরেকজনের কাছে বিক্রি করে দিলেন ১০ টাকা দরে। ৫ টাকা দরে ক্রেতা ও ১০ টাকা দরে বিক্রেতার কাছে জানতে চাইলাম, আপনি যে ৫ টাকায় কিনে ফুলকপি ১০ টাকায় বিক্রি করলেন? তিনি বিস্মিত হয়ে জবাব দিলেন, খরচ আছে না! অথচ স্তূপ করে রাখা ফুলকপি তখনো ঠাঁই পড়ে ছিল। দেখতে দেখতে সে বাজারেই আরেক হাতবদল হয়ে ফুলকপির দাম গিয়ে দাঁড়াল ১৫ টাকায়। এর পর ফুলকপি ট্রাকে চড়ল। অবশেষে কারওয়ান বাজারে এসে আমি ভোক্তা হিসেবে সেই ফুলকপি কিনলাম ৩০ টাকায়। অর্থাৎ ভোক্তার ৩০ টাকায় কেনা ফুলকপি থেকে কৃষক পাচ্ছে মাত্র ৩ টাকা। বাকি ২৭ টাকা চলে যাচ্ছে মধ্যস্বত্বভোগীর পকেটে। যেখানে কৃষক তার শ্রমের মূল্যই পাচ্ছেন না, সেখানে কিছু না করেই শুধু হাতবদলে কেউ কেউ লাভ পাচ্ছেন উৎপাদকের চেয়ে বহুগুণ। কৃষক ফসল উৎপাদন করছেন। কিন্তু তার উৎপাদিত ফসল নিয়ে বাজারে ঢুকতে পারছেন না। অদ্ভুত হলেও সত্য, বাংলাদেশের সবচেয়ে বেশি মানুষের পেশা কৃষি বা কৃষি সংশ্লিষ্ট হলেও কৃষকদের সেই অর্থে কোনো সংগঠন নেই। ফলে কৃষক মূলত একা, শক্তিহীন। তিনি বাজারের সিন্ডিকেটের সঙ্গে পেরে ওঠেন না, প্রতারিত হন।\nউদাহরণস্বরূপ বলা যেতে পারে, গত দুই দশকে চালের দাম বেড়েছে। কিন্তু সে সুফল কৃষকের কাছে পৌঁছায়নি, বরং ভোক্তামূল্যে কৃষকের অংশ ৬৫ থেকে ৪১ শতাংশে নেমে এসেছে। চালের বাড়তি দামের সুফল চলে গেছে ধান ব্যবসায়ী, চাতাল মালিক ও চাল ব্যবসায়ীদের মতো মধ্যস্বত্বভোগীদের পকেটে। আমার ‘কৃষি বাজেট কৃষকের বাজেট’ অনুষ্ঠানে অসংখ্য কৃষকের দাবি ছিল ধান-চালের মতো অন্যান্য কৃষিপণ্যের দামও সরকার যেন নির্ধারণ করে দেয়। প্রয়োজন একটি কৃষিমূল্য কমিশন। কৃষিপণ্যের উৎপাদন খরচ ও সংগ্রহমূল্য নির্ধারণের জন্য বিভিন্ন দেশে রয়েছে ‘অ্যাগ্রিকালচারাল প্রাইস কমিশন’। আমাদের পার্শ্ববর্তী দেশ ভারত, পাকিস্তান, শ্রীলংকাসহ পৃথিবীর বিভিন্ন উন্নত দেশে এখন কৃষিমূল্য কমিশন রয়েছে। ভারতে কৃষিমূল্য কমিশন স্থাপিত হয়েছে ১৯৬৫ সালে। এ কমিশনের কাজ হচ্ছে পণ্যের উৎপাদন খরচ নির্ণয়, ন্যূনতম সমর্থন মূল্য নির্ধারণ, কৃষিপণ্যের রপ্তানি মূল্য নির্ধারণ ও আমদানি নিয়ন্ত্রণের জন্য প্রয়োজনীয় সুপারিশ পেশ করা। ভারতে ২৩টি কৃষিপণ্যের সমর্থন মূল্য নির্ধারণ করা হয়ে থাকে। নির্ধারিত মূল্যের নিচে যাতে বাজারদর নেমে না যায়, সে জন্য সরাসরি কৃষকদের কাছ থেকে উৎপাদিত পণ্য কেনে সরকার। যতদূর জানি, ভারত সরকার বিভিন্ন কৃষিপণ্যের মূল্য নির্ধারণ করেছে উৎপাদন খরচের ওপর শতকরা ৫০ শতাংশ মুনাফা হিসাব করে।\nআমাদের দেশে সম্প্রতি কৃষিপণ্য বিপণন বিধিমালা ২০২১ প্রণয়ন করেছে সরকার। কৃষি বিপণন আইন ২০১৮-এর ক্ষমতাবলে কৃষি মন্ত্রণালয় এই বিধিমালা জারি করা হয়েছে। এতে কৃষিপণ্যের উৎপাদক, পাইকারি ও খুচরা পর্যায়ে সর্বোচ্চ মুনাফা নির্ধারণ করে দিয়েছে সরকার। বিধিমালায় বলা হয়েছে, পণ্যভেদে উৎপাদন পর্যায়ে ৩০ থেকে ৪০, পাইকারি পর্যায়ে ১৫ থেকে ২০ ও খুচরা পর্যায়ে ২৫ থেকে ৩০ শতাংশ মুনাফা করা যাবে।\nসরকার ধান-চাল ও গমের সংগ্রহ করে নামমাত্র পরিমাণে। উৎপাদন মৌসুমে মোট উৎপাদনের মাত্র ৪-৫ শতাংশ খাদ্যশস্য সংগ্রহ করে। সংগ্রহ মূল্য নির্ধারণ করা হয় সাধারণত উৎপাদন খরচের ওপর ৬-১০ শতাংশ মুনাফা দেখিয়ে। তাও ক্রয় করা হয় ব্যবসায়ী ও চাতালের মালিকদের কাছ থেকে। ফলে কৃষক সরাসরি লাভবান হন না। এ কারণে আমাদের দেশে প্রচলিত উৎপাদিত পণ্যের সংগ্রহ মূল্য স্থানীয় বাজারে তেমন প্রভাব ফেলে না। এতে কৃষিপণ্যের ন্যায্যমূল্য প্রাপ্তি থেকে বঞ্চিত হন কৃষক। কৃষিপণ্যের সংগ্রহ মূল্য নির্ধারণের জন্য আগের বছরের পণ্যমূল্য, উৎপাদন খরচ, খোলাবাজারে পণ্যমূল্যের চালচিত্র, আন্তর্জাতিক বাজারদর, সরকারি মজুদ, মূল্যস্ফীতির হার ইত্যাদি প্রধান বিবেচ্য বিষয়। অথচ আমাদের দেশে বর্তমানে ধান-চালের সংগ্রহ মূল্য নির্ধারণ করা হয় মূলত উৎপাদন খরচের ওপর ভিত্তি করে। কৃষিপণ্য বিপণনের দায়িত্ব কৃষি বিপণন অধিদপ্তরের। কৃষি বিপণন অধিদপ্তরের কার্যক্রম শুধু জেলা পর্যায়ে সীমিত জনবল নিয়ে। ইউনিয়ন বা উপজেলা পর্যায়ে কাজ করার মতো লোকবল তাদের নেই। ফলে জেলা পর্যায়ে বাজার মনিটর করতেই তাদের হিমশিম খেতে হয়।\nকৃষিপণ্যের উৎপাদক, পাইকারি ও খুচরা পর্যায়ে সর্বোচ্চ মুনাফা নির্ধারণ করে দেওয়াটা আশার কথা। কিন্তু ধান-চালের ক্ষেত্রে আমাদের যে অভিজ্ঞতা হয়েছে, তা খুব একটা সুখকর নয় উচ্চমূল্যের ফল-ফসল উৎপাদনকারী কৃষক লাভবান হলেও। সাধারণ ফল-ফসল চাষ করা কৃষক মধ্যস্বত্বভোগীদের কূটকৌশলে প্রতারিত। তাই শুধু মুনাফা নির্ধারণের মাধ্যমে মধ্যস্বত্বভোগীদের দৌরাত্ম্যের লাগাম টেনে ধরা কঠিন। তবে সরকারকে প্রারম্ভিক অবস্থান নেওয়ার জন্য সাধুবাদ জানাতেই হয়। এর পাশাপাশি বাজার মনিটর বৃদ্ধি করতে হবে। ফড়িয়া দমনে কার্যকর উদ্যোগ নিতে হবে।\nকৃষকদের উৎপাদিত পণ্যের ন্যায্যমূল্য নিশ্চিত করতে কৃষকদের সরাসরি বাজারে প্রবেশাধিকার নিশ্চিত করতে হবে। এ ক্ষেত্রে কৃষকদের একত্র হওয়ার বিকল্প নেই। সমবায় ভিত্তিতে কৃষকদের সংগঠিত করার প্রচেষ্টা বেশ কয়েকবার চালানো হয়েছে। কিন্তু সেভাবে সফলতা আসেনি। কৃষকরা সংঘবদ্ধ নয় বলেই মধ্যস্বত্বভোগীরা সংঘবদ্ধ হয়ে কৃষকদের ঠকিয়ে যেতে পারছে। এ ক্ষেত্রে সরকারকেই কৃষকের স্বার্থরক্ষা করে কাজ করতে হবে। ‘কৃষকের বাজার’ তৈরির মাধ্যমে কৃষককে সংগঠিত করে বিকল্প বাজার তৈরির প্রাথমিক প্রচেষ্টা যেমন নেওয়া হয়েছে, তেমনি কৃষিপণ্যের মুনাফার সর্বোচ্চ হার বেঁধে দেওয়ায় বাজারকে অনেকটা কৃষকের কাছে এগিয়ে নিয়ে গেছে সরকার।\nআমি আশাবাদী মানুষ। বিশ্বাস করি, অল্প অল্প করেই অন্ধকার ঘুছিয়ে দারুণ সাফল্যের আলোয় উদ্ভাসিত হবে বাংলাদেশের কৃষি। একদিন বিশ্বের বুকে অনন্য সফলতা নিয়ে হেসে উঠবে আমাদের কৃষক।


ঈদে মিলাদুন্নবীতে রাজধানীতে জশনে জুলুস - Mymensingh Pratidin\nঈদে মিলাদুন্নবীতে রাজধানীতে জশনে জুলুস\nনিজস্ব প্রতিবেদক : যথাযোগ্য মর্যাদায় রাজধানীসহ সারা দেশে পবিত্র ঈদে মিলাদুন্নবী (সা.) পালিত হচ্ছে।\nপবিত্র ঈদে মিলাদুন্নবী উপলক্ষে আনজুমানে রহমানিয়ার মইনীয়া মাইজভাণ্ডারীয়া, মাইজভাণ্ডারী অ্যাসোসিয়েশনসহ বিভিন্ন ধর্মীয় সংগঠন পৃথক পৃথক রাজধানীতে জশনে জুলুস বের করে। ইসলামিক ফাউন্ডেশনসহ সরকারি বেসরকারি প্রতিষ্ঠানও এ উপলক্ষে মিলাদ মাহফিলের আয়োজন করে।\nবুধবার সকালে রাজধানীর শাহজানপুর রেলওয়ে ময়দান থেকে বিশাল জুলুস বের করে আশেকানে মাইজভাণ্ডারী অ্যাসোসিযেশন। শাহজানপুর হয়ে আরামবাগ, মতিঝিল হয়ে বিভিন্ন স্থান ঘুরে আবার শাহজাহানপুর রেলওয়ে ময়দানে গিয়ে জুলুসটি শেষ হয়। জশনে জুলুসে নেতৃত্ব দেন শাহসুফী মাওলানা সৈয়দ মুজিবুল বশর আল হাছানী মাইজভাণ্ডারী।\nএর আগে রেলওয় ময়দানে ঈদে মীলাদুন্নবী (সা.) এর তাৎপর্য নিয়ে আলোচনা সভা ও মিলাদ মাহফিল হয়। মাইজভাণ্ডার দরবার শরীফের বর্তমান পীর মাওলানা সৈয়দ মুজিবুল বশর মাইজভাণ্ডারীর সভাপতিত্বে অনুষ্ঠানে প্রধান অতিথি ছিলেন শিল্পমন্ত্রী আমির হোসেন আমু। বিশেষ অতিথি ছিলেন স্বরাষ্ট্রমন্ত্রী আসাদুজ্জামান খান কামাল, সমাজকল্যাণমন্ত্রী রাশেদ খান মেনন, শাহজাদা সৈয়দ নুরুল বশর আল হাছানী মাইজভাণ্ডারী, ঢাকা বিশ্ববিদ্যালয়ের প্রভোস্ট ড. প্রফেসর নিজামুল হক ভুইয়া, জিটিভির সিইও ও সাংবাদিক নেতা সৈয়দ ইশতিয়াক রেজা প্রমুখ।\nসৈয়দ মুজিবুল বশর মাইজভাণ্ডারী বলেন, যাকে সৃষ্টি না করলে আসমান জমিন কিছুই সৃষ্টি করতো না মহান আল্লাহ পাক, সেই সর্বশ্রেষ্ট নবী ও রাসুল হজরত মুহাম্মদ (সা.) এর আগমন উপলক্ষে পবিত্রতার সঙ্গে জিকির আজকারের মাধ্যমে আমরা জশনে জুলুস ও খুশি উদযাপন করি। এই যত সামান্য এবাদত বন্দেগী তথা জুলুসের মাধ্যমে মূলত মহানবীর আগমনের শুকরিয়া জ্ঞাপন করছি।\nতিনি বলেন, যাকে সৃষ্টির কারণে সকল সৃষ্টির আয়োজন, সর্বশ্রেষ্ঠ আসমানী কিতাব যার ওপর নাজিল হয়েছে সেই সর্বশ্রেষ্ট রাসুল (সা.) এর মহান আদর্শ অনুসরণ করার মাধ্যমে আমরা অশান্তি ও অবিচার থেকে মুক্তি পেতে পারি। মুক্তি পেতে পারে বিশ্ব মানবতা।\nপরে তিনি দেশ, জাতি ও মুসলিম উম্মাহর সুখ সমৃদ্ধি কামনা করে দোয়া মোনাজাতের মাধ্যমে অনু্ষ্ঠানের সমাপ্তি করেন।\nপবিত্র ঈদে মীলাদুন্নবী উপলক্ষে সকালে জশনে জুলুস বের করে আনজুমানে রহমানিয়ার মইনীয়া মাইজভাণ্ডারীয়া।\nসকাল সাড়ে ৯টার দিকে রাজধানীর শাহবাগ মোড় থেকে জশনে জুলুস শুরু হয়। মৎস্যভবন হয়ে সোহরাওয়ার্দী উদ্যানে এসে জশনে জুলুস শেষ হয়। মাইজভাণ্ডার দরবার শরিফের পীর সৈয়দ সাইফুদ্দীন আহমদ আল-হাসানী জুলুসে নেতৃত্ব দেন। এতে তাদের অনুসারী বিপুলসংখ্যক ধর্মপ্রাণ মুসলমান অংশ নেন।\nপরে রাজধানীর সোহরাওয়ার্দী উদ্যানে শান্তি মহাসমাবেশ অনুষ্ঠিত হয়। এতে সভাপতিত্ব করেন মাইজভাণ্ডার দরবার শরিফের পীর সৈয়দ সাইফুদ্দীন আহমদ আল-হাসানী।\nউল্লেখ্য, হিজরি সনের ১২ রবিউল আউয়াল ঈদে মিলাদুন্নবী (সা.) পালন করা হয়। এদিন বিশ্বনবী হজরত মুহাম্মদ (স.) এর জন্ম ও ওফাত দিবস। ৫৭০ খ্রিস্টাব্দে মক্কার বিখ্যাত কুরাইশ বংশে বাবা আব্দুল্লাহ ও মা আমেনার ঘরে শুভাগমন করেন মানবতার মুক্তির দুত হজরত মুহাম্মদ (সা.)। ইসলামের সুমহান দ্বীন প্রচার শেষে ৬৩ বছর বয়সে ৬৩২ খ্রিস্টাব্দে ১১ হিজরির ঠিক এই দিনেই তিনি আল্লাহ প্রদত্ত রিসালাতের সব দায়িত্ব পালন শেষে আল্লাহতায়ালার ডাকে সাড়া দিয়ে মাওলার সান্নিধ্যে গমন করেন।\nএজন্য দিনটি বিশ্বের মুসলমানদের কাছে অত্যন্ত তাৎপর্যপূর্ণ। সর্বশেষ ও সর্বশেষ্ঠ নবীর জন্ম ও মৃত্যু একইদিনে হলেও মুসলিমরা দিনটিকে পবিত্র ঈদে মিলাদুন্নবী (সা.) বা জন্ম উৎসবের দিন হিসেবে পালন করে থাকেন। এ উপলক্ষে বাংলাদেশে আজ সরকারি ছুটি।\nপবিত্র ঈদে মিলাদুন্নবী উদযাপনে বিভিন্ন কর্মসূচি পালনে করছে ধর্ম মন্ত্রণালয়। ইসলামিক ফাউন্ডেশনের উদ্যোগে মাসব্যাপী ইসলামী বইমেলার পাশাপাশি পক্ষকালব্যাপী বিভিন্ন অনুষ্ঠানমালার আয়োজন করা হয়েছে। বাংলাদেশ টেলিভিশন ও বাংলাদেশ বেতারের পাশাপাশি বেসরকারি টেলিভিশন ও রেডিও দিবসটির যথাযোগ্য গুরুত্ব তুলে ধরে বিশেষ অনুষ্ঠান প্রচার করছে। পত্রিকাগুলোতে বিশেষ নিবন্ধ প্রকাশ করা হয়েছে। দেশের মসজিদ-মাদ্রাসাসহ বিভিন্ন ধর্মীয় প্রতিষ্ঠানের উদ্যোগে আলোচনা সভা, মিলাদ মাহফিলসহ বিভিন্ন কর্মসূচি পালিত হচ্ছে।


শেখ সেলিমের প্রশ্ন,ড. ইউনূস কিসের ডাক্তার? - DesheBideshe\nHome/বাংলাদেশ/জাতীয়/শেখ সেলিমের প্রশ্ন,ড. ইউনূস কিসের ডাক্তার?\nশেখ সেলিমের প্রশ্ন,ড. ইউনূস কিসের ডাক্তার?\nঢাকা, ১৯ জুন – গ্রামীণ ব্যাংকের প্রতিষ্ঠাতা ড. মুহাম্মদ ইউনূস কিসের ডাক্তার বলে প্রশ্ন তুলে আওয়ামী লীগের সংসদ সদস্য শেখ ফজলুল করিম সেলিম বলেছেন, ‘আমাদের দেশে একজন ডক্টর আছেন। ড. ইউনূস। উনি পশুর ডাক্তার? না মাছের ডাক্তার, না গরুর ডাক্তার? না বাংলাদেশের মানুষের সর্বনাশার ডাক্তার।’


বিকেলে শপথ নেবেন নতুন প্রধান বিচারপতি - ভয়েস টেলিভিশন\nPrinted on Thu Jan 20 2022 10:58:39 AM\nদেশের ২৩তম প্রধান বিচারপতি হিসেবে নিয়োগ পেয়েছেন আপিল বিভাগের জ্যেষ্ঠ বিচারপতি হাসান ফয়েজ সিদ্দিকী। রাষ্ট্রপতির নিয়োগ আদেশ পেয়ে গতকাল বৃহস্পতিবার সন্ধ্যায় তার নিয়োগের প্রজ্ঞাপন জারি করে আইন মন্ত্রণালয়। আইন মন্ত্রণালয়ের দায়িত্বপ্রাপ্ত সচিব মো. গোলাম সারওয়ার স্বাক্ষরিত এই প্রজ্ঞাপনে বলা হয়েছে, ‘রাষ্ট্রপতি বাংলাদেশের সংবিধানের ৯৫(১) অনুচ্ছেদে প্রদত্ত ক্ষমতা বলে বাংলাদেশ সুপ্রিমকোর্টের আপিল বিভাগের বিচারক বিচারপতি হাসান ফয়েজ সিদ্দিকীকে বাংলাদেশের প্রধান বিচারপতি নিয়োগ করেছেন। উক্ত নিয়োগ শপথ গ্রহণের তারিখ থেকে কার্যকর হবে।’\nএদিকে সুপ্রিমকোর্ট ও আইন মন্ত্রণালয় সূত্রে জানা গেছে, শুক্রবার বিকাল ৪টায় বঙ্গভবনে নতুন প্রধান বিচারপতির শপথ অনুষ্ঠিত হবে। বঙ্গভবনে রাষ্ট্রপতি মো. আবদুল হামিদ নতুন প্রধান বিচারপতির শপথ পাঠ করাবেন। এর আগে গতকাল বৃহস্পতিবার দেশের ২২তম প্রধান বিচারপতি সৈয়দ মাহমুদ হোসেন অবসরে যান। দেশের ২১তম প্রধান বিচারপতি সুরেন্দ্র কুমার সিনহার বহুল আলোচিত পদত্যাগের পর ২২তম প্রধান বিচারপতি হিসেবে ২০১৮ সালের ৩ ফেব্রুয়ারি শপথ নেন বিচারপতি সৈয়দ মাহমুদ হোসেন। ৪৭ মাস প্রধান বিচারপতির দায়িত্ব পালন শেষে তিনি অবসরে যান। বিচারপতি হাসান ফয়েজ সিদ্দিকী তার স্থলাভিষিক্ত হলেন।\nবিচারপতি হাসান ফয়েজ সিদ্দিকী ১৯৫৬ সালে কুষ্টিয়ার খোকসা উপজেলার রমানাথপুর গ্রামে জন্ম গ্রহণ করেন। ৯ ভাইবোনের মধ্যে তিনি চতুর্থ। ১৯৭২ সালে তিনি খোকসা সরকারি পাইলট উচ্চ বিদ্যালয় থেকে ম্যাট্রিক পাস করেন। এরপর সাতক্ষীরা আচার্য্য প্রফুল্ল কলেজে ভর্তি হন। ১৯৭৪ সালে তিনি ওই কলেজ থেকে উচ্চ মাধ্যমিক পাস করেন এবং ১৯৭৬ সালে স্নাতক পাস করেন। এরপর তিনি ঢাকা বিশ্ববিদ্যালয়ে রাষ্ট্রবিজ্ঞান বিভাগে ভর্তি হন। সেখান থেকে তিনি ১৯৭৮ সালে এমএ করেন। তারপরে তিনি ধানমন্ডি ল কলেজ থেকে আইন বিষয়ে ডিগ্রি অর্জন করেন।\n১৯৮১ সালে তিনি ঢাকা আইনজীবী সমিতিতে একজন আইনজীবী হিসেবে যোগদান করেন। ১৯৮৩ সালে বাংলাদেশ সুপ্রিমকোর্টের হাইকোর্ট বিভাগের এবং ১৯৯৯ সালের ২৭ মে আপিল বিভাগের আইনজীবী হিসেবে তালিকার্ভুক্ত হন। তিনি বাংলাদেশের অতিরিক্ত অ্যাটর্নি জেনারেল হিসেবেও দায়িত্ব পালন করেন। ২০০১ সালে সুপ্রিমকোর্টের হাইকোর্ট বিভাগে অতিরিক্ত বিচারক হিসেবে নিয়োগ পান। এরপর বিএনপি সরকার ক্ষমতায় এসে তাকে হাইকোর্টের স্থায়ী বিচারপতি হিসেবে নিয়োগ না দিয়ে বাদ দেয়। পরে আদালতের রায়ে ২০০৯ সালের ২৫ মার্চ হাইকোর্ট বিভাগে স্থায়ী বিচারপতি হিসেবে নিয়োগ পান। ২০১৩ সালের মার্চ মাসে তিনি আপিল বিভাগের বিচারপতি হিসেবে নিয়োগ পান। এরপর ২০১৫ সালের ৩০ এপ্রিল রাষ্ট্রপতি তাকে বাংলাদেশ জুডিশিয়াল সার্ভিস কমিশনের চেয়ারম্যান হিসেবে নিয়োগ দেন। সর্বশেষ গত বছরের ৩ মে জুডিশিয়াল সার্ভিস কমিশনের চেয়ারম্যান পদে পুনঃনিয়োগ পান তিনি। বিচারপতি হাসান ফয়েজ সিদ্দিকী তার কর্মজীবনে অনেকগুলো জনস্বার্থসংশ্লিষ্ট ও গুরুত্বপূর্ণ রায় প্রদান করেন। একজন সফল বিচারপতি হিসেবে দায়িত্ব পালনের পাশাপাশি তিনি অনেকগুলো আন্তর্জাতিক সম্মেলনেও অংশ নেন।


‘জনস্বাস্থ্য রক্ষার্থে তামাক-কর বৃদ্ধির জন্য ১২১ জন চিকিৎসকের বিবৃতি’ – Jagobahe24.com\nজনস্বাস্থ্য রক্ষার্থে তামাক-কর বৃদ্ধির জন্য সরকারকে অনুরোধ করেছেন দেশের প্রখ্যাত ১২১ জন স্বনামধন্য চিকিৎসক। ঢাকা আহ্ছানিয়া মিশনের উদ্যোগে এক যৌথ বিবৃতিতে চিকিৎসকগণ বলেন, বিশ্বজুড়ে প্রতিরোধযোগ্য মৃত্যুর প্রধান আটটি কারণের ছয়টির সাথেই তামাক জড়িত। গ্লোবাল এডাল্ট টোব্যাকো সার্ভে (গ্যাটস)-এর রিপোর্ট মোতাবেক, তামাক ব্যবহারকারীর প্রায় অর্ধেক মারা যান তামাকের কারণে। তামাক ব্যবহারকারীদের তামাকজনিত রোগ যেমন হৃদরোগ, স্ট্রোক, সিওপিডি বা ফুসফুসের ক্যান্সার হবার ঝুঁকি ৫৭% বেশি এবং তামাকজনিত অন্যান্য ক্যান্সার হবার ঝুঁকি ১০৯% বেশি। একারণে বাংলাদেশে প্রতি বছর ১ লক্ষ ৬১ হাজারেরও বেশি মানুষ তামাকজাত দ্রব্য ব্যবহার জনিত রোগে মৃত্যুবরণ করেন।\nপ্রাপ্তবয়স্কের মধ্যে ৩৫% তামাকজাত দ্রব্য ব্যবহার করেন। সংখ্যার হিসেবে যা সাড়ে তিন কোটিরও বেশি। আবার ১৩ থেকে ১৫ বছরের অপ্রাপ্তবয়স্করাও তামাকজাত দ্রব্যের ব্যবহার থেকে পিছিয়ে নেই। শতকরার হিসেবে সেটিও প্রায় ৬.৯%।\nযারা ধূমপান করেন না, কিন্তু পরোক্ষভাবে ধূমপানের ক্ষতির শিকার হন, এমন মানুষের সংখ্যা সামগ্রিক ভাবে মোট ধূমপায়ীর সংখ্যার চেয়েও বেশি। সংখ্যার হিসেবে তা প্রায় ৪ কোটি মানুষ, যা প্রত্যক্ষ ধূমপায়ীর চেয়ে বেশি।\nঅথচ এটি নিয়ে আমরা উদ্বিগ্ন ততটা নই যতটা হওয়া উচিত ছিল। তার চেয়েও বড় কথা হলো, বাংলাদেশ পৃথিবীতে সবচেয়ে বেশি তামাক ব্যবহারকারী দেশগুলোর মধ্যে অন্যতম। এ দেশে সিগারেটের মূল্য অত্যন্ত কম, বিড়ি আরও সস্তা। বাংলাদেশ পরিসংখ্যান ব্যুরোর তথ্য মতে, ২০১৫-১৬ সালের তুলনায় ২০১৭-১৮ সালে মাথাপিছু জাতীয় আয় (নমিন্যাল) বেড়েছে ২৫.৪ শতাংশ। অথচ এসময়ে বেশীরভাগ সিগারেটের দাম হয় প্রায় অপরিবর্তিত থেকেছে অথবা সামান্য বেড়েছে। ফলে বর্তমানে সিগারেট অধিক সহজলভ্য হয়ে পড়ছে। এজন্য ট্যাক্স বৃদ্ধির মাধ্যমে সিগারেটের মূল্য বৃদ্ধি করা জরুরী।\nবলা হয়, তামাক কোম্পানীগুলো থেকে সরকার বছরে ২২ হাজার কোটি টাকার রাজস্ব পায়। অথচ বছরে তামাকের স্বাস্থ্য ক্ষতিই হয় ৩০ হাজার কোটি টাকার উপরে। চলতি বছরের স্বাস্থ্য খাতের বাজেটই ২৯ হাজার কোটি টাকা। তাহলে দেখা যাচ্ছে, তামাকের কারণে ক্ষতির পরিমাণ স্বাস্থ্য খাতের বাজেটের চেয়েও বেশি। আরেকটি বিষয় হলো, ২০১৩ সালের তামাক নিয়ন্ত্রণ আইনটির সংশোধন খুবই জরুরী। তামাক নিয়ন্ত্রণে জোড়ালো আইন প্রণয়ন ও বিদ্যমান তামাক-কর কাঠামোর সংস্কারই পারে দেশকে মাননীয় প্রধানমন্ত্রী শেখ হাসিনা ঘোষিত ২০৪০ সালের মধ্যে তামাকমুক্ত করতে।\nবাংলাদেশে বৈশিষ্ট্য ও ব্র্যান্ড ভেদে সিগারেটে বহুস্তর বিশিষ্ট করকাঠামো চালু থাকায় বাজারে অত্যন্ত সস্তা এবং সহজলভ্য সিগারেট পাওয়া যায়। ফলে ধূমপান ছেড়ে দেওয়ার পরিবর্তে ভোক্তা তুলনামূলক কমদামী সিগারেট বেছে নিতে পারছে এবং সাম্প্রতিক বছরগুলোতে সিগারেটের ব্যবহার তুলনামূলকভাবে প্রায় একইরকম রয়েছে। কর বৃদ্ধির মাধ্যমে তামাক পণ্যের সহজলভ্যতা অবশ্যই কমাতে হবে।\nবিবৃতি প্রদানকারী ডাক্তারগণ হলেন- অধ্যাপক ডা. আফম রুহুল হক এমপি, অধ্যাপক ডা. আবদুল আজিজ এমপি, অধ্যাপক ডা. হাবিবে মিল্লাত এমপি, অধ্যাপক ডা. ওবায়দুল বাকী, অধ্যাপক ডা. অরূপ রতন চৌধুরী, অধ্যাপক ডা. আবদুস সালাম খান, অধ্যাপক ডা. বিশ্বাস আখতার হোসেন, অধ্যাপক ডা. শেখ মো. আবু জাফর, অধ্যাপক ডা. আ এম এম শরিফুল আলম, অধ্যাপক ডা. কামরুজ্জামান চৌধুরী, অধ্যাপক কর্নেল ডা. মো. ইউসুফ আলী, অধ্যাপক ডা. আবুল আহসান (দিদার), অধ্যাপক লে. কর্নেল (অব.) ডা. মো. ফারুক মিয়া, লে. কর্নেল ডা. রুবিনা ইয়াসমিন, অধ্যাপক ডা. আ ফ ম আনোয়ার হোসেন, অধ্যাপক ডা. মো. আবদুল মোবিন চৌধুরী, অধ্যাপক ডা. ফৌজিয়া সোবহান, অধ্যাপক ডা. সুরাইয়া সুলতানা, অধ্যাপক ডা. মোস্তাফিজুর রহমান, অধ্যাপক ডা. এম এ রহমান, অধ্যাপক ডা. জহির উদ্দিন মাহমুদ, অধ্যাপক ডা. কে বি এম আবদুর রহমান, মেজর ডা. শেখ হাবিবুর রহমান, ডা. এ বি এম সিরাজুল হক, ডা. কাজল কুমার কর্মকার, ডা. এম এ জলিল, ডা. নায়লা পারভীন, ডা. ফাহরিমা আকতার যুথী, ডা. আয়েশা সিদ্দিকা, ডা. সিনথিয়া চৌধুরী, ডা. জান্নাতুল ফাওজিয়া, ডা. উম্মি কুলছুম, ডা. রুবানা কায়সার, ডা. সারোয়াত জাহান সুপা, ডা. নাহিদ ইসলাম ইভা, ডা. তানজিনা আফরোজ, ডা. ফারহানা আফরোজ, ডা. সাজিয়া আফরিন শান্তা, ডা. জীবন নেসা আলম, ডা. মোহাম্মদ রাসেল চৌধুরি, ডা. ইসরাত শারমিন, ডা. জুলকার নাইন, ডা. মাসুদ রানা, ডা. তামজিদুল ইসলাম, ডা. হাসিবুর রহমান খান, ডা. ফারাহর দিবা, ডা. ফারাহ নাজ, ডা. ফাহমিদা ইয়াসমিন, ডা. জেবুননেসা পারভিন, ডা. তাহমিনা আক্তার, ডা. আফসান নওহীন, ডা. নাসরিন আকতার, ডা. রেবেকা সুলতানা, ডা. দিল নিশাত খান, ডা.আকন্দ রায়হানাতুল জান্নাত, ডা. লাবণী আক্তার আশা, ডা. ফারহানা রহমান মিম, ডা.জিনাত ফৌজিয়া রোজালিন, ডা. ফাহ্মিদা আজিম, ডা. মোঃ জুয়েল রানা, ডা. ফারজানা আক্তার, ডা. মোঃ মোতালেব হোসেন, ডা. সানজিদা আফরোজ, ডা. সাঈদা আফরোজ, ডা. শায়লা রহমান মুন, ডা. আফসানা জান্নাত, ডা. রাফিয়া জান্নাত জেরিন, ডা. দুলারী আরিয়া মেহের, ডা. তানজিনা আক্তার, ডা. অন্তরা নিশাদ, ডা. ফারাহ কারনাইন সিলভী, ডা. শারমিন সুলতানা, ডা. একেএম নুরুজ্জামান, ডা. মো. ফায়জুল হাসান, ডা. মো. মোহসিন, ডা. মো. সিরাজুল ইসলাম, ডা. গোলাম মোস্তফা মিয়া, ডা. ইফফাত আরা আকবর, ডা. রওশন আরা বেগম, ডা. লুবানা মরিয়ম, ডা. সুরা জুকরূপ মুমতাহিনা, ডা. মো. মাকসুদুল হাসান, ডা. মো. শরিফুল ইসলাম জনি, ডা. ভাস্কর চক্রবর্তী, ডা. রুবিনা সুলতানা, ডা. মো. শাহজালালুর রহমান, ডা. জান্নাতুল ফেরদৌস, ডা, জেড ইউ হুমায়রা, ডা. মাহবুবা খান, ডা. তাসলিমা আক্তার, ডা. রুনা লায়লা, ডা. মো. আবুল হোসেন, ডা. আ জুবায়ের খান, ডা. মো. কামরুল হাসান, ডা. জুলফিয়া জিনাত চৌধুরী, ডা. নিলুফার ফাতেমা, ডা. সোহাইল হোসেন, ডা. আবদুল্লাহ ওয়াফী, ডা. নাবিল জুনায়েদ, ডা. নাজিমুদ্দিন মো. আরিফ, ডা. কামরুল ইসলাম, ডা. মোস্তফা কামরুজ্জামান, ডা. মো. মোতাশিমুল হাসান, ডা. মো. আল রিজওয়ান, ডা. খালেদা আক্তার, ডা. সুমন শাহরিয়ার, ডা. ফারজানা আফরোজ, ডা. সৈয়দ জাহিন ইউ রাজি, ডা. মো. মতিয়ার রহমান, ডা. মো. সায়েদুল আরেফিন, ডা. মারুফ বিন হাবিব, ডা. মো. ফজলুল হক, ডা. ফারহানা আফরিন ফেরদৌসী, ডা. এম আহমেদ রবিন, ডা. মো. মিনহাজ-উল-ইসলাম নিঝুম, ডা. ওয়াহেদুজ্জামান মাসুদ, ডা. তন্ময় দত্ত, ডা. তাসলিমা রহমান, ডা. সামিনা জাফর খালেক, ডা. মাসুমা আক্তার চৌধুরী, ডা. ইশিতা আশরাফী, ডা. আদ্দিন মৌরিন, ডা. এসকে শারমিন ও ডা. নাসিমা আক্তার।\nPrevious কালীগঞ্জে বেঁদে পল্লীর ৫ শতাধিক পরিবারের মাঝে খাদ্য সামগ্রী বিতরণ\nNext বীরগঞ্জ সরকারি কলেজ জামে মসজিদে সম্প্রসারিত ওজুখানা ও প্রসাব খানার ভিত্তি প্রস্তর স্থাপন


করোনা যুদ্ধ, এই ক্রান্তিকালে রাজাকার আর কাপুরুষদের চিনে রাখা দরকার: ডাঃ রনক করোনা যুদ্ধ, এই ক্রান্তিকালে রাজাকার আর কাপুরুষদের চিনে রাখা দরকার: ডাঃ রনক\nকরোনা যুদ্ধ, এই ক্রান্তিকালে রাজাকার আর কাপুরুষদের চিনে রাখা দরকার: ডাঃ রনক\nসবার আগে “রাজাকার”, “বীর” আর “কাপুরুষ” এই শব্দগুলির অর্থ জানা দরকার।\n•(রাজাকার): যারা শত্রুর সাথে আঁতাত করে নিজ দেশ বা সম্প্রদায়ের মধ্যে শত্রুকে আমন্ত্রণ জানায় এবং নিজ সম্প্রদায়ের দুর্বল স্থানে শত্রুকে আক্রমন করতে প্রত্যক্ষ বা পরোক্ষ সহায়তা করে তাদেরকেই “রাজাকার” বলে।\n•(বীর) : যারা সীমিত শক্তি সামর্থ্য থাকা সত্বেও দেশের স্বার্থে কোন কিছু পাওয়ার আশা না করেই বৃহৎ শক্তির বিরুদ্ধে লড়াই করে তাদেরকে “বীর” বলা হয়।\n•(ভীরু/কাপুরুষ) : যুদ্ধক্ষেত্রে শারিরীক ও মানসিক দুর্বলতর যে ব্যাক্তিটি নিজ দেশের সীমিত সামর্থ্যের অজুহাতে বৃহৎ শক্তির বিরুদ্ধে লড়াইয়ে নিশ্চিত পরাজয় ভেবে পলায়নকেই বেছে নেয় তাকে “ভীরু/কাপুরুষ” বলে।\n#COVID_19 রোগটি যখন শত্রু’র ভূমিকায় তখন কে রাজাকার , কে বীর, আর কে কাপুরুষ তা নিয়ে বিভ্রান্তি তৈরী করা একটা অনেক বড় ষড়যন্ত্রের অংশ।\nকাউকে বলীর পাঠা বানিয়ে নিজের দায় অন্যের উপর চাপানোর সনাতনী পদ্ধতি এটা।\nএবং এটা জনগনের বুঝা দরকার।\n“রাজাকার” তো রাজাকার’ই। সবচেয়ে নিকৃষ্ট উপাধি।\nতিন মাস আগে বিশ্বে COVID-19 রোগটি আঘাত হানলো। সবাই জানলো যে এর কোন ভ্যাক্সিন নাই, শুধু প্রতিরোধই হলো একমাত্র চিকিৎসা\nঅর্থাৎ দেশে এই রোগ প্রবেশ করতে না দেওয়াই মূল চিকিৎসা।\nদেশে রোগটির প্রবেশে বাধা দেয়ার মূল দায়িত্ব কাদের ছিলো?\n>জি জনাব, এই দায়িত্ব তো নীতি নির্ধারকদের ছিলো।\n>তবে কাদের অনুমতি বা অবহেলায় দেশে COVID-19 ঢুকলো?\n>জনাব,এটাও ঐ নীতি নির্ধারকদের অনুমতি বা অবহেলায়। তো কাজে অবহেলার জন্য উনারা কেন অপবাদ নিবেন না?\nআচ্ছা,দেশে মহামারীর পূর্বপ্রস্তুতির অংশ সরুপ হসপিটালে সাধারণ রোগী ও করোনা রোগীর সেপারেট চিকিৎসার প্রয়োজনে ক্যাটাগরী ভিত্তিক হসপিটাল নির্ধারণ করে সমন্বিত চিকিৎসা ও সংক্রমন বিস্তার রোধ করার দায়িত্ব কাদের হাতে ছিলো?\n>জনাব, ওটাও নীতিনির্ধারকদের হাতে ছিলো।\n>তবে সমন্বয়হীনতা ও বিলম্বের কারনে হসপিটালগুলিতে সাধারণ রোগীর আক্রান্ত হওয়ার ঝুঁকি ও চিকিৎসা পেতে হয়রানির দায় কে নিবে?\n>জনাব, ওটাও উনাদেরই নেয়া উচিৎ।\n>তবে দায়িত্বে অবহেলার দায়ে অপবাদটুকু উনারা নিবেন না কেন?\nহসপিটালে রোগের টেস্ট কিট,পিপিই, আর আইসিইউ বেড পর্যাপ্ত ব্যবস্থা করার দায়িত্ব কাদের?\n>জি জনাব, ওটাও ঐ নীতিনির্ধাকদেরই।\n>তো সময় মত সব ম্যানেজ না করার জন্য স্বাস্থ্য ব্যবস্থায় জটিলতা তৈরীর দায় কাদের ?\n>জনাব,ওটা তো উনাদেরই হওয়ার কথা ।\n>তো দায় উনাদের থাকলে অপবাদটুকু উনারা নিবেন না কেন?\nসামাজিক দূরত্ব রক্ষাকে মূল প্রতিরোধ ভাবা হলো । অথচ ছয় সাত লাখ প্রবাসি থাকা সত্বেও দেশে জনসমাবেশ বন্ধ করতে না পারলে রোগের সংক্রমন বেড়ে যেতে পারে এটা জেনেও কাদের দায়িত্বহীনতায় রোগটির কমিউনিটি বিস্তার ঘটলো?\n>জি জনাব, ওটাও তো সেই নীতিনির্ধারকদের অবহেলাতেই।\n>তো দায়িত্ব যাদের ছিলো অবহেলার দায়ে অপবাদটুকু তারা নিবে না কেন?\nউপজেলার একজন ডাক্তার নিজের দীর্ঘমেয়াদী ফুসফুসের সমস্যা আর পর্যাপ্ত পার্সোনাল প্রটোকশনের অজুহাতে করোনার রোগীর চিকিৎসা দিতে ভয় পেয়ে পালিয়ে যাওয়ায় এর দায় কার?\n>জি জনাব, এটা ঐ কাপুরুষ ডাক্তারেরই দায়।\nযদিও পিপিই এর অপর্যাপ্ততায় একজন চিকিৎসক আক্রান্ত হওয়া মানে শত শত রোগীর আক্রান্ত হওয়ার ঝুঁকি বাড়ে তবুও পালিয়ে গিয়ে উনি অমানবিকতা ও কাপুরুষতার পরিচয় দিয়েছেন।\n>তাই এর দায় এবং অপবাদ ঐ চিকিসককেই নিতে হবে।এবং হয়ত শাস্তিও তার প্রাপ্য।\nদেশে COVID-19 এর আগমনে থেকে শুরু করে আজকের এই যে সংক্রমন বিস্তার পরিস্তিতি তার জন্য যাদের অবহেলা আর সিদ্ধান্তহীনতা দায়ী ছিলো তা কারো অজানা নয়।\nএই দায়ীদের লিস্ট তৈরী করা খুব জরুরী ।\nলিস্টের ঐ লোকগুলিই মূলত “রাজাকার” আর “কাপুরুষ”।\nCOVID-19 দেশে ঢুকানো হলো, দায়িত্বশীলদের সমন্বয়হীনতায় সংক্রমনও ঘটলো , অথচ শত সীমাবদ্ধতা সত্বেও নি:শর্তে লড়াই করতে থাকা চিকিৎসক শ্রেনীর উপর একটা মহলের নিকৃষ্ট অপবাদ চাপানোর জগন্য অপচেষ্টা সার্থক হলো।\nদেশের সীমাবদ্ধ সামর্থ্যে ভীত ও শারিরীক মানসিক দূর্বল যোদ্ধাটিকে আপনি বড়জোর ভীরু বা কাপুরুষ বলতে পারেন কিন্তু কখনোই ঐসব রাজাকারের কাতারে ফেলতে পারেন না।আর এদের সংখ্যা অতি নগন্য। এদের লিস্ট করাও সহজ। এবং স্বচ্ছতার প্রয়োজনের এদের লিস্টও করা উচিত।\nবাস্তবতা হলো, এই ভীত চিকিৎসা যোদ্ধাকেও যাথার্ত অনুপ্রেরনা ও সাপোর্ট দিলে সেও হয়ত যুদ্ধের ময়দান ত্যাগ করবে না।\nঅথচ যারা রাজাকারীর মূল ভূমিকায় ছিলো তারাই খুব চতুরতার সাথে সম্মূখ যোদ্ধাদের উপর তাদের নিজেদের অপকর্মের বিশাল বোঝা চাপিয়ে দিয়ে বরাবরের মতোই সেইফ সাইডে চলে গেছে।\nকারন তারা খুব ভালোভাবেই জানে যে, অতি সংবেদনশীল এই জনগণ “চিকিৎসকদের অবহেলার রোগীর মৃত্যু” এই ডায়লগ খুব আনন্দের সাথেই গ্রহন করবে।\nঅথচ এই সামগ্রিক অবহেলার নেপথ্যে কারা ছিলো তা হয়ত জনগণের চিরকালই অজানা থেকে যাবে।\nজনগনের ক্ষতির পরিমান বিবেচনায় নিয়ে বঙ্গবন্ধু কন্যা মাননীয় প্রধানমন্ত্রী জননেত্রী শেখ হাসিনার উদ্যোগে ফার্স্ট টু লাস্ট রাজাকার আর কাপুরুষদের লিস্ট করা শুরু হোক। সেটা নীতিনির্ধারক হোক, চিকিৎসক হোক, আর যত বড় ক্ষমতাধরই হোক।\nকেউ যেন বাদ না যায়।


বিমানবন্দরে আবারও ২৫০ কেজি ওজনের বোমা!\nHome সারাবাংলা বিমানবন্দরে আবারও ২৫০ কেজি ওজনের বোমা!\nবাংলাদেশ প্রতিবেদক: ৫ দিনের ব্যবধানে শাহজালাল আন্তর্জাতিক বিমানবন্দরের নির্মাণাধীন তৃতীয় টার্মিনালের সাইটে আবারও আড়াইশো কেজি ওজনের বোমা উদ্ধার করা হয়েছে। এই বোমাটির আকৃতি ও ওজন আগের বোমাটির মতোই এবং দেখতে সিলিন্ডার সদৃশ।\nসোমবার (১৩ ডিসেম্বর) সকাল আনুমানিক সাড়ে ৮টার পাইলিংয়ের মাটি খুড়তে গিয়ে ১০ ফুট মাটির নীচ থেকে বোমাটির সন্ধান পায় নির্মাণ শ্রমিকরা। পরে বিমানবন্দর কর্তৃপক্ষকে খবর দেয়ার পর আসে বিমান বাহিনীর বঙ্গবন্ধু বিমান ঘাটির বোম্ব ডিসপোজাল ইউনিট।\nবোমাটি প্রাথমিকভাবে নিষ্ক্রিয় করে পুরো ধ্বংস করতে রসুলপুরে বিমানবাহিনীর ফায়ারিং রেঞ্জে পাঠানো হয়েছে বলে জানিয়েছেন বিমানবন্দরের পরিচালক গ্রুপ ক্যাপ্টেন এ এইচ এম তৌহিদ উল আহসান।\nএর আগে গত ৯ ডিসেম্বর একই ধরনের একটি বোমা উদ্ধার করা হয়েছিল। পরে ১০ ডিসেম্বর দুপুরে টাঙ্গাইলের রসুলপুরে বিমানবাহিনীর ফায়ারিং রেঞ্জে এ বোমাটি ধ্বংস করা হয়। এ সময় বিকট শব্দে বোমাটি বিস্ফোরিত হয়। বিমানবাহিনীর সংশ্লিষ্ট সূত্র এ তথ্য নিশ্চিত করে।\nবোমাগুলো মুক্তিযুদ্ধের সময়কার বলে প্রাথমিকভাবে ধারণা করা হচ্ছে।\nPrevious articleধর্ষণের পর শিশু মীমকে হত্যা : ৮ জনের ফাঁসি\nNext articleদেশে মুক্তচিন্তা ও বাক-স্বাধীনতা হত্যা করা হচ্ছে: ফখরুল


ঈশ্বরগঞ্জ (ময়মনসিংহ) উপজেলা সংবাদদাতা | প্রকাশের সময় : ১৫ অক্টোবর, ২০২০, ৬:২৫ পিএম\nময়মনসিংহের ঈশ্বরগঞ্জে মায়ের পরকীয়ায় বলি হয়েছে অষ্টম শ্রেণির ছাত্র পারভেজ মোশাররফ । মায়ের অনৈতিক সম্পর্ক জেনে ফেলায় তাকে নৃশংসভাবে খুন করা হয়েছে বলে নিশ্চিত হয়েছে আইনশৃঙ্খলা বাহিনী। এ ঘটনায় মা, মায়ের প্রেমিক, আপন চাচাসহ ৫ জনকে র‌্যাব ও এক যুবককে আটক করেছে পিবিআই।\nগত রোববার ব্রহ্মপুত্র নদ থেকে তার লাশ উদ্ধার করা হয়। নিহতের চাচা নুরুল আমিন বাদি হয়ে সোমবার রাতে মামলা দায়ের করেন। পুলিশের পাশাপাশি পিবিআই ও র‌্যাব তদন্ত শুরু করে। এতে বেরিয়ে আসে চাঞ্চল্যকর তথ্য। হত্যাকান্ডের সাথে মা ও তার প্রেমিকসহ বেশ কয়েকজনের সম্পৃক্ততা পাওয়া যায়।\nর‌্যাব অভিযান চালিয়ে কিশোর পারভেজের মা রুজিনা বেগম (৩০), তার প্রেমিক এমদাদুল হক (৩৮), মো. গণি (৪৫), সুলতান উদ্দিন (৪০) ও নিচতের চাচা রুহুল আমিন (৫৮) কে আটক করে। বৃহস্পতিবার বিকেলে র‌্যাব কার্যালয়ে প্রেস ব্রিফিং করে হত্যাকান্ডে তাদের সম্পৃক্ততার কথা জানান র‌্যাব-১৪ ময়মনসিংহ কার্যালয়ের উপ অধিনায়ক মেজর মো. ফজলে রাব্বি।\nর‌্যাব জানায়, পারভেজের মা রুজিনা বেগমের সাথে পরকীয়া ছিল এমদাদুল হকের। পারভেজ মায়ের পরকীয়া জানতে পারায় হত্যার পরিকল্পনা করা হয়। অর্থের বিনিময়ে লোক ভাড়া করে পারভেজকে হত্যা করার কথা আটককৃতরা স্বীকার করেছে।\nএদিকে পারভেজ হত্যা মামলাটি তদন্তের দায়িত্বভার গ্রহণ করেছে পিবিআই ময়মনিসংহ শাখা। তদন্তভার গ্রহণের পর তথ্য প্রযুক্তির সহায়তায় পিবিআই গাজীপুরের টঙ্গী এলাকা থেকে রবিউল ইসলাম (১৭) নামে একজনকে গ্রেপ্তার করে। বৃহস্পতিবার তাকে আদালতে হাজির করা হয়।\nপিবিআই ময়মনসিংহের পুলিশ সুপার গৌতম কুমার বিশ্বাস বলেন, স্কুলছাত্র পারভেজের মা একাধিক পরকিয়া প্রেমে জড়িয়ে পড়েছিলেন। মায়ের অসংলগ্ন সম্পর্ক, মোবাইল ফোনে কথা বলা সব কিছুতে বাধা হয়ে দাঁড়ায় ছেলে। মাকে সতর্কও করেন। কিন্তু মা সতর্ক না হওয়ায় পরকীয়ার বিষয়টি বাবাকে জানানোর হুমকি দেয়। এতে মা প্রতিবেশী রবিউলকে ৫০ হাজার টাকার প্রলোভন দেখায় ছেলেকে হত্যার জন্য। ঘটনার দিন রাতে মা পারভেজকে নদীর পাড়ে পাঠায় কৌশলে। নদীর পাড়ে গিয়ে মোবাইল ফোন দিয়ে ফেরার পথে মাথায় আঘাত করতে শুরু করে রবিউল। হত্যা করে পারভেজের লাশ নদীতে ফেলে দেয়। আদালতে রবিউল হত্যার স্বীকারোক্তি দিয়েছে।\nইকরামুল শেখ ১৬ অক্টোবর, ২০২০, ১২:৫০ এএম says :00\nপরকীয় নরকীয় - এই না কি প্রেম? শেম শেম শেম! মাতৃত্ব ভাতৃত্ব সবই আনটেম। পশুত্ব কর্তৃত্ব করে, বিবেক যে লেম। ব্লেম দেম, ব্লেম!!


চতুর্থ শিল্প বিপ্লব মূলত জ্ঞানভিত্তিক-তথ্যসচিব - Bnanews24.com\nHome » চতুর্থ শিল্প বিপ্লব মূলত জ্ঞানভিত্তিক–তথ্যসচিব\nআইটি-আইসিটি বিজ্ঞান ও প্রযুক্তি সব খবর\nচতুর্থ শিল্প বিপ্লব মূলত জ্ঞানভিত্তিক–তথ্যসচিব\nতথ্য ও সম্প্রচার মন্ত্রণালয়ের সচিব মোঃ মকবুল হোসেন বলেছেন, বর্তমান সরকার চতুর্থ শিল্প বিপ্লব বাস্তবায়নে নিরলসভাবে কাজ করে যাচ্ছে। সরকারের এ প্রচেষ্টায় আমাদের সকলকে সম্পৃক্ত হতে হবে। এখন থেকেই যথাযথ পরিকল্পনা গ্রহণের মাধ্যমে চতুর্থ শিল্প বিপ্লবের চ্যালেঞ্জ মোকাবেলায় প্রয়োজনীয় প্রস্তুতি গ্রহণ করতে হবে।\nতিনি রোববার(১২ ডিসেম্বর) ঢাকার সার্কিট হাউস রোডে তথ্য ভবন সম্মেলন কক্ষে ‘চতুর্থ শিল্প বিপ্লবের চ্যালেঞ্জ মোকাবেলায় করণীয়’ শীর্ষক এক সেমিনারে এই অভিমত ব্যক্ত করেন। চলচ্চিত্র ও প্রকাশনা অধিদপ্তর দিনব্যাপী এ সেমিনারের আয়োজন করে। অধিদপ্তরের মহাপরিচালক স. ম. গোলাম কিবরিয়ার সঞ্চালনায় এ সেমিনারে মূল প্রবন্ধ উপস্থাপন করেন সরকারের সাবেক অতিরিক্ত সচিব মোঃ রফিকুজ্জামান।\nতথ্য ও সম্প্রচার সচিব বলেন, চতুর্থ শিল্প বিপ্লব মূলত জ্ঞানভিত্তিক। জ্ঞানভিত্তিক এ শিল্প বিপ্লবে প্রাকৃতিক সম্পদের চেয়ে দক্ষ মানবসম্পদ বেশি গুরুত্বপূর্ণ। তাই কারিগরি শিক্ষার ওপর বেশি গুরুত্বারোপ করতে হবে। এজন্য শিক্ষা ব্যবস্থাকে এমনভাবে সাজাতে হবে যাতে শিক্ষার্থীদের মধ্যে এ দক্ষতা স¦য়ংক্রিয়ভাবে সঞ্চারিত হয়।\nসেমিনারের অন্যতম আলোচক ঢাকা বিশ্ববিদ্যালয়ের তড়িৎ ও ইলেক্ট্রনিক কৌশল বিভাগের অধ্যাপক ড. এস এম মোস্তফা আল মামুন বলেন উন্নয়নের জন্য প্রযুক্তিগত উৎকর্ষতাকে অবশ্যই স্বাগত জানাতে হবে। তবে আমাদের দেশের প্রেক্ষাপটে তা কতটুকু যুক্তিযুক্ত বা বাস্তবসম্মত নীতিনির্ধারকদের সে বিষয়েও খেয়াল রাখতে হবে।\nপ্রবন্ধে বলা হয়, আগামী দুই দশকের মধ্যে মানবজাতির ৪৭ শতাংশ কাজ স¦য়ংক্রিয় কৃত্রিম বুদ্ধিমত্তা সম্পন্ন যন্ত্রের মাধ্যমে হবে। ফলে শ্রমনির্ভর এবং অপেক্ষাকৃত কম দক্ষতানির্ভর চাকরি বিলুপ্ত হলেও উচ্চ দক্ষতা নির্ভর যে নতুন কর্মবাজার সৃষ্টি হবে আমাদের তরুণ প্রজন্মকে তার জন্য প্রস্তুত করে তোলার এখনই সময়। বাংলাদেশের তরুণ জনশক্তিকে দক্ষ জনসম্পদে রূপান্তর করতে পারলে আমাদের দেশও উন্নত অর্থনীতির দেশে পরিণত হতে পারবে।\nচলচ্চিত্র ও প্রকাশনা অধিদপ্তরের বিভিন্ন পর্যায়ের কর্মকর্তা-কর্মচারী সেমিনারে অংশগ্রহণ করেন।\nআইটি-আইসিটিতথ্য ও সম্প্রচার মন্ত্রণালয়প্রযুক্তিবিজ্ঞান